unde şi cum să-şi caute hrana şi apa. E simplu de ima- 
ginat ce s-a întâmplat cu aceşt câini înfometați şi însetaţi 
aruncaţi într-o pădure, loc absolut străin pentru ei, în 
imposibilitatea de a-şi procura hrana şi mai ales apa. 

Ce s-a întâmplat cu ei probabil nu vom afla niciodată, 
unii s-au stins de boli, pentru că mulţi erau răniţi, alţii de 
foame, sete, alţii au căzut pradă animalelor sălbatice, cei 
mai puternici, care au rezistat, fie au luat calea întoarcerii 
în locurile natale - câinii, chiar dacă au fost transportaţi 
cu maşina, au capacitatea de a se întoarce de la 
distanțe mari - chiar 200 km. Este posibil însă ca unii să 
fi rămas în pădure şi să se organizeze în haită ca să 
poată supravieţui. Dar acolo îi ameninţă nenumărate 
pericole, printre care şi vulpile turbate. 

În multe ţări occidentale - Elveţia, Franţa, Germania - 
în care există focare silvatice a început cu deosebit 
succes o acţiune de vaccinare a vulpilor cu vaccin 
administrat oral în momeli aruncate din elicopter în 
zonele unde există aceste animale. 

La noi în ţară încă nu se vaccinează vulpile şi focare 
silvatice de rabie există. In ceea ce priveşte câinii, de 
mulţi ani este linişte, au fost câteva cazuri extrem de rare 
şi numai atunci când nu au fost vaccinaţi şi au venit în 
contact cu vulpile. Vulpile turbate îşi schimbă total 
comportamentul, nu le e frică de nimic, nici de om, nici 
de câine şi devin chiar tandre, cel puţin aşa par. Vă 
închipuiţi deci 98 de câini nevaccinaţi, care pot veni în 
contact cu focarele de rabie. 

Nu se poate să ne jucăm în acest mod iresponsabil 
cu viaţa unor animale şi, mai mult, să punem în pericol şi 


GHID VETERINAR 


viața oamenilor. Mă întreb dacă serviciile veterinare au 
fost anunţate de primarul “întreprinzător” în legătură cu 
intenţia sa de a trimite în pădure două camioane de câini 
înfometați sau dacă i-a anunţat pe cei care se ocupă de 
economia vânatului că populează pădurea cu 98 de câini 
flămânzi? Cu siguranţă nu! Şi mai mă întreb dacă va 
exista cineva care să-l cheme pe primar în Justiţie. 

Desigur, necunoaşterea unei situaţii nu este o 
circumstanţă atenuantă pentru un conducător. Nimeni nu 
poate şti totul, de aceea există consilieri pe diferite 
probleme. Dar un primar nu are dreptul să hotărască 
implicarea într-un echilibru biologic, a cărui modificare 
poate duce la un dezastru. Animalele domestice sau 
sălbatice trebuie tratate cu respect pentru viaţă, cu 
responsabilitate, respectând toate normele etice. Dacă 
primarul s-a purtat astfel cu câinii, mă întreb cum se 
poartă cu oamenii. |n orice caz, este bine să se ştie că 
lumea a reacţionat aşa cum trebuie, fără să-şi închipuie 
nimeni că finalul cu eliberarea câinilor poate avea urmări 
catastrofale. 

Dar dacă această atitudine nu va fi sancţionată 
exemplar, atunci să nu ne mirăm că vor mai urma multe 
nenorociri şi că situaţia va fi pierdută de sub control. 


Dr. RUXANDRA NICOLESCU 


A 


Smaranda lordache din Bucureşti are 6 pui de 
la o căţea îngrijită de toţi locatarii blocului, cu care nu 
se ştie ce să facă. Stimată doamnă, dacă tot aţi îngrijit 
căţeaua, de ce nu a-ţi castra-o? Primesc foarte multe 
scrisori şi telefoane de la oameni foarte îngrijoraţi de 
soarta unor pui de câine. Le răspund tuturor în 
paginile acestei reviste. 

Nu trebuie să aşteptăm rezolvarea problemei de la 
organizaţiile guvernamentale sau a celor nonguver- 
namentale de protecţie a animalelor. Dacă fiecare 
asociaţie de locatari, pe cheltuiala ei, ar castra două 
căţele, situaţia generală s-ar rezolva. Asta ar însemna 
ca la întreţinerea pe care o plătesc oamenii de bloc să 
se mai adauge într-o singură lună 1 000 lei. Şi în loc 
ca animalele să fie prinse în mod violent de hingheri, 
să fie luate în braţe de cei ce le cunosc şi duse la 
doctor. Dacă această etapă a fost depăşită şi căţeaua 
s-a împerecheat, imediat se poate face întreruperea 
sarcinii prin administrarea unui medicament timp de 4 
zile consecutiv. In caz că am pierdut şi acest moment, 
căţeaua se poate opera şi dacă este gestantă în 
prima lună. Dacă totuşi cățeaua a născut, este de 
dorit să se suprime o parte din pui imediat după 
naştere, să rămână doar unul sau doi masculi. Nu 
este o soluţie de dorit, dar este mai bine decât să 
rămână nişte adulți pe drumuri, fără stăpân. 

Popas... în cele 
atru anotimpuri 


II) 


om porni în... periplul nostru 
vV de-a lungul celor patru ano- 

timpuri pe meleagurile româ- 
nes, cum este şi firesc cu primăvara, 
anotimpul reînvierii naturii. De fapt, la 
strămoşii noştri romani, primăvara 
era chiar primul anotimp al anului şi 
începea o dată cu luna martie (nu- 
mită popular Mărţişor), considerată a 
fi simbolul speranţelor şi al reînnoirii, 
după aspra perioadă a iernii. Chiar 
cele două culori ale şnurului mărţişo- 
rului (albă şi roşie) simbolizează, 
într-o anumită măsură, momentul de 
trecere de la natura închistată din 
anotimpul hibernal la viaţa nouă ce ia 
naştere sub razele crude ale Soarelui 
din această perioadă a anului, atât de 
capricioasă şi destul de efemeră. Şi 
aceasta deoarece începutul primăverii 
are multe reminiscenţe hibernale (cel 
puţin până la echinocțiul de primăvară 
— 21 martie), deşi uneori nici prima 
parte a lui aprilie (sau luna lui Prien) nu 
este scutită de reveniri intempestive 
ale iernii, mai ales în Maramureş, 
Transilvania, Bucovina şi Moldova. 

In schimb, luna mai (sau F/orar) 
poate fi adesea neaşteptat de căldu- 
roasă, încât mercurul termometrelor 
urcă zile la rând, în orele după- 
amiezii, până la 25 - 30*C (uneori şi 
mai sus), ca în... toiul verii! 

lată deci că mult aşteptatul 
anotimp al primăverii se poate rezu- 
ma (în adevăratul înţeles al cuvân- 
tului) doar la câteva săptămâni. Şi 
nu o dată am simţit aceasta atunci 
când de la hainele groase din timpul 
iernii am trecut pe nesimţite la 
îmbrăcămintea subţire specifică 
sezonului estival. 

Primele nouă zile ale lunii lui 
Mărţişor sunt cunoscute la noi sub 
denumirea de zilele Babelor, sau şi 
mai simplu poartă numele de... 
Babe. Rar se întâmplă ca, în 
această scurtă perioadă de timp, 
vremea să nu se schimbe brusc, 
uneori chiar de la o zi la alta. Astfel 
că, după o zi rece şi vântoasă, 
presărată cu fulgi de zăpadă, 
urmează alta însorită şi caldă, pen- 


tru ca din nou vremea să se “strice”. 

Această succesiune de zile ne- 
asemănătoare ca aspect se datorea- 
ză modificărilor rapide ce se produc, 
în acest răstimp, în circulaţia curen- 
Hor aerieni ce traversează ţara 
noastră, modificări cauzate de 
transformările mai profunde ce au 
loc în cuprinsul atmosferei din zona 
temperată, o dată cu trecerea de la 
iarnă la primăvară. 

In popor prima dintre Babe poartă 
denumirea de Baba Dochia, care ar 
trebui să fie cea mai... năbădăioasă 
dintre toate şi care îşi leapădă pe 
rând cele nouă cojoace cu care a 
fost îmbrăcată pentru a se feri de as- 
primea iernii. In unele regiuni (Mol- 
dova, Bucovina) Babele sunt denu- 
mite după zilele săptămânii: Lunica, 
Mărţica, Mărcuriana, Jofica, Viriţa, 
Sitița şi Domnica. 

Insă cum totul pe lumea aceasta 
are şi un sfârşit — mai greu sau mai 
uşor — şi Babele se... îndură să ne 
părăsească. lată cum vede acest mo- 
ment Vasile Alecsandri în pastelul inti- 
tulat chiar “Sfârşitul iernii”: “S-a dus 
zăpada albă de pe întinsul ţării,/ S-au 
dus zilele Babei şi nopţile vegherii/ 
Câmpia scoate aburi; pe umedul 
pământ/ Se-ntind cărări uscate de-al 
primăverii vânt./ Lumina e mai caldă 
şi-n inimă pătrunde;/ Prin râpi adânci 
zăpada de soare se ascunde, / Pâraie- 
le umflate curg iute şopotind,/ Şi mu- 
gurii pe creangă se văd îmbobocind”. 

Dar adevărații vestitori ai primăve- 
rii sunt păsările călătoare ce se 
reintorc din ţările calde spre a-şi pe- 
trece o parte a timpului şi pe melea- 
gurile noastre. O astfel de imagine ne 
este redată de George Coşbuc, acest 
moment devenind chiar o implorare, 
precum în poezia “Vestitorii primă- 
verii”: “Dintr-alte ţări de soare pline,/ 
Pe unde aţi fost şi voi străine,/ Veniţi, 
dragi păsări, înapoi,/ Veniţi cu bine!/ 
De frunze şi de cântec goi,/ Plâng 
codrii cei lipsiţi de voi.” 

Dar ca o fată frumoasă, dar capri- 
cioasă, primăvara ne oferă chiar şi 
mai târziu surprize mai puţin plăcute! 


Cum ar fi, de pildă, spre sfârşitul lunii 
aprilie, când un val de frig venit din- 
spre pol poate aşterne prin nordul şi 
centrul ţării, iar câteodată şi peste 
dealurile mai înalte ale Olteniei şi 
Munteniei, un strat subţire şi efemer 
de zăpadă. In zona de munte acest 
strat poate persista zile de-a rândul. 
Este aşa-numita “zăpadă a mieilor”, 
deoarece cam în această perioadă 
mieii, abia născuţi, zburdă pe lângă 
mioare, plini de viaţă şi neştiutori de 
această ciudată răbufnire a iernii. 

Dar chiar şi în luna lui Florar, mai 
precis între 8 şi 13 mai, prin zonele 
mai înalte ale ţării, iar mai rar şi prin 
părţile Maramureşului, pe la poalele 
Rodnei şi Călimanului, ori prin 
Obcinele Bucovinei, vremea poate 
deveni (pentru o scurtă perioadă) 
deosebit de aspră, astfel că tempe- 
raturile din cursul nopții pot cobori 
sub 0°C. Sunt aşa-numiţii “Sfinţi de 
gheaţă”, care nu o dată au pricinuit 
pagube pomiculturii, viticulturii şi 
chiar semănăturilor. 

Insă aşa efemeră şi capricioasă, 
primăvara este anotimpul cel mai 
îndrăgit de toţi. Tocmai prin izbuc- 
nirea de viaţă, de verde crud şi de 
neasemuitele ei podoabe florale, de 
acele mii şi mii de ființe mărunte care 
se nasc pentru a trăi, uneori, doar 
câteva zile în acest minunat decor... 

Toată această policromie a naturii 
care apare atât de neaşteptat, după 
aprigile zile ale iernii, este minunat 
redată de Vasile Voiculescu în poezia 
“Toiul primăverii”: “Pe coaste ierburi 
spânzură nebune,/ Vâlvoi de flori, 
salcâmi ies la uluci,/ Duc tei adânci 
miresme în zăbune/ Şi-i verde vier- 
sul mierlelor prin nuci./ S-amestecă 
în clocot firi şi lume, / Foi bat în vânt, 
aripi aşteaptă-n-ou,/ Şal nou de 
ape-i lacul fără spume,/ Răs- 
frângerea de sălcii un ecou.../ E 
primăvară până-n slăvi... ”. 


IOAN STĂNCESCU 


Fotografia este realizată 
de Marcel Cotorobai din Piteşti 

UN PERETE CARE ÎNCĂLZEȘTE 


Dacă tot a trecut iarna, vă dăm o veste bună pentru 
cea viitoare. De curând a fost brevetată, în Franța, o 
vopsea pentru pereți, compusă din particule minerale - 
talc, mică - şi oxizi de staniu şi antimoniu. Peretele 
acoperit cu această compoziție poate fi "alimentat" de 
la o sursă de curent electric şi se va încălzi până la 
120*C. Experimentele au dat rezultatele dorite şi în 
prezent sunt testate cerinţele de securitate. In ceea ce 
priveşte consumul, rezultatele sunt clare: noua 
tehnologie consumă doar 30% din energia electrică 
folosită de sistemele clasice. 


MAI. 
BUNĂ 
DECÂT 
ASPIRINA 


Denumită clopidogrel, molecula descoperită de 
Laboratoarele Sanofi va preveni o treime din 
accidentele vasculare la pacienţii cu risc, în timp ce 
aspirina nu evită decât un sfert dintre acestea. Se 
aşteapă, deocamdată, autorizaţia de comercializare a 
noului produs. 


INTERPRETAREA REZULTATELOR 


(Urmare din pagina 35) 


Fiecare coloană prezintă un mod diferit de acord 
cu dv. înşivă: 
O coloana | indică situaţiile în care sunteţi într-un 
bun acord cu dv. înşivă 
D coloana Il corespunde domeniilor în care acordul 
este atenuat, dificil, dar posibil 
O coloana Ill indică dezacordurile - mai mult sau 
mai puţin fundamentale - între ceea ce doriţi să fiţi 
şi comportamentul dv. real. 
Studiind cu atenţie foaia de răspuns, veţi vedea că vă 
încadraţi în una din următoarele 4 tendinţe principale: 


Coloana | dominantă: sunteţi în acord cu dv. 


înşivă nu numai pe plan conştient, ci şi inconştient. Vi 
se întâmplă rar să aveţi unele amnezii inexplicabile, 
vise bizare şi repetabile, mici obsesii, nu regretaţi 
ceea ce a trecut şi nu sunteţi neliniştit în faţa viitorului, 
fapt care se observă în viaţa dv. profesională şi afec- 
tivă. Între dorinţele dv. şi realizarea lor există un 
raport bun. 


Coloana li dominantă: acordul cu dv. înşivă nu 
este perfect: el se află într-o situaţie de mijloc. Cu alte 
cuvinte, conflictele între dorinţele dv. şi realitate 
rămân rezonabile şi normale; dar poate fi descoperit 
astfel un inconştient care tinde să se manifeste şi o 
personalitate (eul dv.) care are o influenţă oscilantă 
asupra acestuia. Acordul cu dv. înşivă va fi fără 
îndoială bun dacă veţi învăţa, veţi aprofunda şi veţi 
interioriza mai mult anumite chestiuni, dacă veţi 
accepta să înfruntaţi dificultăţile ce se ivesc în viaţă. 


Coloana Ili dominantă: sunteţi cel mai adesea 
nesatisfăcut în munca dv., în familie. Sunteţi în con- 
tradicţie cu eul dv. Echilibrul vieţii pare să fie pertur- 
bat. Insatisfacţia dv. se manifestă prin “erupția” în 
conştient a unor imagini, sentimente, gânduri prove- 
nite din profunzimile psihicului. Poate că acest ches- 
tionar v-a făcut să simţiţi distanţa care separă ceea ce 
doriţi să fiţi de ceea ce sunteţi acum; v-a ajutat să 
faceţi un bilanţ care vă va determina să abandonaţi 
anumite iluzii, fapt ce va duce la îmbunătăţirea acor- 
dului cu personalitatea dv. reală. 


Nici o coloană nu este preponderent 
dominantă: acordul cu dv. înşivă se situează undeva 
la mijloc din punct de vedere statistic. Dar este un acord 
mai dificil de echilibrat. Există domenii în care sunteţi 
într-o bună înţelegere cu tendinţele dv. reale, după cum 
există şi sectoare în care sunteţi, dimpotrivă, profund 
nesatisfăcut. Pentru dv. ar fi util să reluaţi chestionarul 
şi să-l studiaţi mai îndeaproape, pentru a vedea în care 
domenii anumite lacune vă împiedică să deveniți o per- 
sonalitate echilibrată. Caracterul, sentimentele, familia, 
profesia, viaţa socială - toate acestea sunt susceptibile 
de a fi ameliorate, dacă le înfruntaţi cu un plus de lucidi- 
tate şi spirit de iniţiativă. 


Acest test a fost preluat din volumul 


PSIHOTESTE (2) 
Cunoaşterea de sine și a celorlalți 
apărut la ŞTIINŢĂ & TEHNICĂ. 
Pentru comenzi, adresaţi-vă la redacţie, 
tel.: 617 58 33, tel./fax: 222 84 94 

SPERANTE ÎN CANCER 


Implicată în unele maladii ale inimii, apoptoza sau 
moartea programată a celulelor suscită şi interesul 
specialiştilor în cancerologie. Suicidul celular ar putea fi 
favorizat pentru a combate rezistenţa celulelor tumorale la 
tratamentele anticanceroase. Cum? Stimulând apoptoza 
printr-o citokină, asemenea TNF alfa (factor necrozant al 
tumorilor) şi inhibând factorul care împiedică această 
moarte programată la celulele tumorale, şi anume NF-kB 
sau factorul nuclear kappa B. Foto: cultură de celule 
epiteliale în fază de apoptoză. 


ZOOLOGIE 


O nouă specie de marsupial a 
fost descoperită în pădurea 
tropicală din Papua, Noua Guinee. 
Zoologului australian Tim Flannery 
i-au trebuit şapte ani de “pândă” 
pentru ca să reuşească această 
performanţă. Botezat ten-kill-ay, 
micuțul Dendrologus face parte din 
categoria cangurilor-de-copaci, 
fiind deci adaptat la viaţa 
arboricolă, cum de altfel o 
demonstrează şi labele posterioare 
mai late şi înzestrate cu gheare. 


ELICE SILENȚIOASĂ 


Oricât de discrete par la prima vedere, submarinele 
pot fi detectate cu ajutorul unor detectoare de zgomot. De 
aceea se caută ca printr-o proiectare atentă să se elimine 
fenomenele care-l produc. Folosindu-se o uriaşă bază de 
date cu sunete înregistrate în timpul detectării 
submarinelor, ajutaţi de calculator, proiectanţii francezi au 
realizat un program expert care le-a permis să optimizeze 
curgerea apei în jurul elicei, astfel încât zgomotul produs 
de ea să fie minim. Rezultatul, pe care-l vedeţi în 
imaginea de mai jos, a fost pus aplicat la noul submarin 
francez Triomphant. Viteza sa de deplasare este cu 25% 
mai mare decât a modelelor anterioare şi nu poate fi 
detectat decât cu mare greutate de sistemele acustice. 
Mai mult decât atât, pe toată suprafaţa sa sunt montați 
senzori de zgomot, care avertizează echipajul asupra 
oricărui zgomot anormal. 


FATĂ SAU BĂIAT? 


O tehnică ce permite alegerea sexului unui embrion 
animal este folosită pentru prima oară la om. Echipa 
Centrului de cercetare al Departamentului american de 
agricultură din Maryland a obţinut, graţie acestei 
metode, o eficienţă a fecundărilor in vitro de 85%. 
Pentru Lawrence Johnson, şeful echipei, “procedeul 
este foarte promiţător, dar el nu va trebui să fie utilizat, 
din raţiuni etice, decât într-un singur scop, acela de a 
se evita maladiile ereditare”. 


EUROAVIA 


Mai mulţi cititori, dintre care 
amintim pe domnii Dore! Poanta 
din Hunedoara şi Je Vlad 
Alexandru din Aiud, ne-au soli- 
citat adresa Asociaţiei Euroavia. 
Intr-un număr viitor al revistei 
vom reveni cu informaţii supli- 


mentare despre activitatea aces- 
tor studenţi inimoşi. Cei care 
doresc să ia legătura cu ei o pot 
face scriind la adresa: 


EUROAVIA Bucureşti, 
Facultatea de Aeronave, 
Str. Polizu nr. 1-5, sector 1, 
Bucureşti, cod poştal 78126; 
sau la fax: 01 410 44 88. 

MUSCATURA DE PORC 
ESTE PERICULOASĂ 


O echipă din Albi raportează cazul unui fermier 
spitalizat pentru că a fost muşcat de un porc. Prelevarea 
bacteriologică, efectuată la nivelul plăgii supurante, a 
evidenţiat vinovatul: bacteria Actinobacilus suis. Infecția 
nu a putut fi stopată decât după zece zile de 


antibioterapie. Atenţie deci! 


PLANETĂ 
CIUDATĂ 


A opta planetă descoperită în 
afara Sistemului Solar are un 
comportament straniu. Ea descrie în 
jurul stelei 16 Cygni B o orbită 
puternic eliptică. Această coonstatare 
nu concordă cu teoria conform căreia 
toate planetele din Univers ar trebui 
să aibă orbite aproape circulare. 


BOEING 737 


Câteva exemplare ale avionului 
Boeing 737 trebuie supuse unui 
control de urgenţă. Biroul american al 
securităţii aeriene a depistat un viciu 
de fabricaţie în sistemul de control al 
profundorului. În anumite condiţii el 
se poate bloca, avionul nemaiputând 
fi controlat. 


DINOZAUR ROBOT 


Gill Pratt, director al laboratorului Leg de la MIT, 
specializat în probleme de locomoţie şi-a concentrat în 
ultimii ani atenţia asupra modului în care se deplasau 
dinozaurii. Cu ajutorului unui sistem de coordonare a 
mişcărilor, controlat de către un calculator, capabil să 
"înveţe" din greşeli, el a reuşit să construiască un robot 
care imită mersul acestora. Mica maşinărie este 
capabilă să alerge, să sară, să-şi schimbe direcţia de 
mers sau să se oprească fără să-şi piardă echilibrul. 
Munca nu a fost uşoară. Problemele de stabilitate, 
chiar dacă au fost într-o oarecare măsură uşurate cu 
ajutorul unei "cozi", nu au putut fi rezolvate decât prin 
crearea unor algoritmi care se modifică în permanenţă 
pentru o adaptare optimă la condiţiile de deplasare: 
teren accidentat sau în pantă, ocolirea obstacolelor etc. 
Dacă soluţia se va dovedi fiabilă, se vor putea construi 
roboți capabili să ajungă în locuri în care cei clasici nu 
aveau acces. 


INTEL AJUSTEAZĂ PRETURILE 
PROCESOARELOR PENTIUM 


Intel a redus semnificativ prețurile procesoarelor Pentium care 
echipează calculatoarele la 166 MHz şi PC-urile mobile la 150 MHz. 
Aceste reduceri însă nu vor fi aplicate în aceeaşi măsură şi liniei de 
procesoare de înaltă performanţă Pentium Pro. Astfel, preţul cipului de 200 
MHz va scădea cu doar două procente. 

In funcţie de profitul adus de acestea din urmă, Intel va introduce mai 
repede în fabricaţie desktopurile la 233 MHz. Lansarea pe piaţă a acestui 
procesor este prevăzută pentru a doua jumătate a acestui an, iar versiunea 
pentru PC-urile mobile pentru 1998. 

Aceste reduceri ale prețurilor cipurilor vor determina o scădere a 
prețului calculatoarelor după un interval de doar trei săptămâni. 


Procesor Frecvență  Preţvechi Preţ nou Reducere 
Pentium Pro  200MHz 1035 $ 1035 $ - 
Pentium Pro 166 MHz 627 $ 627 $ - 
Pentium S 
desktop 166 MHz 402 $ 295 $ 26,6% 
Pentium o 
mobie 166 MHz 329 $ 329 $ 24,3% 
Pentium 133 MHz 204 $ 134 $ 24,3% 

Acesta este numele unui manechin realizat nu de 
mult de britanicul Darren Saunders. Este primul manechin 
care execută diverse mişcări folosit în magazine; îmbrăcat 
cu hainele prezentate cumpărătorilor, el poate alerga sau 
merge. Ataşat unui suport discret, Cyberquin (vezi 
fotografia) poate da viaţă unei vitrine de magazin, 
atrăgând atenţia şi în cazul altor vitrine, cum ar fi cele din 
sălile de expoziţii. 

Trei manechine, în valoare de 5 000 lire sterline 
fiecare, sunt deja expuse în Oxford Street din Londra, iar 
designerul a primit până acum 20 de comenzi din Marea 
Britanie şi din alte ţări. 

Darren Saunders, în vârstă de 22 de ani, a fost jucător 
de rugby; înregistrările sale video, în alergare, analizate 
de computer, au avut drept rezultat obţinerea unor mişcări 
cât mai “umane” ale vânzătorului tăcut, dar foarte eficient 
care este Cyberquin. Acesta este pus în mişcare de un 
motor electric plasat în piept. “Pielea” şi “muşchii” 
corpului robotului sunt confecţionaţi dintr-un material 
sintetic special, aşezat pe un schelet din oţel care 
poate executa mişcările mecanice. (LPS) 


Pasagerii care călătoresc cu companiile aeriene 
interne britanice vor putea să îşi cumpere singuri 
biletele... electronice. În primăvara acestui an, în Marea 
Britanie a fost instalat un nou sistem electronic de 
cumpărare a biletelor de avion, denumit E-Ticket. 
Pasagerii îşi introduc cărţile de credit în aparat, apoi 
pot vedea, printr-o simplă atingere a ecranului, ce 
locuri le-au fost repartizate (evident, dacă doresc, le 
pot schimba la fel de uşor). În cele din urmă, aparatul 
le eliberează biletul. Se pot face şi rezervări, apoi, la 
aeroport, pasagerii achită costul biletului, aşa cum am 
arătat mai sus. (LPS) 


Cercetătorii californieni au arătat că, la primate, o 
alimentaţie în care zincul se află în cantitate mică este 
însoţită de o încetinire a creşterii şi mineralizării 
osoase. Or, toate anchetele realizate pe adolescenţi 
demonstrează că ei nu consumă suficient zinc. 

O echipă italiană a anunţat că a tratat cu succes - 
printr-o grefă de măduvă osoasă - un foetus de 20 de 
săptămâni atins de un deficit imunitar sever legat de 
cromozomul X. Este vorba de celule-suşe ale tatălui ce 
au fost injectate, după purificare, prin peretele 
abdominal al mamei. La trei luni după naşterea sa, 
copilul avea competenţe imunitare normale. 

Leonardo da Vinci suferea, se 
pare, de un cancer al pielii. 
Cercetând cu atenție autoportretul 
din imagine, doi medici australieni 
au descoperit în zona aflată între 
nas şi ochiul drept o mică umflătură 
ce ar putea fi un carcinom al 
celulelor bazale. Acest tip de tumo- 
ră, datorată expunerilor prelungite 
la soare, este destul de des întâlnită 
la persoanele în vârstă. 


Cu toate că migrena este o 
afecţiune a cărei origine rămâne 
încă necunoscută, neurobiologii 
americani de la Medical Center din 
Boston au descoperit de ce o 
acces de tuse sau o mişcare 
bruscă a capului o amplifică. 

Implicat în senzaţia de durere, 
nervul trigemen se divide în trei 
ramuri - nervul oftalmic, nervul 


Firma Hewlett-Packard a 

lansat recent Network Scanjet 

5, un scanner de reţea care 
transformă documentele sca- 

nate în imagini digitale ce pot 

fi distribuite prin intermediul 

reţelei spre calculator, copi- 

ator sau imprimantă. Astfel, 

potrivit opiniei specialiştilor firmei, acest 


maxilar superior şi cel inferior. El A periferic va înlocui copiatoarele sau 
inervează vasele sangvine ale faxurile din biroul dumneavoastră. A 
meningelui. Astfel, este suficient un Noul scanner este prevăzut cu un dispozitiv de afişare şi o tastatură alfa- 
stimul mecanic, ca, de pildă, o numerică prin intermediul căreia utilizatorul poate selecta o anumită listă de 
simplă întrerupere a respirației, distribuţie. Dispozitivul mai permite, de asemenea, introducerea de numere de 
pentru ca nervul trigemen să se fax sau accesarea unuia dintr-o listă memorată. 
“trezească” şi să acentueze Pachetul soft include utilitarul Network Scanjet 5, suport pentru Windows 
durerea zvâcnitoare a migrenei. 3.1, Windows 95 şi Windows NT. 

La 300 de metri de celebra cetate romană 
îngropată acum 1 900 de ani sub cenuşa Vezuviului a 
fost descoperită recent o vilă patriciană. “Amatorii de 
antichităţi”, arestaţi în cele din urmă de carabinieri, au 
reuşit să găsească, la o adâncime de un metru, 
vestigiile antice - fresce şi unelte de gospodărie. 
Cercetările ulterioare vor face lumină, se speră, şi 
asupra acestui ultim (dar poate că nu cel din urmă) 
secret al oraşului Pompei. In fotografie: vilă la malul 
mării (frescă descoperită la Pompei). 

Ss În fiecare an, 350 milioane de animale şi 
vegetale sălbatice sunt vândute în lume, cifra 
de afaceri globală fiind de 100 miliarde de franci. Cel 


puţin un sfert din acest comerţ este ilicit. lată deci că 
există şi un al treilea trafic internaţional, după cele de 
droguri şi arme. 

Femeia plânge de 2,76 de ori pe săptămână, iar 
bărbatul doar de 1,06 ori. Acesta este rezultatul unui studiu 
realizat de psihologul olandez Ad Vingerhoets pe 4 000 de 
subiecţi din 30 de ţări. De notat că, la cele două sexe, 
plânsul se declanşează cel mai adesea acasă, dimineaţa. 


Chimistul grec T. Skoulikidis a realizat un amestec 
incolor de polimeri şi semiconductoare pe bază de oxid 
de fier, aluminiu şi titan, un “cocteil” destinat să protejeze 
monumentele Acropolei ateniene de ravagiile poluării. 
Încercat experimental pe o coloană a Parthenonului în 
iulie 1996, acest produs pare a fi eficient deoarece, la trei 
luni după aplicarea sa, marmura a încetat să se degrade- 
ze. Se preconizează ca soluţia să fie aplicată întregului 
monument, ne informează revista franceză Ca 
m'interesse 3/1997. 


Focul “purificator” pare să convină lumii vegetale, 
conform lucrărilor lui Zackrisson şi Nilsson. Cei doi 
cercetători suedezi de la Universitatea din Umea au 
demonstrat că, după un incendiu în pădure, cărbunele 
din lemn ce acoperă solul “spală” pământul de anumiți 
compuşi chimici. Printre ei menționăm şi produsele 
fenolice, cunoscute ca fiind sintetizate de vegetale, şi al 
căror rol constă în inhibarea oricărei noi germinări. 
Absorbind aceste molecule, cărbunele “eliberează” 
seminţele. Vegetaţia se dezvoltă atunci cu o 
extraordinară rapiditate şi o uimitoare bogăţie. 


Se ştie că există germeni rezistenți la antibiotice. 
lată însă că s-a descoperit că există şi 
organisme care cresc chiar în prezenţa 
acestor substanţe. O echipă de la St. 
George's Hospital Medical din Londra a 
constatat, la doi pacienţi operaţi pentru 
patologii diferite, că ei prezentau 
episoade infecțioase cu toate că li se 
administrase vancomicină. Analizele 
sângelui şi ale urinei au evidenţiat o § 
suşă de Enterococcus foecalis care se 
hrănea cu acest antibiotic! Medicii 
britanici au precizat că infecția a dispărut 
în momentul opririi tratamentului. 


` 


Nu de mult, firma britanică Meggitt Aerospace 
Components a propus clienților săi o vestă antiglont 
extrem de confortabilă, uşoară şi flexibilă. Beneficiarii - 
poliţia din Marea Britanie şi nu numai - susţin că este 
în acelaşi timp foarte sigură, iar faptul că este 
confecţionată practic pe măsură (există în mai mult de 
60 de măsuri diferite) asigură confortul acestui util 
obiect de îmbrăcăminte destinat apărătorilor legii. 
(LPS) 

Acest aparat, dispus pe capul unui nou-născut, este 
un spectometru în infraroşu, care permite măsurarea 
procentului de oxigen în ţesuturi. Pus la punct la 
University College Hospital din londra, NIRS (Near 
Infra-Red Spectroscopy) se pare că ar fi mult mai 
eficient în evaluarea stresului foetal în momentul 
naşterii decât monitorizarea cardiacă. Aparatul ar mai 
putea să fie utilizat în detectarea tumorilor sânului, care 
sunt mai vascularizate decât țesuturile din jur. 


Pentru a marca trecerea în mileniul trei, în centrul 
capitalei Marii Britanii va fi construită cea mai mare... 
roată mare din lume. Construcţia, care va avea înălțimea 
de 150 m şi va costa, conform estimărilor, 10 milioane de 
lire sterline, va fi ridicată nu departe de malul Tamisei, în 
faţa Palatului Parlamentului. Proiectul a fost realizat de 
arhitecţii David Marks şi Julia Barfield. 

Roata va fi a patra construcţie ca înălţime din capitala 
britanică şi după cinci ani, în care turişti din toată lumea 
vor putea admira o splendidă panoramă a Londrei, va fi 


Fluturele Hecatesia exultans a fost descoperit în 
vestul Australiei de doi zoologi americani, John Alcock 
şi Winston Bailey. Pentru a comunica cu congenerii 
săi, spre deosebire de alte insecte, acest lepidopter 
foloseşte nu numai substanţe chimice (feromoni), dar şi 
sunete. Lovind micile excrescenţe ce se află pe 
nervurile aripilor sale, masculul, nu şi femela, emite 
ultrasunete (pe care omul nu le aude). El îşi apără 
astfel teritoriul, intimidându-i pe eventualii concurenți. 
“Cântecul” masculului serveşte, de asemenea, şi la 
atragerea femelei, exact invers faţă de alţi fluturi, la 
care aceasta, graţie feromonilor, este aceea ce 


demontată şi transportată într-un alt loc, unde va fi instala- 
tă definitiv. Se estimează la 2 milioane numărul persoa- 
nelor care vor dori să urce în cele 60 de capsule închise 
pentru 16 - 20 de minute de zbor deasupra oraşului de pe 
Tamisa; ei vor cuprinde cu privirea aproximativ 48 km în 
toate direcţiile. Roata va fi acționată hidraulic, cabinele vor 
fi prevăzute cu celule solare care vor furniza energia 
necesară sistemelor de ventilare, iluminat şi comunicaţii. 
Roata se va deplasa cu viteză mică, în timp ce pasagerii 
vor asculta, la cască, comentarii în mai multe limbi. (LPS) 

EDITORIAL 


O SCOALĂ 
DE GENIU 


ea mai interesantă şcoală (de lângă şcoală) de pe 

continentul european este recent construitul Cité 

des sciences et de l'industrie, care funcţionează la 
Paris, lângă Porte de la Villette. Pe o suprafaţă de 
câteva hectare, pe mai multe etaje, în interiorul unei 
clădiri de sticlă şi oţel se găsesc spaţii de instruire cu 
totul deosebite, spre care se îndreaptă zilnic, poate, mii 
de copii francezi sau străini, veniţi în vizită la Paris. 

Există, în interiorul acestui orăşel de educaţie, un 
compartiment numit Inventarium, în care copiii de toate 
vârstele învaţă, prin descoperire, manevrând butoane 
şi manete, câte în Lună şi-n stele: cum să construiască 
o casă, cum să facă un dig, cum să pornească într-o 
călătorie subacvatică sau cosmică, cum să realizeze un 
circuit electronic ş.a.m.d. 

Un alt spaţiu: Lumea microbilor. Cu “personaje” 
bune şi rele, cu microscoape care se deschid, la toate 
înălțimile, către microlumi apropiate, chiar interioare 
corpului omenesc, cu poveşti despre biotehnologii, 
rulate pe PC-urile cu care este împânzit etajul. 

Lumea apelor prezintă o istorie a descoperirii şi 
înţelegerii acestui lichid vital pentru viaţa pe Terra; un 
submersibil (machetă) în acţiune; costume de 
scufundare cu staţiile de epurare şi curăţare a apelor 
excretate de un oraş. 

Ceea ce s-ar putea numi Grădina experimentală 
este un spaţiu închis, în întregime controlat de 
computer şi robotizat, de fapt un şir de mici ferme 
hidroponice, unde diverse exponate - plante de pe 
meleagurile planetei - cresc, nu în pământ, ci sugând, 
prin rădăcini, substanţe nutritive care circulă prin 
rezervoare; asemenea ferme hidroponice vor funcţiona, 
spun specialiştii, în deşerturi, pe staţiile orbitale, în 
oraşele de pe Lună şi Marte - şi nu peste mult timp, ci 
în jurul anului 2001, ziua de mâine. 

Un compartiment al sunetului, un atelier de 
matematică, un altul de aerodinamică şi încă unul de 
hidrodinamică, miniuzine chimice şi, bineînţeles, un 
întreg etaj al informaticii şi un compartiment de 
astronomie - iată un complex viu, atractiv, pasionant, 
unde abonaţii fideli şi vizitatorii întâmplători petrec 
ceasuri de încântare, în exact miezul zilei de mâine, 
mediul lor de viaţă de peste (doar) câţiva ani. 

Orăşelul este dotat cu biblioteci complet 
informatizate, cu un excelent studio de filme 
documentare (câteva mostre de film, fabricate în Cité 
des sciences et de l'industrie din La Villette am 
prezentat în cadrul emisiunilor de ştiinţă ale TVR) şi cu 
un cinematograf ultramodern (La Coupole), în care 
rulează filme de ştiinţă, realizate pe peliculă de 70 mm 
lăţime şi proiectate, cu aparate speciale, pe un întreg 
plafon în formă de cupolă - efectul asupra spectatorului 
este pur şi simplu copleşitor. 


In fine, orăşelul este însufleţit, zilnic, de o armată de 
câteva sute de cercetători ştiinţifici, ingineri, tehnicieni, 
administratori - tineri, toţi pedagogi de primă mână. 
Directorul orăşelului de ştiinţă este Joel de Rosnay, un 
cunoscut om de ştiinţă (specialist în chemiomatică - 
adică un domeniu ce combină chimia cu informatica), 
eseist, scriitor şi prezentator (de talent) de emisiuni 
Ştiinţifice la televiziune. 

Personal, am încercat un contact cu orăşelul de 
ştiinţă de la La Villette, îndrăznesc să spun că acest 
contact este, în mare măsură, o reuşită şi el va duce, 
sper, atât la trimiterea câtorva expoziţii franceze de 
ştiinţă pentru copii (teme: “Apa”, “Lumea informaticii”, 
“Cosmosul”, “Lumea microbilor”), cât şi la construirea 
efectivă, cu ajutorul specialiştilor francezi în ştiinţele 
pedagogice de sfârşit de mileniu, a unor muzee de 
ştiinţă, în apropierea acestei excelente unităţi de 
învăţământ (extraşcolar) care este Palatul Copiilor din 
Bucureşti. 

La această iniţiativă Ministerul Învăţământului a 
răspuns, cândva, cu bunăvoință - dar asta nu-i de 
ajuns. 

Este nevoie acum, acum şi nu peste 10 ani, pentru 
copilul român, de o şcoală care să-l propulseze direct 
în secolul al XXI-lea, peste cele câteva trepte pe care 
noi, părinţii lui, ne târîm, şontâc-şontâc, încercând să 
prindem din urmă civilizaţia veacului nostru... 


ALEXANDRU MIRONOV 

GRAVITAȚIA ÎN AJUTORUL... "VEDERII" 


Cercetarea adâncurilor mărilor şi oceanelor, precum şi a adâncurilor scoarței terestre, în căutarea 
unor noi depozite naturale de resurse energetice şi minereuri, a impulsionat cercetările în domeniul 
gravitaţiei. Din 1890, când fizicianul ungur Lorand Eötvös a realizat balanţa de torsiune care La 
făcut celebru, noi şi noi generații de gradiometre (dispozitive pentru măsurarea variațiilor forței de 
gravitație) au fost realizate. Foamea de resurse cere însă altele noi, mult mai sensibile şi mai 
performante. Vor ajunge ele să fie realizate sau până atunci omenirea va fi capabilă să folosească 
alte surse de energie mai puțin poluante decât petrolul sau cărbunele? 


ercetarea adâncurilor mărilor şi oceanelor 
Ç reprezintă, în clipa de față, nu numai o provocare 
la adresa omului de ştiinţă modern, dar şi o 
potenţială sursă de noi materii prime. Zăcămintele de 
petrol şi gaze descoperite în Marea Nordului sau în 
Marea Norvegiei (şi, sperăm noi, şi 
cele de pe fundul Mării Negre), 
precum şi multe alte bogății a căror 
estimare este greu de făcut au intrat 
deja în exploatare, iar veniturile 
obţinute încurajează efectuarea unor 
noi investiţii. Insă adâncurile mărilor 
şi oceanelor pot fi explorate şi în 
scopuri ştiinţifice pentru a descoperi 
noi specii de floră sau faună marină 
şi modul în care supraviețuiesc la 
presiuni imense şi adâncimi la care 
uneori razele Soarelui nici nu ajung. 
intr-un viitor mai mult sau mai puţin 
îndepărtat, submarine precum 
celebrul (cu ani în urmă) Nautilus 
sau noul şi ştiinţifico-fantasticul 
SeaQuest vor cutreiera adâncurile. 

Există şi în prezent submarine, 
însă nu atât de performante ca 
imaginarul SeaQuest. Pentru aces- 
tea, adâncurile mărilor şi oceanelor 
reprezintă un loc foarte dificil pentru 
navigaţie. Lipsite de lumina Soarelui 
şi chiar şi de semnalele radio ale 
sateliților sistemului de navigaţie, 
submarinele sunt “lipsite de vedere” 
în apa care le înconjoară din toate 
părţile. Pentru a naviga totuşi, ele 
măsoară direcţia şi viteza de navigaţie în funcţie de care 
îşi pot calcula poziţia în fiecare moment. Insă oricât de 
precise ar fi instrumentele lor de navigaţie - giroscoape 
(pentru calculul traiectoriei) sau accelerometre (pentru 
determinarea variațiilor de viteză), erorile (datorate în 
special instrumentelor) apar după un anumit timp. 
Pentru corectarea acestor erori, submarinele sunt 
deseori nevoite să iasă la suprafaţă şi să-şi calculeze 
poziţia cu ajutorul sateliților sistemelor de navigaţie. 

În trecut, această problemă afecta în special 
submarinele militare. Astăzi, când spectrul războiului 
s-a îndepărtat (sperăm) tot mai mult, iar exploatarea 
comercială a oceanelor a luat amploare, elaborarea 
unor metode de navigaţie mult mai performante la mari 
adâncimi a devenit vitală. Era necesară în primul rând 
realizarea unei hărţi tridimensionale a lumii subacvatice 


şi apoi punerea la punct a unei metode de navigaţie 
care să nu fie dependentă de sistemele de navigaţie 
existente. Soluţia a fost dată de... câmpul gravitațional 
al Pământului. Forţa acestui câmp depinde de densi- 
tatea rocilor aflate sub scoarţa terestră şi variază con- 
tinuu de la un loc la altul. Ideea a 
fost de a realiza harta câmpului gra- 
vitaţional al Pământului şi de a pune 
la punct o metodă precisă de 
măsurare a acestuia. 

Măsurarea câmpului gravitațional 
al Pământului poate avea însă 
aplicaţii din cele mai diverse. Poate fi 
folosită ia detectarea unor noi 
zăcăminte de materii prime de către 
geologi, la descoperirea unor vestigii 
istorice de către arheologi sau la 
detectarea minelor îngropate în 
timpul războaielor de către militari. 
Pentru aceasta este necesar un 
dispozitiv mobil suficient de sensibil 
pentru a detecta schimbări în câmpul 
gravitațional. In prezent, oamenii de 
ştiinţă şi-au concentrat eforturile 
pentru realizarea unei noi generaţii 
de detectoare mult mai sensibile 
decât cele existente în prezent. 

Variaţiile forţei de atracție 
gravitaționale pot fi măsurate în două 
moduri. Primul şi cel mai simplu este 
de a măsura forţa câmpului gravitaţio- 
nal cu ajutorul unui instrument ultra- 
sensibil denumit gravimetru (un resort 
elastic). Acest instrument este format 
dintr-o masă etalon aflată la capătul unui arc (fig. 1). Cu 
cât câmpul gravitațional este mai puternic, cu atât arcul 
se întinde mai mult. Insă gravimetrele au un mare 
neajuns: ele nu pot face deosebirea între forța de inerție 
şi forța de atracţie gravitaţională şi de aceea nu pot fi 
utilizate în mod eficient pe vehiculele în mişcare, unde 
chiar şi cea mai mică acceleraţie tinde să compromită 
rezultatele măsurătorilor efectuate. 

Al doilea mod este de a măsura gradientul câmpului 
gravitațional al Pământului (fig. 2), adică variaţia forţei 
de atracţie gravitaţională cu distanţa la punctul în care 
se efectuează măsurătorile. Deoarece câmpul 
gravitațional este tridimensional, îi poate fi asociat un 
triedru ortogonal cu originea în centrul de masă al 
sistemului care efectuează măsurătorile şi cu 
componentele g, şi 9, orizontale, iar componenta g, 

verticală. Cum gradienții de gravitație pot fi exprimați ca 
funcţii în geometria suprafeţelor curbe, aceştia, la 
rândul lor, variază după cele trei direcţii O, O, şi O, şi 
pot fi descompuşi pe cele trei axe astfel: g, = [guy Ixy: 
Gel, 9y = [Jye Deg: 9yz] Si 9z = In Izy Izz]; Important 
pentru navigafor este să cunoască variația 
componentei verticale g,, a gradientului, în fiecare loc. 


Putină istorie și... balanța de torsiune 


La 27 iulie 1848 se năştea la Budapesta fizicianul 
Lorand Eötvös, cel care în 1890 a realizat primul 
dispozitiv capabil să măsoare componentele gradientului 
de gravitație. Acest dispozitiv extrem de sensibil, denu- 
mit balanţă de torsiune, realizat cu ajutorul balanței lui 
Coulomb, a permis măsurarea modificării mărimii şi 
direcţiei polului magnetic gravitațional. Eötvös a stabilit 
cu foarte mare precizie faptul că atracţia gravitaţională 
depinde numai de masa corpurilor şi este absolut inde- 
pendentă de caracterul lor, demonstrând şi faptul că toa- 
te corpurile care se mişcă spre răsărit pierd din masă. 

Balanța de torsiune realizată de fizicianul ungur 
este formată din două corpuri de probă, fiecare dintre 
ele fixat la o înălţime diferită faţă de capătul unei grinzi 
orizontale suspendate cu ajutorul unui fir (fig. 3). 
Datorită neuniformităţii câmpului gravitațional atât pe 
orizontală, cât şi pe verticală, există o diferenţă foarte 
mică între forța de atracţie gravitaţională care 
acţionează asupra celor două corpuri. Această 
diferenţă între cele două forţe tinde să rotească 
sistemul suspendat în jurul firului de suspensie, iar 
unghiul care apare în urma răsucirii permite măsurarea 
uneia dintre componentele gradientului de gravitație 
menţionate mai sus”. 


i ii i 
* Unitatea de măsură pentru variația accelerației gravitaționale se numeşte Eötvös 
(Eö). Dacă diferenţa de altitudine dintre două corpuri de probă este de 1 km, iar modi- 
ficarea mărimii accelerației gravitaționale este de un miligal (1 gal (Galilei) reprezintă 
o accelerație de un centimetru pe secundă la pătrat), atunci gradientul de gravitație 
este de 1 Eé 


Aceste gradiometre pot efectua măsurători şi din 
vehicule aflate în mişcare. Atât timp cât mişcarea se 
efectuează în linie dreaptă, orice acceleraţie liniară va 
afecta ambele corpuri de probă în mod egal, deci se va 
autoanula. In cazul în care mişcarea nu este perfect 
rectilinie, forţa centrifugă care apare în timpul unei mişcări 
de rotaţie depinde de distanţa dintre fiecare corp de 
probă şi de centrul de rotaţie al vehiculului şi cum cele 
două distanţe diferă, acest lucru poate compromite 
măsurătorile. Acest neajuns, datorat şi mişcărilor de 
rotaţie şi de revoluţie ale Pământului, face ca, în practică, 
balanţele de torsiune să fie calibrate în câteva ore. 

Totuşi gradiometrele s-au dovedit a fi foarte utile 
pentru prospecţiunile geologice şi pentru identificarea 
zăcămintelor subterane de minereuri sau de petrol, în 
special între anii 1920 şi 1930. Aceste instrumente sunt 
creditate chiar şi cu descoperirea, în 1924, a marilor 
câmpuri petroliere din Texas. Din păcate însă, 
interferența cu câmpurile gravitaționale generate de 
prezenţa unor munţi sau dealuri în apropiere şi timpul 
destul de mare necesar pentru calibrarea acestor 
instrumente au dus la scăderea popularității lor. In jurul 
anului 1950, companiile petroliere renunţă la folosirea 
gradiometrelor în favoarea unor metode mai rapide, cum 
ar fi forajele sau prospecţiunile seismice. In consecinţă, 
în următoarele două decenii cercetarea în domeniul 
gradiometriei devine aproape inexistentă. 

La începutul anilor '70, un nou impuls vine din partea 
cercetătorilor americani şi sovietici care întrevăd 
posibilităţile ce apar în domeniul sistemelor de navigaţie 
inerţială. Fizicienii încep să acorde o importanţă tot mai 
mare dispozitivelor supraconductoare cu interferenţă 
cuantică SQUID (vezi Ştiinţă şi tehnică 1/1997, pag. 18- 
19), care permit detectarea variațiilor foarte mici ale 
intensității câmpurilor magnetice. Punctul culminant 
apare la începutul anului 1980, când doi fizicieni, Ho 
Jung Paik de la Universitatea din Maryland şi Alexei 
Veriaskin de la Universitatea din Moscova, realizează, 
independent unul de celălalt, dispozitive de tip SQUID, 
capabile să detecteze schimbări foarte mici ale câmpului 
magnetic cauzate de deplasarea unor corpuri de probă 
pe distanţe de... 10-13 m, adică de o miime din diametrul 
unui atom. 

Gradiometrul lui Paik este format din două corpuri de 
niobiu de câte un kilogram, suspendate fiecare cu 
ajutorul unui arc într-un vas cu heliu lichid răcit la 4 K. 
Cele două corpuri sunt înconjurate de un câmp magnetic 
de referință, care este perturbat în timpul mişcării lor, 
deoarece curenții induşi în corpurile de niobiu generează 
propriile lor câmpuri magnetice. Dispozitivele SQUID 
măsoară mărimea perturbaţiilor aflată în relaţie directă 
cu gradientul og... Neajunsurile acestui dispozitiv îl 
reprezintă faptul că modificări infime ale proprietăţilor 
celor două corpuri sau ale arcurilor determină 
deplasarea celor două corpuri. In consecinţă, 
dispozitivul trebuie recalibrat în mod constant, folosind 
un alt corp, care însă determină apariţia unui alt câmp 
gravitațional, cu câteva ordine de mărime mare decât 
gradientul care este măsurat de gradiometru. De aceea 
gradiometrul lui Paik trebuie să fie capabil să efectueze 
măsurători pe o scară foarte largă. Este ca şi cum s-ar 
măsura greutatea unui munte şi cea a unui bob de 
mazăre cu acelaşi cântar, ceea ce nu este deloc uşor. 
Totuşi Paik speră să folosească acest dispozitiv la 
bordul unei navete spaţiale în cadrul misiunii GEOID, 
pe care NASA o va lansa în anul 2001. Forţa centrifugă 
ce acţionează asupra unei asemenea navete ar anula 
efectul gravitaţiei Pământului, fără a afecta însă 
măsurarea gradientului. 

O altă abordare a măsurării gradientului de 
gravitație a fost dezvoltată de fizicianul Frank van Kann 
de la University of Western Australia din oraşul Perth, 
la iniţiativa companiei British Petroleum. Gradiometrul 
lui van Kann este format din două bare de câţiva 


centimetri lungime (fig. 4), răcite la 4 K. Barele, care 
sunt suprapuse, formând iniţial între ele un unghi de 
90°, încep să se rotească în jurul unei axe verticale sub 
acţiunea gradientului de gravitație. Această mişcare 
poate fi detectată de dispozitivele SQUID. Deşi 
dispozitivul realizat de van Kann ar fi trebuit să fie imun 
la mişcările de rotaţie, deoarece orice acceleraţie 
unghiulară are acelaşi efect asupra ambelor bare, 
micile diferenţe între mărimea şi densitatea celor două 
bare fac acest lucru imposibil de realizat. Pentru 


eliminarea erorilor de măsurare, experimentul este 
realizat într-un sistem giroscopic computerizat, care 
asigură stabilitatea şi robusteţea necesare. 

Chiar dacă succesul dispozitivelor realizate de Paik 
şi Kann a fost destul de mare, totuşi măsurarea cu 
precizie a gradientului de gravitație era perturbată de 
vibrații. Aceasta problemă a fost rezolvată de Veriaskin, 
aflat în prezent în Noua Zeelandă. In loc să suspende 
liber două corpuri de probă, fizicianul rus a realizat un 
gradiometru format dintr-un cordon superconductor, 
fixat la ambele capete, care este traversat de un curent 
electric. Diferenţa între forţele care acţionează în 
câmpul gravitațional generează deformaţii la nivel 
atomic în cordon, deformaţii detectate de două seturi 
de dispozitive SQUID, plasate perpendicular unul pe 
celălalt. 

Plasând cordonul în interiorul unui tub 
superconductor, Veriaskin a eliminat interferenţele 
generate de câmpurile electromagnetice externe, 
precum şi alte forme de zgomot. Cel mai mare avantaj 
al dispozitivului lui Veriaskin îl constituie însă faptul că 
nefiind format din două corpuri de probă, nu necesită 
să fie recalibrat. 

Cercetările în acest domeniu continuă, poate mai 
mult ca niciodată. Anual companiile petroliere şi din 
domeniul exploatării minereurilor cheltuiesc aproximativ 
5 miliarde de dolari pentru a descoperi noi resurse, 
deoarece cele aflate în exploatare sunt în curs de 
epuizare (vezi Ştiinţă şi tehnică 10/1996, pag. 9). Dar 
poate că până atunci omenirea va fi capabilă să 
utilizeze şi alte surse de energie mai puţin poluante. 


EUGEN APĂTEANU 


Stimaţi cititori, dorim ca într-un viitor apropiat 
să schimbăm înfăţişarea revistei noastre. Din pro- 
punerile care ni s-au făcut (mai puţin ilustraţia, 
care se va completa pentru fiecare număr) le-am 
ales pe cele de mai sus. Din păcate, nu ne-am 
hotărît asupra căreia dintre ele să ne oprim. De 
aceea vă cerem ajutorul. Trimiteţi-ne pe adresa 
redacţiei părerea dumneavoastră sau, dacă doriţi, 
orice altă propunere. Vă mulţumim. 


o ME 
Grafitul și automobilul ecologic 


A ntr-un viitor nu prea îndepărtat, automobilele 
d alimentate cu hidrogen ar putea avea o autonomie 

de peste 8 000 km, datorită unui nou material 
pentru stocarea acestuia, elaborat de cercetătorii de la 
Northeastern University din Boston, Massachusetts. 
Nelly Rodriguez şi echipa sa afirmă că nanofibrele din 
grafit pot înm agazina o cantitate de hidrogen sub 
presiune, la ternperatura camerei, de trei ori mai mare 
decât propria lor greutate. 

Rodriguez susţine că manofibrele, încapsulate 
într-un cartuş, oferă automobilului o autonomie de 8 
000 km. Cartuşele goale pot fi schimbate cu unele noi 
sau reumplute. 

Vehiculele vor fi acţionate de motoare electrice 
alimentate de “pile de combustie”, în care hidrogenul se 
combină cu oxi jenul pentru a produce curent electric. 
In mai 1995, Caimler-Benz a prezentat un prototip 
bazat pe această tehnologie - Nebar Il - care înmagazi- 
nează hidrogenul î în cilindri cu gaz presurizat. O serie 
de state din SUA au introdus legi prin care se impune 
ca 2% din maşinile anului 1998 să aibă zero emisii, iar 
automobilele cu hidrogen, care emană numai vapori de 
apă, se încadrează î în aceste cerinţe. 

Încă nu este ` Jar cum reuşesc nanofibrele din grafit să 
înmagazineze o cantitate atât de mare de hidrogen. Chiar 
şi nanotuburile di carbon (vezi Ştiinţă şi tehnică 10/1996), 
elaborate de o echipă condusă de Michael Heben de la 
National Benewz! ble Energy Laboratory din Denver, sunt 
departe de pe'formanţele pretinse de echipa lui 
Rodriguez. Heben a declarat: “cifra optimă de înma- 
gazinare a hidrocenului pe care am putut s-o obținem cu 
ajutorul nanotub urilor de carbon este de numai 4% din 
greutate. Cifra de 300% este, într-adevăr, extrem de 
interesantă”. Cu toate acestea, rămân anumite îndoieli cu 
privire la noile valori. “Raportul maxim de hidrogen şi 
carbon se găseşe în natură în cazul metanului, ceea ce 
corespunde cu 2 % din greutate”, a mai adăugat el. 

Dacă cifrele lui Rodriguez sunt corecte, hidrogenul 
va reprezenta 7E% din greutatea totală a cartuşului cu 
nanofibre din gra it. 

Explicaţia acestei impresionante performanţe este 
dată de structura uniformă, compactă, a nanofibrelor din 
grafit. Din ele se confecţionează plăcuţe din grafit, cu lun- 
gimea de la 5 la 100 mm, iar fibrele au un diametru de la 
5 la 100 nm. Calculul capacităţii de absorbţie a hidroge- 
nului, de către un singur cristal de grafit, arată că se 
poate obţine o c fră de 6,2 | de hidrogen per gram de 
grafit, atunci când se acoperă suprafața cristalului cu un 
singur strat de inolecule de hidrogen. Echipa de la 
Northeastern Ur iversity susţine că a ridicat această 
valoare la 30 |. F odriguez a mai adăugat că rezultatul 
spectaculos se detorează câtorva straturi de molecule de 
hidrogen care cor densează între “fantele” dintre plăcuţe, 
ca urmare a capi arităţii. Să precizăm că distanţa dintre 
straturile de grafit este de 0,34 um, în vreme ce 
moleculele de hidiogen au un diametru de 0,26 um. Dacă 
moleculele de h drogen interacționează puternic cu 
electronii grafitului, atunci spaţiul liber va fi umplut cu mai 
multe straturi de n olecule de hidrogen. 

Terry Baher, nembru al echipei, afirmă că, atunci 
când moleculele de hidrogen sunt “independente”, ele 


îşi pierd mare parte din energia de vibraţie şi de rotaţie, 
astfel că se “contractă” până la o rază de 0,064 um. 
Aceasta înseamnă că se creează un spaţiu suplimentar 
pentru mai multe- molecule de hidrogen. Rodriguez afirmă 
că vor produce, probabil, aproximativ cinci straturi. 

Fantele înguste împiedică oxigenul şi alte molecule 
mari să pătrundă, minimizându-se posibilitatea unei 
reacţii explozive. Totuşi securitatea rămâne un factor 
major. Rodriguez afirmă: “Ne imaginăm că este necesară 
o formă de protecţie pentru cartuș“. 

Nanofibrele din grafit au fost descoperite încă din 
1972 de Baher. Abia de curând echipa lui Rodriguez a 
elaborat un procedeu de fabricare la scară industrială. 
Nu au dezvăluit prea multe informaţii, însă Baher 
afirmă că procesul constă în reacţia hidrocarburilor cu 


plăcuţe din nanofibre de grafit 


monoxidul de carbon, accelerată de către un catalizator 
(nichel bi sau trimetalic sau nanopulbere de fier). El 
susţine că materialul în sine nu va fi scump; preţul său 
se va ridica la mai puţin de 1 $/kg. 

Pentru a extrage hidrogenul din nanofibre, ele trebuie 
mai întâi spălate cu acid, pentru a se îndepărta impuri- 
tăţile metalice de pe particulele catalizatoare, apoi sunt 
încălzite la 900°C şi plasate în vid pentru a se îndepărta 
gazele rămase între fante. Hidrogenul este apoi extras la 
presiunea de aproximativ 120 atmosfere. Pentru acest 
proces sunt necesare de la 4 până la 24 de ore. 
Presiunea trebuie menţinută la 40 atmosfere pentru a 
reţine hidrogenul, iar gazul va fi eliberat prin reducerea sa 
treptată. Rodriguez a adăugat că nanofibrele pot fi 
umplute la aceeaşi capacitate de cel puţin 4,5 ori. 


DANA GHINEA 

La mijlocul deceniului opt, previziunile 
statisticienilor privind materialele compozite 
erau favorabile, considerându-se că aplicaţiile 
acestora vor cunoaşte o expansiune susținută 
în aproape toate domeniile industriei 
constructoare de maşini. Se aştepta astfel ca, 
de la automobil la avion, compozitele să 
înlocuiască aliajele metalice. Lipsa experienţei 
în ceea ce priveşte tehnologiile de fabricaţie 
şi prelucrare, problemele legate de reciclarea 
lor şi, în paralel, dezvoltarea continuă a aliajelor 
metalice au făcut ca aşteptările să fie 
satisfăcute într-o proporție foarte mică. 


Compozitele 


Cele mai folosite materiale compozite sunt termo- 
plastele ranforsate cu fibre de carbon impregnate cu răşini 
epoxidice. Ele s-au dovedit a fi foarte bine adaptate 
structurilor supuse la solicitări mari (structuri primare în 
aviaţie sau în construcţia de automobile). 

Această calitate este susţinută de o rigiditate şi o 
rezistenţă la efort ridicate în comparaţie cu aliajele de 
aluminiu, o mare rezistenţă la oboseală, o slabă tensio- 
nare în direcţia fibrei ca efect al condiţiilor de temperatură 
şi capacitatea de a fi imune la coroziunea apărută în 
mediile sărate (apa de mare). In plus, aplicaţiile militare 
ale materialului exploatează capacitatea acestuia de a 
reflecta o radiaţie electromagnetică cu caracteristici 
diferite celei incidente. Detecţia radar a aeronavelor de 
luptă devine în aceste condiţii dificilă. 

Limitările compozitelor bazate pe fibre de carbon 
impregnate cu răşini epoxi sunt susceptibilitatea la 
defectare în condiţii operaţionale, stabilitatea fizică şi 
chimică într-un interval îngust de temperatură şi umiditate, 
o stăpânire slabă a tehnicilor de depistare a uzurii şi 
reparaţiei şi un cost ridicat. 

Alternativă la fibrele de carbon sunt fibrele de bor. 
Acestea au proprietăţi mecanice remarcabile; rezistenţa la 
tracţiune este de două-trei ori mai mare şi rezistenţa la 
compresiune de cinci ori mai mare în comparaţie cu 
rezistenţa oțelului. 

În acelaşi timp, masa specifică este sensibil mai mică 
decât cea a aluminiului. Preţul prohibitiv al acestor 
compozite împiedică răspândirea lor pe scară largă. 
Materialele termoplaste pe bază de fibre de bor au 
aplicaţii reduse în construcţiile militare şi spaţiale, cum 
este cazul ampenajului orizontal al avionului de vânătoare 
F-14 şi structurii primare a bombardierului B-18, palelor 
de rotor ale elicopterelor Black Hawk şi Sea Hawk şi al 
unor elemente constructive ale navetelor spaţiale 
americane. In domeniul civil, compozitele pe bază de fibre 
de bor încep să fie folosite la diverse reparaţii, ştiută fiind 
capacitatea lor de a nu produce o interacţiune galvanică 
cu aluminiul. 

In construcţia elementelor secundare ale structurilor 
se folosesc materiale compozite pe bază de fibre de sticlă 
sau kevlar. Fibrele de sticlă standardizate E sunt un 
produs ieftin, dar pot fi aplicate numai în cazul structurilor 
netensionate, în timp ce fibrele R şi S, mai scumpe, pot fi 
utilizate în structuri supuse la eforturi. Fibrele de kevlar au 
o masă specifică scăzută şi o rezistenţă la impact foarte 
mare, adaptându-se astfel contrucţiilor uşoare supuse la 
sarcini dinamice ridicate. Mai mult decât atât, ele au o 


METALE 


COMPOZITE 


bună rezistenţă la factorii chimici şi, asemenea fibrelor de 
carbon, un bun comportament termic. Dezavantajul 
fibrelor de kevlar rezidă în rezistența scăzută la 
compresiune. Compozitele termoplaste, fie că sunt cu 
fibre de carbon, bor, sticlă sau kevlar, sunt materiale uşor 
sudabile. Cele mai bune performanţe în acest sens le au 
țesăturile din fibre de carbon amestecate cu fibre ale unor 
polimeri (PEEK). Aceasta înseamnă că rezistenţa lor 
chimică şi compatibilitatea cu metalele permit coexistenţa 
panourilor compozite şi a celor metalice lipite prin sudură. 


Metalele 


În ciuda concurenţei pe care le-o fac compozitele, 
aluminiul şi aliajele sale domină sectorul aerospațial. In 
ultimul deceniu, industria aluminiului a reacţionat la 
ofensiva materialelor termoplaste armate prin moder- 
nizarea tehnologiilor de fabricaţie şi introducerea unor noi 
aliaje ale aluminiului. Aceste aliaje îmbunătăţesc calităţile 
aluminiului pur: masă specifică redusă, înaltă con- 
ductibilitate electrică şi termică, capacităţi superplastice, 
rezistenţă relativ mare la temperaturi ridicate, proprietăţi 
anticorosive şi menţinerea calităţii după reciclare. 
Experienţa căpătată de constructori în fabricarea, 
reparaţiile şi reciclarea produselor finite asigură siguranţa 
tehnicilor respective la costuri scăzute. Cu toate acestea, 
marele consum de energie necesitat de obţinerea 
aluminiului (principalul component al alten şi costul ridicat 
al sculelor şi dispozitivelor de prelucrare reprezintă două 
aspecte negative greu neglijabile. Lor li se adaugă 
folosirea unui număr mare de elemente de prindere şi 


Avioane care vor apela pe scară largă la materialele compozite: 
P-112 STVOL (avion cu decolare şi aterizare scurtă) şi... 


fixare, dictată de faptul că structurile complexe sunt 
deseori asamblate din mai multe componente. Cele mai 
folosite aliaje ale aluminiului sunt, în Europa, aliajele stan- 
dardizate 2024-T3. In Statele Unite cele mai des întâlnite 
sunt aliajele 7075-16 şi 7075-T73. Aliajul 7075 este folosit 
în construcţia structurilor supuse la compresiune, cum este 
cazul extradosului aripii de avion. Varianta T73 este 
caracterizată de o bună rezistenţă la coroziune. În 
comparaţie cu 2024, rezistenţa lui 7075 este ridicată, însă 
2024 are un comportament mai bun la oboseală. 

Un aliaj nou al aluminiului, ALL), a fost introdus pe piaţă 
în scopul consolidării poziţiei materialelor metalice. Faţă de 
aliajele clasice 2024 şi 7075, aliajul cu litiu prezintă o masă 
specifică scăzută şi un modul de elasticitate ridicat. Studiile 
întreprinse au arătat că o proporţie de 2,5% Li în aliaj 
conferă acestuia o masă specifică cu 10% mai mică decât 
cea a aliajelor clasice şi un modul de elasticitate cu 10% 
mai mare. Reversul monedei este preţul ridicat al Al-Li, 
mai scump de două până la patru ori decât aliajele clasice. 
Luând însă în considerare creşterea continuă a preţului 
combustibilului de aviaţie, primează în unele cazuri 
reducerea masei aeronavelor prin folosirea în construcţia 
lor a acestui aliaj scump. In scopul îmbunătăţirii 
caracteristicilor de prelucrare ale structurilor de Al-Li au 
fost utilizate noile tehnologii printre care turnarea de 
precizie şi metalurgia pulberilor. 

In paralel cu aluminiul, titanul şi aliajele sale ocupă un 
segment de piaţă important. Aliajele de titan alfa, beta şi 
alfa-beta au un raport rezistență/masă specifică foarte ma- 
re într-o gamă de temperaturi între -200°C şi 550°C. Alia- 
jele alfa sunt sudabile, stabile până la 550*C şi ductile la 
temperaturi foarte joase. Ele au cea mai bună rezistenţă la 
oxidare, dar prelucrarea lor ridică probleme mari şi nu 
admite nici un tratament termic. Aliajele beta pot fi tratate 
termic şi sudate, însă rămân stabile doar până la 320*C. 
Un compromis între aceste două materiale, aliajele alfa- 
beta pot suferi tratamente termice şi sunt stabile până la 
temperaturi ridicate, dar sunt greu sudabile şi neductile. 
Acest grup de aliaje ale titaniului este cel mai folosit, în el 
intrând mărci precum Ti-6 Al-4 V şi Ti-4 Al-3 Mo-1 V, 
reprezentative în aplicaţiile aerospaţiale. Cunoscut fiind că 
aluminiul este utilizat la temperaturi de exploatare sub 
125*C şi nu poate suporta tensiuni foarte concentrate, 
piesele, precum sistemul de ghidare a flapsurilor la Airbus 
A-330 şi părţile cele mai solicitate ale trenului de aterizare 
la Boeing B-777, sunt fabricate din aliaje ale titanului, în 
cea mai mare parte aliaje beta. 

Alături de aluminiu şi titan, noul sosit în categoria 
materialelor metalice folosite în construcţiile aeronautice 
este magneziul. Deşi mai scump decât aluminiul, 
magneziul este un material mai uşor, cu proprietăţi 
anticorosive similare aliajelor Al-Cu şi care se pretează 
tehnologiilor specifice aluminiului, precum turnarea în 
forme de nisip şi de precizie. Testele la care aliajele 
magneziului au fost supuse au demonstrat, de asemenea, 
capacitatea acestora de a suporta o expunere îndelungată 
(mii de ore) la temperaturi ridicate, caracteristice condiţiilor 
de exploatare. 


ARALL, GLARE și cra gt 
cu matrice metalică 

La limita între metale şi termoplaste ranforsate, 
laminatele metal/fibre sunt obţinute din plăci subţiri 
dintr-un aliaj de aluminiu, legate între ele asemenea unei 
platoşe prin intermediul fibrelor de kevlar (ARALL) sau 
sticlă (GLARE), totul fiind înglobat într-un strat de adeziv 
epoxi. Materialul rezultat este pretensionat pentru a i se 
conferi o tensiune reziduală, ceea ce în final se manifestă 


„avionul invizibil, ambele concepute de Departamentul de studii 
avansate al BAe. 


printr-un bun comportament la oboseală al structurilor. 
Soluţia fibrelor ce unesc “insulele” de aluminiu are ca 
avantaj faptul că în cazul apariţiei unei fisuri în răşină sau 
chiar în reţeaua fibrelor, acele fire rămase intacte reduc 
intensitatea efortului în structură, deci şi propagarea 
fisurii. Reţeaua de sticlă R, mai rezistentă decât cea de 
kevlar, are un comportament mai bun la fisurare. 

Ambele laminate - ARALL şi GLARE - s-au născut din 
dorinţa de a îmbina performanţele aliajelor de aluminiu şi 
ale termoplastelor ranforsate şi, în acelaşi timp, de a 
înlătura pe cât posibil dezavantajele pe care le au metalul 
uşor şi compozitele. Cu acelaşi scop au fost introduse 
compozitele cu matrice metalică. Dintre ele, aluminiul 
ranforsat este cel mai răspândit, întărirea metalului 
făcându-se adesea cu fibre de SiC (carburi de siliciu). 

Tehnologiile de fabricaţie adecvate acestor materiale 
sunt la fel de noi ca acestea şi cunosc o mare diversitate. 
Intre respectivele procedee se distinge formarea 
superplastică, care exploatează proprietatea fibrelor de a 
avea o temperatură de topire mai înaltă decât cea a 
aluminiului: semifabricatul este introdus într-o autoclavă, 
unde este adus aproape de temperatura de topire a 
aluminiului şi, la o presiune mică, ia forma produsului finit. 


În loc de concluzie 


Aşa cum rezultă din descrierea prezentată, aproape 
toate categoriile de materiale de construcţie au înregistrat 
o diversificare şi o ameliorare continuă. Este deci imatur 
să se tragă o concluzie în favoarea uneia sau alteia cu 
atât mai mult cu cât fiecare este optimă pentru anumite 
aplicaţii. Se poate spune că opţiunea pentru folosirea 
compozitelor, metalelor sau hibrizilor compozite-metale se 
face la nivelul fiecărei piese, în funcţie de parametrii 
specifici de funcţionare şi nu la nivelul întregului ansamblu 
structural al aeronavei. Pe de altă parte, din motive 
economice, folosirea unui număr mare de materiale 
distincte nu este avantajoasă. Soluţia pare a fi 
compromisul între performanţe şi costuri. Expresie a 
ingineriei interactive, consultarea permanentă între 
producător şi client pe tot parcursul proiectării structurilor 
de aviaţie se impune ca o necesitate în contextul 
concurenţei existente în acest sector de piaţă. 

se află la răscrucea dintre tehnologia mecanică 

(despre care vorbeşte articolul precedent) şi cea 
informatică (care este prezentată în articolele din paginile 
următoare). Deşi revoluţia informatică (sau a informaţiei) 
este în plină desfăşurare, trebuie să recunoaştem că, în 
ciuda progreselor uriaşe care s-au făcut în ultimii ani, au 
rămas anumite zone care nu sunt acoperite satisfăcător 
de noua tehnologie. Este vorba despre modul de 
introducere a datelor în calculator care, la mai bine de 20 
de ani de la apariţia calculatoarelor personale, se află 
încă la un nivel “primitiv”. Poate că aceste rânduri au 
stârnit zâmbete. Vom încerca să le risipim. 

Încercaţi să comparaţi evoluţia sistemelor de calcul 
(hard şi soft) cu cea a sistemelor de introducere a 
datelor. Chiar în această clipă eu introduc textul pe 
care îl citiți, apăsând pe tastele unei claviaturi. Tot aşa 
făceam şi în urmă cu 20 de ani. Desigur, pe atunci uti- 
lizam o maşină de perforat cartele, căci calculatorul la 
care lucram, ca student (un Felix 256), accepta mai de- 
grabă acest sistem de introducere a datelor. Acum pot 
să văd imediat rodul muncii mele, pe atunci trebuia să 
aştept câteva zile. În toată această perioadă s-au mai 
înregistrat câteva progrese. Au apărut mouse-ul, 
scannerul (unele variante fiind capabile să transforme 
textele direct în fişiere numerice), convertorul analog 
digital (care transformă rezultatele unor măsurători în 
şiruri binare ce pot fi prelucrate cu uşurinţă de 
calculator), plăcile grafice (foarte utile pentru proiectare 
industrială sau pentru desene artistice) etc. Din păcate, 
cu excepţia convertorului analog digital, toate acestea 
au o mare hibă: viteza de introducere a datelor este 
mult mai mică decât viteza de prelucrare a lor cu aju- 
torul calculatorului. Practic, acesta este nevoit să 
aştepte un timp infinit de lung (în comparaţie cu viteza 
lui de lucru) pentru ca noi să introducem datele de care 
el are nevoie pentru a ajunge la rezultatul dorit. Aceas- 
tă problemă nu putea să nu atragă atenţia cercetă- 
torilor. În plus, de foarte multă vreme se caută soluţii 
pentru a-i ajuta pe cei năpăstuiţi de soartă, pe infirmi, 
să folosească această minunată tehnologie care este 
informatica. Rezultate, deşi timide, au început deja să 
apară. Ce aţi zice de o maşină de calcul controlată cu 
ajutorul gândurilor? 

De fapt, având în vedere stadiul actual al dezvoltării 
tehnicii, primii care vor beneficia de rezultatul ultimelor 
cercetări sunt tocmai cei cu deficienţe fizice. Pentru ei 
chiar şi o uşoară ameliorare a capacităţii de lucru cu 
calculatorul poate însemna foarte mult. Dar să intrăm în 
subiect. Este cunoscut faptul că noi ne controlăm 
muşchii cu ajutorul unor semnale electrice de mică 
intensitate, biocurenţii (care au fost descoperiţi, în 
1849, de către fiziologul german Heinrich du Bois- 
Reymond). Incepând din 1970 au început să fie 
realizate proteze active pentru membrele superioare cu 
ajutorul cărora se puteau efectua manipulări simple. 
Secretul lor constă tot în măsurarea unui semnal 
electric de mică intensitate, de pe zona validă a 
braţului, după care acesta este amplificat pentru a 
comanda mici motoare electrice. Este firesc să ne 
punem întrebarea: putem folosi o metodă similară 


A şa cum am mai spus-o şi cu alte ocazii, omenirea 


pentru comanda calculatorului? Răspunsul este evident 
pozitiv. Din păcate, problema nu este chiar atât de 
simplă. Incercaţi să vă imaginaţi cam ce tip de semnal 
ar fi necesar pentru deplasarea cursorului pe ecran, 
pentru alegerea unei anumite opţiuni sau pentru 
scrierea unui text. În plus, trebuie să ne mai gândim la 
anumite cazuri particulare, cum ar fi paralizia mem- 
brelor. La începutul anilor '90 Hugh Lusted (medic) şi 
Benjamin Knapp (inginer) au creat societatea 
Biocontrol Systems care se ocupă tocmai cu rezolvarea 
acestui gen de probleme. Încă de la început ei şi-au 
propus un obiectiv ambițios: crearea de interfeţe directe 
om-calculator care să fie comandate prin intermediul 
biocurenţilor. Curând ei au realizat sistemul Biomuse. 
Acesta prelua biocurenţii, cu ajutorul unor electrozi, care 
erau apoi amplificaţi de 10 000 de ori. Semnalul analogic 
astfel obţinut era transformat într-un şir numeric şi 
prelucrat cu ajutorul unui calculator. În acest fel se putea 
separa semnalul util de cel parazit. Rezultatul? 
Biocurenţii implicaţi în activitatea musculară puteau 
controla poziţia cursorului pe ecran sau, aşa cum 
spunea Hugh Lusted, “se face clic cu muşchii în loc să 
ceri ajutorul mouse-ului”. În 1993, la Centrul medical 
universitar Loma Linda, cercetătorul David Warner a 
conectat electrozii unuia dintre aparatele Biomuse pe 
fața unui copil de 10 ani, paralizat în urma unui accident 
rutier. Prin contractarea anumitor muşchi faciali, copilul a 
fost capabil să mişte obiecte virtuale pe ecranul unui 
monitor. Era pentru prima oară după accident când el 
putea să controleze anumite elemente din mediul 
înconjurător, fără nici un fel de ajutor exterior. 

Hugh Lusted propune şi comanda calculatorului cu 
ajutorul... ochilor. In acest caz semnalul util provine de la 
diferenţa de potenţial dintre retină şi cornee. Practic, 
putem compara ochiul cu o mică pilă electrică a cărei 
tensiune variază în funcţie de mişcările globului ocular. 
De fapt, în această zonă cercetările au început încă din 
1953, când specialistul Nathaniel Kleitman, de la 
Universitatea din Chicago, s-a folosit de înregistrarea 
semnalelor electrice oculare pentru a studia mişcările 
globului ocular în timpul anumitor faze ale somnului. 
Către sfârşitul anilor ‘80 cercetătorii şi-au pus întrebarea 
dacă metoda este suficient de precisă pentru a putea 
determina direcţia în care priveşte subiectul. Ei au 
observat că, dacă electrozii sunt corect poziţionaţi, 
diferenţa de potenţial între retină şi cornee este 
proporţională cu unghiul de deviere al ochilor (faţă de 
poziţia lor de repaus). În 1990 mai multe echipe de 
cercetători au anunţat că au putut deplasa un cursor pe 
ecranul unui monitor. Alţi cercetători, mai sceptici, susţin 
că această metodă nu poate fi utilizată decât pentru 
demonstraţii de laborator, din cauza “zgomotului” care nu 
poate fi separat de semnalul util. Hugh Lusted a încercat 
să rezolve aceste probleme. lată cum descrie el metoda 
utilizată (Pour la science, 12/1996): “Noi am rezolvat o 
bună parte din dificultăţile de până acum. Sistemul, 
similar celui cu care am detectat semnale electrice 
musculare, a fost reglat pentru a prelucra semnale 
electrice oculare. Ca şi în cazul prelucrării semnalelor 
musculare, sistemul amplifică şi digitizează diferenţele 
de potenţial preluate de două perechi de electrozi (o 


Compozitorul Atau Tanaka creează muzică cu ajutorul semnalelor electrice 
musculare. Aceste semnale sunt detectate cu ajutorul unor electrozi 
amplasați în cele două brățări pe care le poartă compozitorul şi, după o 
prelucrare adecvată, comandă un calculator legat la un sintetizator. 


pereche pentru detectarea mişcărilor verticale ale 
ochiului, cealaltă pentru deplasările orizontale). Urmează 
prelucrarea acestora cu ajutorul unor algoritmi speciali- 
zap, rezultând un semnal de comandă pentru calculator. 
Cu ajutorul acestui echipament se poate poziţiona, cu 
destulă precizie, un cursor în diferite zone ale ecranului. 
Alte sisteme, cum ar fi înregistrarea în infraroşu a mişcări- 
lor globilor oculari, permit, de asemenea, urmărirea privirii 
unei persoane, dar sistemul nostru este mult mai ieftin”. 
În prezent există mai multe centre de reeducare a per- 
soanelor handicapate care utilizează echipamente simi- 
lare. Practic, pe ecran este afişată o “claviatură vizuală”. 
După câteva ore de pregătire, subiecţii erau capabili să 
selecteze anumite litere de pe ecran pentru a alcătui texte 
scurte. Este evident că ne aflăm abia la începutul unui 
drum lung. Totuşi metoda este suficient de fiabilă pentru 
ca, la Universitatea Stanford, o echipă de fizicieni să 
colaboreze cu Hugh Lusted şi Benjamin Knapp pentru 
realizarea unui dispozitiv de orientare, cu ajutorul ochilor, 
a minicamerelor de luat vederi utilizate în timpul 
intervențiilor laparoscopice. Este evident că un asemenea 
dispozitiv este foarte util, lăsând mâinile chirurgilor libere 
pentru folosirea instrumentelor chirurgicale. 

Până acum am vorbit de un sistem relativ uşor de 
înţeles şi a cărui dezvoltare este firească, fenomenele 
fizice şi biofizice fiind destul de bine cunoscute. În 
rândurile următoare, deşi vom vorbi numai de rezultate 


obţinute deja, ne vom plasa la graniţa, din ce în ce mai 
fragilă, dintre ştiinţă şi imaginaţie. Informaţiile le avem tot 
din articolul lui Hugh Lusted, publicat în Pour /a science. 
Despre ce este vorba? Este cunoscut faptul că activitatea 
cerebrală poate fi măsurată cu ajutorul electroence- 
falografelor. Simplificând lucrurile, putem spune că 
acestea măsoară biocurenţii cerebrali cu ajutorul unor 
mici traductoare electromagnetice fixate pe pielea 
capului. Ne putem folosi de asemenea informaţii pentru a 
comunica direct cu calculatorul? Răspunsul pare să fie 
pozitiv. Analiza activităţii electrice a creierului, a aşa- 
numitelor unde cerebrale, a devenit o ştiinţă complexă, cu 
o terminologie proprie. Astfel, se vorbeşte de existenţa a 
cinci tipuri principale de unde cerebrale. Undele alfa (cu o 
frecvenţă cuprinsă între 8 şi 13 Hz) însoțesc activităţi 
simple, cum ar fi închiderea ochilor. Amplitudinea lor 
scade semnificativ atunci când subiectul primeşte un 
semnal luminos, se concentrează asupra unor imagini 
sau depune un efort cerebral. Undele beta (cu o frec- 
venţă de 14 - 30 Hz) sunt asociate unei activităţi 
cerebrale susţinute. Undele theta (cu o frecvenţă între 4 
şi 7 Hz) apar în situaţii de stres emoţional, undele delta 
(cu o frecvenţă mai mică de 3,5 Hz) apar în timpul 
somnului profund, iar undele miu par să fie asociate 
cortexului motor (amplitudinea lor scade foarte mult o 
dată cu mişcarea corpului sau o dată cu intenţia de 
mişcare). Nu am dorit ca lista de mai sus să fie 
exhaustivă, ea constituie numai o prezentare simplificată 
a activităţii cerebrale care poate fi măsurată cu un 
electroencefalograf. Chiar din cele ce am spus până 
acum putem deduce că există, cel puţin teoretic, posibili- 
tatea identificării unui anumit tip de semnal care să repre- 
zinte, în urma prelucrării, o comandă pentru o maşină 
oarecare. Cea mai mare parte a cercetătorilor care s-au 
preocupat de această problemă s-au concentrat asupra 
undelor alfa şi miu, deoarece indivizii pot învăţa să 
modifice amplitudinea acestor semnale. În 1987, sistemul 
Biomuse a fost adaptat pentru a utiliza undelele cerebra- 
le. El a fost cuplat la un sintetizator de muzică. Rezul- 
tatele obţinute au fost extraordinare şi au demonstrat că 
această tehnologie este una de viitor. A fost pus la punct 
şi un echipament similar pentru un pacient imobilizat de o 
paralizie. Cu ajutorul unei tastaturi vizuale şi a-unui soft 
specializat, după un antrenament intens, acesta a fost 
capabil să scrie cuvinte pe ecran, controlând ampli- 
tudinea undelor alfa. Procedeul, care se află la început de 
drum, este încă destul de greoi, dar chiar şi în stadiul 
actual, el poate deveni un mijloc de comunicare cu cei din 
jur pentru persoane atinse de maladii grave. ` 

Toate aceste rezultate sunt promițătoare. In anii ce vin 
se aşteaptă ca tehnologia materialelor supraconductoare 
să ne pună la dispoziţie dispozitive de detecție mult mai 
sensibile decât în prezent. Dacă vom fi în stare să 
colectăm semnale de mai mică amplitudine decât o 
facem în prezent, este foarte probabil ca informaţia astfel 
obţinută să fie mai uşor de prelucrat pentru a atinge 
obiective îndrăzneţe. Să nu uităm că, în urmă cu numai 
câţiva ani, comanda vocală era apanajul unor laboratoare 
bine utilate. In prezent sunt comercializate calculatoare 
dotate cu interfeţe capabile să interpreteze comenzi 
vocale, permiţând chiar introducerea unor texte simple. 
De aceea nu îndrăznim să ne gândim la clipa în care 
sistemele de control bazate pe undele cerebrale vor 
deveni ceva comun. Oricum ea este mai aproape decât 
ne imaginăm noi acum. 


CRISTIAN ROMÂN 


APRILIE 1997 


APRILIE 1997 


| INFORMATICĂ | : 


INTERNET - o rețea de rețele 


Zvonuri ce se plimbă prin calculatoare, linii telefonice, fibre optice, cabluri TV, antene d sateliti, între licee, colegii, universităţi și institute de 
cercetări, între baze militare, ambasade și sedii ale guvemelor, între continente. Trasee ce definesc o uriașă pânză de păianjen țesută peste 
globul pământesc. Un număr cuprins între 45 și 60 de milioane de biblioteci virtuale, baze şi bănci de date, servere pline de informaţii, oficial 
declarate şi recunoscute. Și tot atâta piraterie. Dar la acest volum numărul nu mai are semnificaţie. Consideraţi, vă rog, o zi alocată pentru 
bibliotecă (Și credeţi-mă nu este suficient). Ar trebui să ët, în cazul în care Îngheţăm numărul site-urilor (site = loc virtual - calculator legat la 
INTERNET în care găsim ceva), între 123 287 și 164 383 ani pentru a le vedea pe toate. Dar nu putem face acest lucru pentru că numărul lor 
crește exponențial. Ne propunem deci doar o succintă introducere pentru cei ce doresc să înceapă o călătorie pe INTERNET. 


i Ce este INTERNET 


INTERNET este cea mai mare rețea 
de calculatoare din lume. O “rețea de 
reţele”, INTERNET este format din mii 
de reţele de calculatoare interconectate 
astfel încât se pot “vedea” fiecare cu fie- 
care. Inceputurile INTERNET-ului le re- 
găsim în anul 1969, când Departamentul 
Apărării al Statelor Unite ale Americii a 
iniţiat cercetări privind metodele de 
descentralizare a reţelelor de calcula- 
toare destinate urmăririi unui atac militar. 

INTERNET oferă o multitudine de ser- 
vicii printre care cele mai uzuale sunt: 


D WWW 

World Wide Web (deseori greșit inter- 
pretat a fi Netscape, Mosiac sau Lynx) a 
cunoscut cea mai rapidă dezvoltare pe 
INTERNET. Este foarte simplu să foloseşti 
o interfață grafică ce-ţi permite să te 
“plimbi” prin INTERNET doar printr-o 


simplă apăsare a butonului unui mouse. 
“Clic” pe o imagine sau pe un cuvât (numit 


hiperlink şi cel mai adesea colorat sau 
subliniat) şi automat accesezi un alt 
document ce se poate găsi chiar pe un 
calculator aflat într-un colţ al lumii. Poţi, 
de asemenea, să specifici exact “locaţia” 
(adresa) oricărui document pe WWW prin 
URL - Uniform Resourse Locators. WWW 
permite accesul la o mare cantitate de 
informaţie ce acoperă o imensă plajă de 
subiecte. 

ec 

w 

E-mail 


Poşta electronică, Electronic mail (E- 
mail), permite schimbul de mesaje şi 
fişiere aproape instantaneu între 
milioanele de utilizatori ai serviciilor 
INTERNET din cele aproximativ 160 de 
țări conectate. Una dintre oportunităţile 
importante oferite de E-mail este mailing 
list - o listă de adrese ale utilizatorilor ce 
au un interes comun, listă prin care mesa- 
jele sunt direcționate către toţi membrii 
grupului cu această proprietate. Elec- 
tronic mailing list permite “împrăştierea” 
de idei, colaborarea pe anumite proiecte, 
realizarea în comun a unor lucrări 
ştiinţifice etc. Acest tip de colaborare/co- 
municare nu ar fi posibil fără INTERNET. 


USENET News este un serviciu de- 
dicat aşa-numitelor newsgroups, noutăţi 
dintr-un anumit domeniu la care se 
abonează utilizatorii INTERNET. Există 
mii de grupuri cu un interes comun, 
oamenii din toată lumea trimiţându-şi 
unii altora informaţii despre un anume 
subiect. Sistemul este similar unui 
bulletin board în care fiecare poate 
trimite mesaje newsgroup-ului şi fiecare 
poate citi mesajele trimise de alţii din 
acelaşi grup. 


DH 
27 by ee 


File Transfer Protocol este protocolul 
standard al INTERNET pentru transfer de 
fişiere de pe un computer pe altul. Progra- 
mele FTP permit transferul de date, fişiere 
de pe serverele ce le oferă pe hard-disk-ul 
propriului calculator (“download”: automat 
de software, documente, imagini etc.). 


TASTELE PENTRU NAVIGAȚIE 


Priveşte acest simbol! Dacă steluțele pâlpâie, 
atunci precis că se întâmplă ceva. 


Te întoarce la precedentul document accesat. 


orward 


Te trimite la documentul setat în Netscape ca KE 


fiind Home. 


Le Reîncarcă un document. 


Incarcă şi imaginile, în cazul în care am setat 
Netscape-ul să nu o facă automat. 


Deschide o locaţie, în cazul în care cunosc 


Înaintezi la următorul document. 


adresa (URL) la care vreau să merg. 


Găseşte un anume text în interiorul 


d documentului activ. 


gë Opreşte căutarea, conectarea sau accesarea 
documentului curent (în cazul în care m-am 


răzgândit sau durează prea mult). 


| INFORMATICĂ f| 


APPLE LANSEAZĂ PE PIAȚĂ 
CEL MAI RAPID CALCULATOR NOTEBOOK 


până la 240 MHz, PowerBook 3400 aduce per- 
formanţa calculatoarelor de birou în domeniul 
calculatoarelor mobile. 

Calculatorul are un monitor de 12,1”, un sistem so- 
nor cu 4 boxe, un sistem video cu accelerator hard- 
ware, un conector de ieşire video, VGA, pe 16 biţi, 
audio in/out 16 biţi stereo şi suport pentru Video 
Zoom. 

Seria PowerBook 3400 
este caracterizată de o serie 
de facilităţi de comunicare, 
incluzând Ethernet 10 Mbps 
şi modem 33,6 kbps. Noul 
conector RJ-45 amplasat în 
afara zonei de conectare a 
sistemului, permite accesul 
la reţea sau liniile modem 
fie prin cablul tip Ethernet, 
fie prin cel telefonic. Alte 
facilităţi de comunicare sunt 
reprezentate de IRTalk, un 
mod de comunicaţie cu raze 
infraroşii pentru transmisia 
de date fără cablu, ceea ce 
permite comunicarea între 
mai multe PowerBook-uri 
sau accesul la o reţea 
IRTalk. 

Datorită unui modul flexibil de expansiune instalat, 
PowerBook 3400 acceptă o varietate de module 
suplimentare, incluzând floppy drive, CD-Rom drive, 
unitate de disc suplimentară, unitate de disc mag- 
neto-optic, adaptor intern AC şi unitate Zip. Pentru a 
avea mai multe opţiuni de expansiune au fost furni- 
zate două slot-uri pentru PC card, care suportă două 
card-uri Type II sau un card Type III. PowerBook 


C u o frecvență de lucru a microprocesorului de 


3400 permite utilizatorilor interschimbarea modulelor 
în timp ce sistemul funcționează, spre deosebire de 
alte sisteme notebook, care necesită închiderea sau 
comutarea pe “sleep” a sistemului înainte de schim- 
barea unui modul de expansiune. 

Calculatorul se livrează configurat cu sistemul de 
operare Mac OS 7.6 plus un pachet de programe 
care include: -Claris Organizer pentru evidența progra- 
mului de lucru şi a contac- 
telor; Apple INTERNET 
Connection; Apple Remote 
Access pentru o conectare 
mai. uşoară la un calculator 
de birou sau la o rețea; 
Macintosh PC Exchange 
pentru a citi şi a scrie pe 
dischete formatate pe PC; 
Macintosh Easy Open şi 
MacLinKPlus pentru citirea şi 
traducerea fişierele forma- 
tate PC; ForeFront Group's 
WebWhacker 2.0 pentru 
navigare pe INTERNET; 
WyndMail pentru comunica- 
ţii mobile. PowerBook 3400 
este şi primul PowerBook ce 
soseşte cu Apple Location 
Manager, un program utilitar 
care permite utilizatorilor să 
salveze setările sistemului dependente de locaţie, 
inclusiv legarea la reţea, imprimantă, setări de fusuri 
orare, partajarea de fişiere, deschiderea automată şi 


- configurația extensiilor. In Europa va fi disponibilă o 


configuraţie cu SoftWindows ce va permite rularea de 
programe Windows 95. 


RADU DOBRECI 


Gopher este un sistem de meniuri 
pentru informaţii asupra INTERNET-ului. 


Oferă pagini de meniuri, dar nu la fel de 
complexe ca paginile web. 


http 


idex. htm 


infotin. sfos. ro : est 


: este 
` este 


Locaţia: Location http://infotin. sfos. ro/ldc/index. htm 


arată locaţia (adresa) la care se găseşte documentul. 
: este | 


Ap Text Transfer Protocol (pentru vizualizarea 
deci e Co culatorului gazdă, unde este locată informaţia 

i ri 

Wen! i ERRAR vizualizat 


navigatorilor pe NET (îl preferă 


eX ES? aproximativ 90% dintre utilizatori). Multe 
pe dintre facilităţile acestui utilitar sunt 
FI A FII Telnet NETSCAPE comune şi altor browsere. Netscape 


permite accesul la informaţiile scrise în 


Telnet este un program pentru inter- 
conectarea computerelor. Folosind Telnet 
se pot accesa un mare număr de baze de 
date, pe o plajă largă de subiecte, cu pre- 
cădere cele organizate de către uni- 
versităţi. Totodată, Telnet poate facilita 
un schimb informaţional de tip E-mail. 


Netscape este unul din multele 
aplicaţii ce permit navigarea (browser) prin 
INTERNET. Netscape oferă acces la 
imensa varietate de servicii al INTERNET. 
Rulează atât sub Macintosh, cât şi sub 
IBM, şi tocmai această portabilitate îl 
defineşte a fi cel mai popular în rândul 


hipertext (Hyper Text Documents - HTTP), 
Gopher, File Transfer Protocol (FTP), 
newsgroups şi E-mail. 

(Continuare în numărul viitor) 

Noi eforturi pentru descoperirea 
CIVILIZAȚIILOR EXTRATERESTRE (II) 


zonelor circumsolare locuibile, care s-a ţinut în 

1994 la Centrul de cercetări AMES al NASA, a 
fost criticată aserţiunea că stelele pitice din clasa M nu 
pot asigura unei planete a sistemului condiţii de viaţă. 
Atâta vreme cât savanții admit că Soarele este o stea 
de tip comun, cel de-al treilea aspect fundamental al 
SETI, şi anume restricţia de a se alege ca ţinte doar 
astfel de stele, nu poate constitui o problemă nesoluţio- 
nabilă. Există zeci de miliarde de stele de tip Soare în 
galaxie şi cca 1 000 sunt la distanţe de sub 100 a.l. de 
telescoapele terestre. Insă pretenţia, amplu argumen- 
tată de unii, că trebuie să ne aşteptăm să recepţionăm 
semnale emise de vecinii din stelele similare Soarelui, 
apare acum prea pretențioasă. De asemenea, s-ar 
putea presupune că cel mai apropiat sistem stelar care 
ar putea să adăpostească o civilizaţie tehnologică 
avansată este atât de departe, încât... lipseşte din cata- 
loagele terestre! Din asemenea motive, în Programul 
MOP au fost adoptate două strategii: pe lângă o minuţi- 
oasă cercetare privind selectarea stelelor-ţintă, progra- 
mul va fi dirijat şi către supravegherea generală a 
întregului cer. Se afirmă chiar că această dublă 
strategie devine compatibilă cu... antenele disponibile 
pentru Programul MOP. 

Spre deosebire de schemele SETI propuse anterior, 
MOP va folosi radiotelescoapele existente, ceea ce va 
reduce costurile şi va accelera direcţia cercetarea 
țintelor ca parte componentă a MOP. Supravegherea 
intensă a celor 800 de ţinte reprezentate de stele de tip 
solar va fi efectuată cu antene mari, inclusiv cea a 
Observatorului naţional de radioastronomie de la Green 
Bank, precum şi reţeaua de 305 m de la Arecibo, 
Puerto Rico. Deşi datorită dimensiunilor ultima este cea 
mai sensibilă şi perfect integrabilă în MOP, ea este mai 
greu de utilizat de cea de-a doua direcţie a MOP, şi 
anume urmărirea cerului, direcţie care foloseşte antena 
de 34 m a Reţelei Spaţiului Profund de la Goldstone, 
California, precum şi radiotelescoapele din emisfera 
sudică. O parte a Programului MOP revine Laboratoa- 
relor de tehnică de propulsie prin jet (JPL) din Pasade- 
na, California, iar cercetarea țintelor a căzut în sarcina 
Centrului de cercetări NASA de la AMES. 

Deşi inferioare dimensional şi deci cu o sensibilitate 
mai mică faţă de cele utilizate la cercetarea țintelor, 
telescoapele implicate în direcţia Reţeaua Spaţiului 
Profund au avantajele unor mişcări precise şi rapide. 
Ca tehnică de explorare-scanare, se utilizează metoda 
“mersului după urme”, prin care telescopul acoperă un 
traseu eliptic pe cer; observaţiile se fac în lungul razei 
vectoare. În timpul parcurgerii drumului impus, calcu- 
latoare puternice realizează procesarea datelor şi înre- 
gistrarea oricărei noi descoperiri. Orientarea 
telescopului se face astfel încât imaginile obţinute 
succesiv vor fi decalate una faţă de alta cu aproximativ 


C u ocazia primei Conferințe internaționale asupra 


o deschidere a fasciculului; treptat, întregul cer va fi 
acoperit cu aceste suprapuneri de “structuri 
fasciculare”. Avantajul “mersului după urmă” față de 
scanarea cu rețea de tip alternant (du-te-vino), este că 
puncte adiacente la nord şi la sud pot fi observate cu 
decalări de timp substanţiale şi uniform distribuite. 


Semnalele terestre, respectiv interferența de radio- 
frecvenţă (DEI, constituie cel de-al patrulea aspect al 
MOP destinat SETI. Se afirmă că un astfel de inconve- 
nient ar putea fi depăşit prin utilizarea tehnicii de deca- 
lare în timp a unor observaţii adiacente, emisiile per- 
manente sau semnalele continue fiind uşor de distins 
faţă de RFI intermitente. 


Un al cincilea aspect, care reprezintă şi cea mai 
importantă provocare tehnologică MOP, este definit de 
construcţia receptorului conectat cu antena. Un astfel de 
aparat ar fi relativ simplu de construit dacă s-ar cunoaşte 
frecvențele şi lăţimile benzilor radio folosite de emisiile 
extratereştrilor... Deoarece nu este aşa, situaţia se 
petrece ca şi cum ar trebui să se “acopere” întreaga 
bandă de emisie cu un număr uriaş de receptoare acor- 
date pe o anumită frecvenţă! In cazul MOP, rolul acestor 
receptoare este luat de circuite integrate de procesare, 
care prelucrează semnale digitale şi care asigură recep- 
torului posibilitatea de a examina simultan semnale pro- 
venind de la un mare număr de canale sau frecvenţe. 

In trecut, receptoarele multicanal au fost concepute 
cu ansamblu/baterie de filtre analogice, care descom- 
puneau orice semnal sosit; astfel de receptoare erau 
fatalmente limitate la câteva zeci de frecvenţe simultan. 
Electronica digitală modernă a progresat, conducând la 
aşa-numitele receptoare cu autocorelare, capabile de 
mult mai multe canale în spaţii mai reduse. Fundaţia de 
cercetări planetare META, care a demarat un studiu 
SETI privat, a fost printre primele organisme care au 
utilizat receptoare multicanal cu autocorelare. Actualele 
receptoare, construite pentru direcţia cercetării țintelor 
a NASA, posedă performanţe impresionante: acoperă 
15 milioane de canale cu dublă polarizare, unităţile indi- 
viduale putând fi adesea cuplate pentru o mai mare 
acoperire de frecvenţe. Aceste receptoare performante 
au fost produse de SILICON ENGINE din Mountain 
View, California. 

Lucrând cu semnale de bandă îngustă, recep- 
toarele pentru MOP dispun de canale cu lăţimea de 
numai 1 Hz; în situaţia direcţiei urmărirea cerului, 
rezoluţia pe frecvenţe este “negociată” între cerința de 
a se acoperi o suprafaţă cât mai mare a cerului şi, 
totodată, cât mai mult din spectrul radio. Ca urmare, 
lăţimea canalului a fost fixată la 30 Hz. 


Cel de-al şaselea aspect se referă la modalitatea de 
recunoaştere a semnalelor provenind, eventual, de la o 
altă civilizaţie. Dacă la începuturile CETI pentru aşa- 


ke dE 

In concepţia specialiştilor SETI australieni, expri- 
mată la cel de-al 46-lea Congres de astronautică (Oslo, 
octombrie 1995), colaborarea internaţională în domeniul 
SETI poate asigura în viitorul apropiat realizarea unor 
radiotelescoape de 10-100 de ori mai performante decât 
cele actuale; dacă ar fi fost început în 1996, acest 
deziderat ar fi dat roade începând cu 2005. Cu o des- 
chidere a antenei de până la 1 km şi un cost care să 


zisa soluţionare a acestui aspect se apela la “raţiona- 
mentul corect al unui astronom”, în prezent, când sunt 
implicate milioane de canale, iar observaţiile sunt plani- 
ficate pentru câteva sute de mii de “poziţii” ale cerului, 
analiza acestui aspect apare mai specială, iar “astro- 
nomul” de care era vorba trebuie să lase computerul să 
proceseze imensul volum de date recepționate şi să le 
identifice pe cele demne de luat în seamă... 


În acest fel s-a ajuns la cel de-al şaptelea aspect, şi 
anume definirea caracteristicilor acelor semnale care 
merită să fie luate în considerare. O alegere “clasică” ar 
trebui să se oprească la seturi de semnale clare, 
constante, de bandă îngustă şi, evident, cu intensitatea 
peste zgomotul radio de fond. În cazul explorării prin 
“traseu după urme”, caz tipic urmăririi cerului, aceasta 
înseamnă că de câte ori antena va “scotoci” o anumită 
zonă a cerului, poate să cadă din nou peste sursa de 
semnale identificată anterior. In cazul cercetării țintelor 
în care, timp de un sfert de oră, se urmăreşte continuu 
aceeaşi poziţie a țintei stelare, există posibilitatea de a 
se descoperi semnale având “pulsaţia” regulată, chiar 
dacă ocazional lipseşte câte un set de semnale. 

Există argumente pentru a fi cuprinse în algoritmi 
sofisticaţi atât semnalele de bandă îngustă, cât şi sem- 
nalele care au un decalaj de frecvenţă (cauzat, de 
exemplu, de rotația planetei care, potenţial, adă- 
posteşte civilizaţia emițătoare a semnalelor). 


Noi repere în SETI 


În octombrie 1992, Programul MOP, folosind micro- 
unde pentru rezoluţie ridicată, a demarat observaţiile 
conform planului direcţiei cercetarea țintelor, folosind 
în acest scop radiotelescopul Arecibo, implicat 200 de 
ore, din cele 2 600 utilizabile, în acest program: au fost 
urmărite, pe frecvențele stabilite, emisiile provenind de 
la 24 de stele, cu ajutorul receptoarelor cu dublă 
polarizare realizate de NASA, împreună cu Institutul 
SETI. 

Întrucât în 1993 Congresul SUA a întrerupt din nou 
livrarea de fonduri, continuarea-experimentelor cu- 
prinse în direcţia cercetarea țintelor a revenit noului 
program intitulat PHOENIX, susţinut din punctul de 
vedere al hard-ului de NASA, iar pentru soft-uri şi sub- 
venii de Institutul SETI. 

Au fost concepute două noi sisteme de hard: un set 
de agregate de urmărire/descoperire şi un sistem de 
conversie date, ambele compatibile cu noile receptoare 
realizate de CSIRO. De asemenea, a fost dublată lăţi- 
mea benzii de frecvenţe a sistemului de descoperire a 
semnalelor şi au fost reproiectate spectometrele şi o 
parte din aparatura de control-afişare. 


ajungă la 100 milioane dolari SUA, aceste radiote- 
lescoape vor prefera frecvențele de la 200 la 5 000 MHz. 
Pentru aceste instrumente ale mileniului III, vor trebui să 
fie puse la punct noi tehnologii în domeniile antenelor, 
amplificatoarelor, controlului interferenţelor, transportării 
semnalelor şi procesării datelor. 

Până la obţinerea acestor performanțe, în 1995, timp 
de 16 săptămâni, din februarie şi până în iunie, Progra- 
mul PHOENIX a folosit în exclusivitate radiotelescoapele 
australiene: cel cu diametrul de 64 m - PARKES din New 
South Wales - şi cel de 22 m, denumit MOPRA, ambele 
aparţinând Departamentului CSIRO al Australian 
Telescope National Facility (ATNF); cu aceste 
instrumente au fost urmărite 200 de stele de tip solar în 
zona de frecvenţe de la 1,2 la 3 GHz. 

Tot la congresul menţionat, s-a făcut cunoscut că 
tehnica spaţială curent folosită poate aduce informaţii 
programelor SETI; astfel, specialiştii Institutului italian 
de radioastronomie au prezentat posibilităţile de utilizare 
pentru SETI ales ale unor analizoare multicanal de 
spectru de tip procesor digital de semnale (128 000 de 
canale, rezoluţie 47 Hz şi eficienţă 90%), similare celui 
folosit pentru urmărirea ciocnirii de către cometa SL-9 a 
planetei Jupiter. De asemenea, la acelaşi congres, 
Institutul de astronomie Max Planck a informat despre 
posibilitatea de a se exploata pentru SETI datele 
furnizate de satelitul european ISO (Infrared Space 
Observatory), care a “acoperit” zona 2-240 micrometri 
din spectru, cu observaţii de spectometrie şi fotometrie. 


* 
Lë La 


Fără îndoială, noile eforturi întreprinse de NASA şi de 
alte organisme sau fundaţii internaţionale de a depista 
urme cosmice ale tehnologiilor eventualilor locuitori ai altor 
planete din alte sisteme stelare depăşesc cu mai multe 
ordine de mărime, în prezent, studiile teoretice şi 
experimentale anterioare. Receptoarele digitale multicanal, 
cuplate la radiotelescoape mari, colectează şi prelucrează 
un volum de date mult mai mare şi de câteva mii de ori mai 
repede, iar cele două direcţii implicate în cercetările MOP 
sau PHOENIX - cercetarea țintelor şi urmărirea cerului - 
vor fi extinse dincolo de limita mileniului III. 

Desigur, nimeni nu poate preciza dacă se va obţine 
succes şi cât de rapid se va ajunge aici. Factorii care de- 
termină şansele de a culege semnale “inteligente” sunt 
necunoscuţi. Chiar şi condiţiile pe care trebuie să le înde- 
plinească o planetă pentru a deveni sediul unei vieţi ajunse 
la niveluri tehnologice ridicate - deşi au constituit o 
problemă larg dezbătută - mai au necunoscute, deoarece, 
de exemplu, fără voie, s-a pornit de la felul cum înţelegem 
şi explicăm noi aceste condiţii pentru ca respectiva formă 
de viaţă să evolueze către niveluri ridicate... 

In orice caz, dacă opiniile privind unicitatea noastră 
biologică sunt foarte vechi este posibil ca generaţiile 
mileniului III să aibă privilegiul, dar şi capacitatea de a le 
confirma sau... infirma! 


Prof. FLORIN ZĂGĂNESCU, 
membru al Academiei Internaţionale de 
Astronautică 

A ntre anii 1960 şi 1972, NASA -a 
lansat în direcţia Lunii o pleiadă 
de sonde spaţiale cu echipaj 

sau automate. Cum fiecare dintre 
acestea a ajuns la concluzia că 
satelitul natural este doar un 
bulgăre sterp, astronomii au întors 
spatele enigmaticului vecin ceresc. 


Răsturnare de situație 


O descoperire recentă a schim- 
bat întrucâtva datele problemei. In 
mod accidental, radiolocatorul sate- 
litului militar american Clementine-l 
a detectat o întindere de gheaţă în 
regiunea Polului Sud al Lunii. Ştirea 
a făcut înconjurul lumii. La 3 
decembrie 1996, într-un raport 
expus în faţa oficialităților militare 
de la Pentagon, cercetătorul Paul 
Spudis arată că Clementine a sur- 
prins semnalul reflectat de ceea ce 
ar putea fi un lac îngheţat. Spudis 
este purtătorul de cuvânt al soci- 
etăţii Lunar and Planetary Institute, 
care a analizat datele transmise de 
sondă. Continuând, el comenta că 
gheaţa pare a fi formată dintr-un 
amestec de particule de praf, ca un 
fel de gheaţă murdară. Deşi există 
o mică posibilitate ca interpretarea 
semnalului de radiolocaţie să fi fost 
făcută în mod greşit, Spudis reco- 
manda să se acorde o importanţă 
maximă descoperirii, mai ales pen- 
tru că aceasta poate avea implicaţii 
într-o eventuală colonizare a Lunii. 

Dacă într-adevăr ceea ce a de- 
tectat Clementine este apă îngheţa- 
tă, atunci aceasta trebuie să se dato- 
reze cometelor care au lovit suprafa- 
ţa satelitului natural al Terrei timp de 
4 miliarde de ani. Or, se ştie că aces- 
te corpuri cereşti care sunt cometele 
sunt alcătuite într-o proporţie de 90% 
din apă. Motivul pentru care apa nu 
poate fi reţinută la suprafaţa Lunii 
este acela că temperaturile ridicate 
din timpul zilei o evaporă. 

Locul indicat de Clementine are 
însă o particularitate: se pare că 
gheaţa există pe fundul unui crater 
adânc de 12 km, numit Bazinul Ait- 
ken. Temperaturile scăzute din interi- 
or ar fi putut capta şi îngheţa vaporii 
de apă rezultați la impactul cometelor 
cu solul. 


Este interesant că zona respec- 
tivă se pretează destul de bine la 
amplasarea unei baze locuite. În 
urma impactului care a produs cra- 
terul, în centrul lui a apărut un vârf 
suficient de înalt ca să primească 
lumina Soarelui în cea mai mare 
parte a timpului. Primele estimări 
au arătat că locul îngheţat are o 
lungime de 360 m şi o adâncime de 
10 m. Cantitatea de gheaţă cuprin- 
să în acest volum ar ajunge să fur- 
nizeze apă şi oxigen coloniei timp 
de 50 de ani. De asemenea, apa 
descompusă în hidrogen şi oxigen 
lichid ar asigura combustibil vehicu- 
lelor care ar efectua transporturi 
între Pământ şi Lună. În astfel de 
condiţii, în care vehiculele spaţiale 
ar fi realimentate cu carburant pe 
Lună, o călătorie între planeta-ma- 
mă şi satelitul său natural ar deveni 


mult mai economică, nemaifiind ne- 
cesară încărcarea pe Terra a unei 
imense cantităţi de carburant. 

Unii cercetători se arată însă 
sceptici în ce priveşte utilizarea ghe- 
ţii. Transformarea apei în hidrogen şi 
oxigen lichid, în condiţiile de pe 
Lună, ar implica tehnologii şi costuri 
care nu sunt bine controlate. 

John Wood, cercetător la 
Harvard-Smithsonian Centre for 
Astrophysics, priveşte contextul mai 
larg în care NASA, încorsetată în difi- 
cultăţi financiare serioase, se orien- 
tează la ora actuală către alte direcţii, 
cum ar fi planeta Marte, şi nicidecum 
către Lună. La urma urmei, viaţa pe 


Marte este un subiect mult mai atrac- 


tiv decât un lac murdar pe Lună. 
Celebrul Arthur Clarke spunea 

nu de mult că descoperirea apei 

(pe Lună) e “extrem de importantă 

şi plauzibilă”, dar că este necesar 
ca ipotezele să fie confirmate. 

Cât priveşte capsula automată 
Clementine.-l, să notăm că a fost 
construită în cadrul programului de 
apărare strategică supranumit “Star 
Wars”. Proprietarii ei sunt Ballistic 
Missile Defense Organization şi US 
Navy, deci militari 100%. In urma 
abandonării iniţiativei “Star Wars”, s-a 
convenit printr-un protocol cu NASA 
ca Clementine să testeze func- 
ționarea unor echipamente electrice 
cu toleranţă mare la radiaţiile cos- 
mice. Testarea face parte din intenţia 
agenţiei spaţiale americane de a vali- 
da posibilitatea construirii unui vehicul 
spaţial dotat cu aparatură uşoară, 
performantă şi ieftină. 


Toți ochii pe Lună 


Perioada de glorie a satelitului na- 
tural au constituit-o anii '60. La 20 
iulie 1969, ora 19.47 GMT, modulul 
“Vulturul” al expediției Apollo-11 cobo- 
ra pe Lună în zona Mării Liniştii. In 
acea noapte memorabilă eroii plane- 
tei albastre se numeau Neil Arm- 
strong, Edwin Aldrin şi Michael 
Collins. Au urmat Apollo 12, 13, ... 17. 

În cele din urmă, euforia gene- 
rală a început să pălească. Luna a 
intrat în uitare, precum o jucărie de 
care ne-am plictisit. Toate concluzi- 


ile oficiale converg către părerea că 
satelitul este un corp uscat, care nu 
prezintă prea mare importanţă. Un 
timp au supravieţuit totuşi proiectele 
de colonizare. S-a spus că pasul 
următor cuceririi este stabilirea unor 
baze permanente a căror destinaţie 
ar fi, de pildă, extracția de minereuri 
din solul selenar. Marile companii 
aerospaţiale europene şi americane 
au efectuat studii şi schiţe privind 
posibile infrastructuri ale unor com- 
plexe locuite. Nici unul dintre 
proiecte nu a părăsit planşetele 
desenatorilor. 

Unele voci afirmă că abandonul 
a fost sugerat (a se citi “dictat”) de 
către autorităţile care ar ascunde 
existenţa pe Lună a unor forme de 
viaţă inteligente. Enigmele Lunii 
încep, de fapt, de la însăşi originea 
sa. Trei ipoteze îşi dispută veridici- 
tatea în acest subiect: formarea 
simultan cu Terra din materia gra- 
vitând în jurul Soarelui, desprinderea 
din masa plasmei iniţiale a Pămân- 
tului ca urmare a rotației planetei şi, 
în final, captarea Lunii de către 
Pământ. De fapt, ce este Luna? 

O sferă cu diametrul de 3 475 
km, cântărind 7,35x1019t şi care se 
învârteşte în jurul Terrei la o depăr- 
tare de 384 500 km. Spre deosebire 
de ceilalţi sateliți ai Sistemului nostru 


Solar, care se învârtesc în jurul pla- 
netelor pe care le însoțesc în pla- 
nurile ecuatoriale ale acestora, Luna 
descrie în jurul Pământului o orbită al 
cărei plan este mai apropiat de eclip- 
tică decât de planul ecuatorial teres- 
tru. In permanenţă satelitul arată 
planetei aceeaşi faţă. inseamnă că 
telescoapele de pe Pământ nu pot 
vedea cealaltă faţă, ascunsă, a Lunii. 
Primele imagini ale feţei ascunse au 
fost obținute în 1959 de sonda sovi- 
etică Luna-3, care a înconjurat pen- 
tru prima dată satelitul. In decembrie 
1992, sonda americană Galileo a 
transmis către Pământ imaginea pe 
care o reproducem din arhivele 
NASA. De fapt, fotografia pe care o 
vedeţi dumneavoastră (în pagina 18) 
este formată dintr-un mozaic de 18 
imagini distincte. Să remarcăm în 
partea din stânga jos (zona cenuşie), 
regiunea denumită Marea Liniştii, 
unde primii oameni au pus piciorul 
pe solul selenar. 

Cea mai recentă sondă care şi-a 
îndreptat obiectivele optice spre 
Lună a fost lansată cu o rachetă 
Titan-2G de la baza USAF Vanden- 
berg din California la 23 ianuarie 
1994. Aparatul a transmis 1,8 mili- 
oane de fotografii, după care a 
părăsit orbita în jurul Lunii, având ca 
destinaţie asteroidul Geographos. 
Din păcate însă, o defecţiune a com- 
puterului instalat la bord a condus la 
scurgerea combustibilului, iar capsu- 
la a fost pierdută. 


ANDREI MERTICARU 
Serile de știință și tehnica 


Începînd cu luna aprilie, în 
ultima joi a fiecărei luni, la Muzeul 
Tehnic “Prof. ing. D. Leonida”, vor 
avea loc, la orele 18%, Serile de 
ştiinţă şi tehnică organizate de 
revista Știință și tehnică, în colabo- 
rare cu Muzeul Tehnic, INFOTIN şi 
Fundaţia “Socrate”. Manifestări 
complexe, pe care le dorim în egală 
măsură atractive şi instructive, 
Serile de ştiinţă şi tehnică vor reuni 
dezbateri cu personalități marcante 
pe probleme vitale ale ştiinţei şi 
tehnicii, completate cu programe 


artistice. Vă invităm deci joi 24 apri- 
lie 1997, orele 18%, la prima Seară 
de ştiinţă şi tehnică (cu tema 
INTERNET între lumea virtuală şi 
cea reală), avându-i ca invitaţi pe 
Alexandru Mironov, publicist, şi 
prof. Radu Jugureanu, INFOTIN, la 
Muzeul Tehnic “Prof. ing. D. Leo- 
nida”, Str. Candiano Popescu nr. 2- 
4, sector 4 (la intrarea în Parcul 
Carol; tramvaie 15, 23, 30). 

UN JUBILEU ASTRAL 


Un deceniu de la explozia supernovei SN 87 


e apropiem de sfârşitul 
SCH mileniului || şi oamenii conti- 

nuă să privească cu ace- 
eaşi încântare şi, uneori, chiar cu 
teamă minunile cereşti. E poate fi- 
resc să fie aşa. Oricât de mult a pro- 
gresat astronomia în ultimul secol, 
oricât de senzaţionale sunt des- 
coperirile făcute în misiunile spaţiale 
în ultimele decenii, nu poţi să nu 
rămâi în extaz în faţa unei comete 
neaşteptate, a unei eclipse a 
Soarelui în plină zi de vară, dar, mai 
ales, în timpul exploziei unei stele. 
Aşa se face că, deşi a trecut deja un 
deceniu de la fenomenala super- 
novă SN 87, astronomii nu înce- 
tează să o studieze, ba chiar să-i şi 
sărbătorească jubileul, aşa cum au 
făcut-o anul acesta în februarie la 
simpozionul internaţional de la La 
Serena (Chile). 

Pentru cei care au uitat-o sau, 
de ce nu, pentru cei ce nici nu au 
auzit de ea, un scurt “remember”. 

Au fost de ajuns câteva minute 
ale memorabilei nopţi de 23 spre 24 
februarie 1987 pentru ca Sanauleak 
69 202, un astru până atunci ano- 
nim, pierdut în galaxia vecină, 
Marele Nor al lui Magellan, să 
treacă în posteritate. In câteva zile, 
ştirea a invadat prima pagină a coti- 
dienelor din lumea întreagă: era 
prima supernovă vizibilă cu ochiul 
liber de la Kepler încoace; este 
adevărat, spectacolul era vizibil 
doar din emisfera sudică. Era prima 
sursă extrasolară de neutrini, de 
raze gama nucleare etc. 

Supernovele sunt, într-adevăr, 
obiecte rare. În ultimii 2 000 de ani 
au fost văzute cu ochiul liber doar 
şase în galaxia noastră şi doar una 
într-o galaxie vecină, Marele Nor al 
lui Magellan - SN 1987 A. 

La un deceniu de la dezastrul 
astral al lui Sanauleak, locul exploziei 
continuă să ne ofere surprize. 

Fulgerul ei strălucitor a luminat 
ca un uriaş proiector tot spaţiul 
înconjurător. În centru continuă să 
funcţioneze un reactor nuclear în 
care ard cobalt şi titan. Şi, surpriză: 
nici urmă de mult aşteptata stea 
neutronică sau pulsar, care ar fi tre- 


buit să se nască “din cenuşă”. Unii 
chiar se gândesc la o gaură neagră. 


Ce s-a întâmplat în acest 
deceniu? 


Ultimele momente ale lui 
Sanduleak 69 202, stea de aproape 
20 de ori mai masivă decât Soarele, 
au fost înregistrate aproape în întrea- 
ga lume. Inima stelei, care şi-a epu- 
izat combustibilul nuclear, s-a topit 
dintr-o suflare. Atomii de fier din care 
era formată s-au comprimat până 
într-atât încât protonii şi electronii 
s-au transformat în neutroni. Pe 
această inimă de neutroni, aproape 
perfect incompresibilă, s-au înfăşurat 
straturile exterioare ale stelei. 

Apoi mişcarea s-a inversat. Ade- 
vărata explozie a izbucnit. Energia 
injectată la baza învelişului a ega- 
lat-o într-o secundă pe cea emisă 
de toate stelele din toate galaxiile! 
Cea mai mare parte (99%) a fost 
transportată de neutrini, particule 
cu interacţiune foarte slabă, care, 
formaţi o dată cu neutronii, s-au 
împrăştiat ca boabele de nisip. 
Detectate în laboratoarele subte- 
rane, ele au permis înregistrarea pe 
Pământ a momentului exact al 
declanşării exploziei. Restul ener- 
giei a servit la încălzirea şi împrăş- 
tierea învelişului. În primele 100 de 
zile, rămăşiţele stelei au strălucit ca 
100 de milioane de sori. La mai 
bine de 150 000 de ani-lumină ele 
au putut fi văzute cu ochiul liber. 

Acum este de peste 60 000 de 
ori mai slabă decât cea mai slabă 
stea vizibilă cu ochiul liber, dar 
primul “fulger” continuă să lumineze 
de jur-imprejur. 


Dar ce este în fond 
o supernovă? 


O supernovă este uneori o 
explozie catastrofală de energie 
provocată de distrugerea bruscă a 
unei stele foarte bătrâne. Un ase- 
menea fenomen poate fi atât de 
violent încât luminozitatea sa o 
poate depăşi pe cea a tuturor ste- 
lelor din galaxia în care se află. 

Şi totuşi, explozia pe care o 
vedem poate reprezenta chiar sub 


1% din energia răspândită în jur, 
cca 10% fiind sub formă de resturi 
ale stelei ce a explodat, iar 90% 
particule subatomice (neutrini). 

Există supernove care au la 
origine, înainte de explozie, o stea 
de cel puţin opt ori mai masivă decât 
Soarele nostru. Cu cât a fost mai 
masivă steaua care a explodat, cu 
atât şi-a utilizat mai repede com- 
bustibilul său nuclear. Chiar înainte 
de explozie interiorul stelei era ca un 
fel de ceapă cu multe straturi în care 
cel mai exterior şi mai rece trans- 
formă hidrogenul în heliu, următorul 
heliul în carbon, apoi carbonul în sili- 
ciu şi, în final, siliciul în fier. 

Fiecare reacţie nucleară gene- 
rează energie. Totuşi, pentru a 
forma elemente mai grele decât 
fierul, trebuie să se consume ener- 
gie. Cu energia care mai rămâne, 
presiunea de radiaţie din nucleul 
stelei (care echilibrează masa stra- 
turilor suprapuse) este îndepărtată, 
dând naştere colapsului nucleului în 
mai puţin de o secundă. Colapsul 
continuă până ce presiunea spre 
interior este contrabalansată de 
creşterea densităţii în nucleu. 
Materia aflată în implozie ricoşează 
şi se formează o undă de şoc ce se 
deplasează spre exterior, împrăş- 
tiind straturile exterioare ale stelei 
în spaţiu şi lăsând descoperit nucle- 
ul, care poate fi ori o stea neutro- 
nică ori o gaură neagră, dacă masa 
stelei iniţiale a fost de peste opt 
mase solare. Materia aflată în 
expansiune în urma exploziei poate 
fi detectată optic sau prin emisiile 
sale radio şi X. Neutrinii pot fi înre- 
gistraţi şi după explozie. Unda de 
şoc, care precede stratul ejectat de 
materie, intră în coliziune cu mate- 
ria interstelară pe care o încălzeşte 
şi devine şi ea vizibilă. Atunci se 
creează o altă undă de şoc care se 
deplasează spre interior, reacţio- 
nând cu stratul în expansiune şi cu 
materia interstelară, făcând-o să 
emită radiaţie X. 

Există multe resturi de super- 
nove vizibile în galaxia noastră sau 
în sistemele extragalactice. Dintre 
cele mai cunoscute în galaxia noas- 

tră amintim Nebuloasa Crab şi 
Nebuloasa Helix. 

Toate cele vizibile în galaxia 
noastră au fost, în momentul maxi- 
mului de strălucire, mult mai stră- 
lucitoare decât cele mai luminoase 
stele, iar câteva au putut fi văzute 
chiar şi ziua cu ochiul liber. 

Folosirea de rutină a fotografiei, 
ca şi imaginile electronice, au făcut 
ca numărul supernovelor descope- 
rite în alte galaxii să ajungă în 
ultimul secol la aproape şase sute. 

Dintre acestea, după SN 1987, 
celebra supernovă a ultimului secol 
este cea care a explodat la 28 mar- 
tie 1993 în Ursa Mare. Într-adevăr, 
în acea noapte, un astronom ama- 
tor din Spania remarcă pe cer un 
obiect necunoscut de magnitudinea 
11,7. Două zile mai târziu, eveni- 
mentul este consemnat şi de profe- 
sionişti, în California. 

Aşadar, o nouă stea masivă îşi 
sfârşea zilele sub ochii astronomilor. 
Într-o clipă, SN 1993 J (a zecea 
supernovă descoperită în 1993) îşi 
arunca în eter învelişul exterior. 
Luminozitatea ei a culminat de două 
ori, iar structura sa a apărut chiar 
mai complexă decât a altora. Să fie 
vorba de un companion invizibil? 

Oricum, SN 1993 J rămâne 
până astăzi cea mai strălucitoare şi 
mai apropiată supernovă înregis- 
trată în emisfera nordică. Situată la 
10 milioane ani-lumină de noi, unde- 
va în galaxia M 81 din Ursa Mare, 
este o supergigantă (de 15 ori mai 
mare decât Soarele, având o rază 
de 600 de ori mai mare decât a 
acestuia). Având înainte de explo- 
zie abia magnitudinea 21, a devenit 
apoi de 65 000 de ori mai luminoa- 
să decit Soarele. Şi totuşi, ea stră- 
luceşte de 1 000 de ori mai puţin de- 
cât sora ei australă, neputând fi vă- 
zută cu ochiul liber, dar uşor vizibilă 
cu numeroasele instrumente din 
emisfera boreală. Aşa se face că ea 
a beneficiat de un număr imens de 
observaţii de la sol, dar şi din spaţiu, 
cu Telescopul spațial Hubble şi cu 
satelitul internaţional /UE. 

S-a înregistrat pentru prima dată 
interacţiunea violentă din timpul 
exploziei între astru şi mediul încon- 
jurător şi prezenţa certă a hidrogenu- 
lui. Ajunsă la finalul vieţii, masiva 
stea şi-a simţit inima de fier con- 
tractându-se la maximum, pentru ca 
apoi să-şi azvârle, într-un ultim 
cântec de lebădă, toate straturile 
exterioare într-o colosală undă de 


Supernova SN 87 A, care a explodat în februarie 1987. 


şoc. În numai câteva ore, steaua s-a 
încălzit şi s-a decolorat, devenind 
vizibilă chiar şi cu un binoclu. Apoi 
s-a răcit la fel de repede. 

Norocul a făcut ca să fi fost 
chiar observată progenitura lui SN 
1993 J, o stea extrem de... stabilă, 
pentru ca, în numai câteva săptă- 
mâni, steaua să explodeze. 


De ce sunt însă atât 
de importante supernovele? 


Să fie doar fascinantul spectacol 
pe care-l oferă? Evident, nu. În pri- 
mul rând, ele aduc proba observa- 
ţională a ultimelor stadii ale evo- 
luţiei stelelor. În al doilea rând, fiind 
intrinsec extrem de luminoase, pot 
fi văzute la distanţe foarte mari. Cu 
alte cuvinte, ele sunt foarte utile în 
determinarea distanțelor în Univers. 

Dar pentru ca să putem extrage 
maximum de informaţii din studiul 
supernovelor trebuie să detectăm 
cât mai repede posibil noi explozii. 
Este deci foarte importantă patru- 
larea permanentă a supernovelor. 

Pentru aceasta sunt folosite mai 
multe metode. 

Una constă în observaţia vizuală 
de rutină cu un telescop de cel 
puţin 20 cm. Este o metodă care dă 
bune rezultate în cazul galaxiilor 
luminoase apropiate şi poate fi 
folosită chiar de astronomii amatori. 

O altă metodă este fotografi- 
erea. Ea are avantajul unui câmp 
de vedere mai larg; cu alte cuvinte, 
poate fi văzut un număr mare de 
obiecte pe o singură fotografie 
(uneori chiar peste 100 000 de 
galaxii în acelaşi câmp.) Dezavanta- 


jul constă în timpul necesar măsu- 
rării plăcii postexpuse. În plus, 
astronomii profesionişti se mai lo- 
vesc şi de dificultatea de a obţine un 
timp suficient de mare la vreun tele- 
scop pentru o asemenea patrulare. 

Totuşi această metodă poate fi 
folosită efectiv de amatorii care 
fotografiază de obicei galaxiile lumi- 
noase şi încearcă să descopere 
vizual supernovele pe fotografii. 

Aşadar, aceste obiecte fasci- 
nante - supernovele - ne vor per- 
mite să rezolvăm poate cândva 
marea problemă a dimensiunilor şi 
vârstei Universului nostru. 


Dr. MAGDA STAVINSCHI 


ANUNT 


Dorim să colaborăm cu elevii 
pentru distribuirea, în condiţii 
avantajoase, a cărţilor şi reviste- 
lor editate de societatea noas- 
tră. Stimaţi elevi, vă rugăm să 
ne trimiteţi o cerere în acest 
sens, care să poarte avizul con- 
ducerii şcolii, atestând aproba- 
rea de a vinde revistele şi cărţile 
editate de ŞTIINŢĂ & TEHNICĂ 
în şcoala dumneavoastră. Vă 
vom contacta şi vom negocia 
condiţiile de colaborare. 

Pentru informaţii suplimenta- 
re sunaţi la telefon 617 58 33. 

eil Ae sau Calima 


umină 


gi isise nimic. 
Din păcate, ca de 
nu a trecut pre a mult 


Malogană şi în imediata apropiere a haciendei 

au făcut apariţia guaceros, jefuitorii de profesie, dar 
Sg țăranii din împrejurimi, amatorii şi negustorii de 
artă. În câteva zile, situl semăna cu un teren plin de timpul ceremoniilor de căt 
muşuroaie de cârtiţă. (Deşi din al şaselea deceniu al Primele săpături arheologice de la Ms a nu au 
secolului nostru, în Columbia au fost adoptate legi oferit prea multe informaţii cercetătorilc r; numeroase 
care pedepsesc aspru jefuirea mormintelor aproape indicii au fost een > pentru toi i 
toate obie din aur af în muzeele tei țări au ceea ce e prive ezarea in situ, 
fost obţinute de la guaceros şi rareori se cunoaşte cu 
exactitate proveniența lor.) 

Anunţaţi, după cum vor constate 

sul al doisprezecelea, specialiştii ajung la faţa lo- Băncii Republicii, proprie t 

cului în februarie 1993. Din păcate, în valea Cauca exis pt luni, arheologii a 
tau deja mai bine de 500 de gropi; * tătorii de aur” de 5 000 mê, si 
distruse aproape tot ce i-ar fi putut interesa pe oa ER 
ment de ştiinţă. Arheologii nu au pu tut lucra de 

stăzi, pentru cei mai mulți dintre noi, ouăle roşii sunt 
A simbolul jertfei supreme a Mântuitorului care 

marchează celebrarea celei mai mari sărbători a 
lumii creştine: Paştele. Mărturie a sângelui vărsat de lisus 
răstignit şi batjocorit pe cruce, ouăle roşii exprimă însă, prin 
semantica cromaticii lor, şi bucuria Invierii Domnului, 
prefigurând astfel acest incredibil miracol. 

Nenumărate legende româneşti consemnează această 
ultimă minune înfăptuită de lisus, pe când se mai afla încă 
printre oameni. In câteva dintre aceste creaţii folclorice, 
înregistrate de Simion Florea Marian şi Artur Gorovei, se 
povesteşte că, în sâmbăta Paştelui, Maica Domnului s-a 
dus cu un coş de ouă să-l dea soldaţilor care păzeau trupul 
Fiului său, pentru a-i îngădui să-l ia. Când Maria a pus coşul 
jos, lângă cruce, o picătură de sânge a căzut din mâinile 
Mântuitorului peste ouă şi, deodată, toate s-au înroşit. 
Surprinşi, soldaţii au venit şi fiecare a luat câte un ou roşu, 
ca semn despre această ultimă minune a lui Hristos. De 
atunci se crede că oamenii roşesc ouă la Paşte. O altă 
legendă vorbeşte despre o fată care tocmai în ziua Invierii 
plecase la târg cu nişte ouă. Pe drum ea află că lisus a 
înviat şi aleargă înapoi spre casă să ducă vestea cea bună. 
Ea întâlneşte pe drum nişte iudei, cărora le spune: “Hristos 
a înviat!”. Aceştia râd de fată şi îi răspund batjocoritor: 
Hristos va învia atunci când s-or roşi ouăle din coşul tău! 
Fata a privit ouăle din coş şi a văzut că sunt roşii. 

Tot din izvoarele folclorice aflăm că ouăle roşii mai au şi 
alte puteri: acelea de a proteja casele de spiritele malefice. 
Se spune că Dracul întreba mereu dacă pe Pământ “se mai 
scriu ouă şi se mai cântă colindele” deoarece, când acestea 
nu se vor mai ține, Pământul se va scufunda şi el va pune 
stăpânire pe lume. 

Din perspectiva acestor relatări constatăm că tradiţia 
bisericii creştine face din ouăle roşii simbolul definitoriu al 
miracolului Învierii Mântuitorului, ele având capacitatea de a 
exprima prin cromatică triumful noii credinţe, iar prin 
intermediul ei, renaşterea spirituală a omenirii. 

Pentru epocile de început ale civilizaţiei, oul monocrom - 
colorat cel mai adesea în roşu - avea însă rosturi mult mai 
complexe, fiind considerat emblemă a universului, care 


închide în sine energii latente şi neînvinsa forţă a vieții. 
Simbol primordial al cosmosului la indieni şi chinezi, oul era 
principiu al creaţiei, iar perşii credeau că din haos a apărut 
mai întâi oul, din el născându-se apoi Soarele şi Luna; din 
gălbenuş Soarele şi din albuş Luna. În antichitatea greacă şi 
latină, aceste convingeri sunt încă viabile, oul îndeplinind 
aceleaşi funcţii cosmogonice: din el au apărut toate cele 
existente pe Pământ (la fel credeau şi popoarele slave). 

Alături de accepţia cosmogonică, oul îndeplinea în epo- 
cile precreştine şi funcţia de simbol protector împotriva forțe- 
lor malefice. La capadocieni culoarea roşie a ouălor exprima 
focul capabil să îndepărteze orice spirit ostil vieţii şi renaş- 
terii cosmice. Din aceste considerente, egiptenii aduceau ca 
jertfă zeilor vegetației, la echinocțiul de primăvară, ouă roşii. 
Tot ouă roşii jertfeau romanii în cadrul ceremonialurilor 
dedicate zeilor care patronau echinocțiul de primăvară. 

Cu aceste multiple semnificaţii, ouăle roşii străbat 
veacurile, aducând până în timpurile moderne credinţa în 
forţa, bucuria şi lumina pe care o sintetizează acest com- 
plex însemn de spiritualitate străveche. Expresie vizuală a 
renaşterii naturii, a fertilităţii şi fecundității, a forţei invincibile 


în lupta cu spiritele malefice, ouăle roşii, mai reprezentau în 
credinţele popoarelor vechi şi semnul afecțiunii dintre 
oameni. Ele se dăruiau celor dragi în timpul sărbătorilor de 
Anul Nou (celebrate la echinocțiul de primăvară, după 
calendarul precreştin). Culoarea roşie a ouălor era în acest 
context expresia vieţii pulsânde, a vitalității maxime, 
sugerate prin “roşul ca sângele”. 

Multe dintre străvechile accepţii semantice acordate de 
popoarele vechi ouălor roşii se regăsesc în datinile, cre- 
dinţele şi obiceiurile tradiţionale româneşti care 
marchează trecerea peste pragul timpului sau al vieţii 
omului. În obiceiurile calendaristice şi în cele cu funcţie 
premaritală, constatăm folosirea ouălor roşii ca simbol al 
fertilităţii şi fecundității, al renaşterii bio-vegetale, dar şi al 
afecțiunii reciproce dintre tineri. 


În baza acestor convingeri, fetele oferă feciorilor, în ca- 
drul horei din duminica Paştelui, ouă roşii sau împodobite cu 
diverse motive decorative, ca semn al afecțiunii ce le-o 
poartă. In sens de emblemă a fertilităţii, în Ţinutul Pădu- 
renilor din judeţul Hunedoara, ouăle roşii se pun în “pomul” 
de cinste al nuntaşilor pentru miri. In scop profilactic şi apo 
tropaic (terapeutic şi protector), în satele bucovinene, ouăle 
roşii se dau în mâncarea animalelor bolnave, cu speranţa 
că ele se vor tămădui. 

Asociat şi întreţinut de aceste străvechi credinţe, ce au 
funcţionat şi mai funcţionează încă în ceremonialurile tra- 
diţionale, meşteşugul vopsirii ouălor cu coloranţi vegetali şi 
al “împistririi” sau “încondeierii” ouălor de Paşte este la fel 
de vechi ca şi obiceiurile. Pe întreg cuprinsul ţării meş- 
teşugul este prezent, taina deprinderii sale constituind şi 
astăzi un centru de interes pentru tânăra generaţie. 

Marea bogăţie şi varietatea de creaţie existente în acest 
domeniu pe teritoriul românesc sunt suprinzătoare de la o 
zonă etnografică la alta şi chiar de la un sat la celălalt, 
caracterizându-se printr-o infinită diversitate plastico- 
decorativă şi compoziţional-cromatică a unui nucleu 
străvechi de motive simbolice. Mâinile pricepute şi talentate 
ale țărăncilor au făurit şi făuresc un rafinat arabesc filigranat 
în Bucovina sau o expresivă grafie în Oltenia şi Muntenia, 
punctată cromatic prin tonuri calde şi echilibrate ce 
amintesc de fastul şi strălucirea ceramicii bizantine sau de 
tonurile pure, vibrânde cromatic, ale miniaturilor medievale. 

Din Moldova de nord, în Muntenia, Oltenia, Banat şi 
până în centrul Transilvaniei se întâlnesc nenumărate 
procedee (tehnologii) de colorare a ouălor monocrome. 
Acestea sunt numite “merişoare”, adică ouă vopsite uniform 
în roşu. Dacă colorarea uniformă nu impune decât “ştiinţa” 
obţinerii pigmenţilor din diverse plante (şi există un reper- 
toriu impresionant de reţete în acest sens), “scrierea”, 
“pictarea” sau “împistrirea” ouălor de Paşte este o adevă- 
rată artă, care presupune un laborios procedeu tehnologic, 
necunoscut de toate femeile unui sat. Delimitarea suprafețe- 
lor decorate direct pe coaja albă a oului cu “condeiul” 
(unealtă formată dintr-un beţişor, prevăzut la un capăt cu un 
vârf metalic ascuţit) şi apoi conturarea fiecărui motiv cu 
ceară fierbinte, în vederea alcătuirii complicatelor scheme 
compoziționale, este o muncă extrem de migăloasă, care 
necesită nu numai răbdare şi dexteritate, ci şi multă spon- 
taneitate creatoare şi talent. Pentru evidenţierea fiecărui 
motiv în nuanțele dorite, femeia trebuie să acopere şi să 
dezvelească succesiv de sub stratul de ceară motivele, scu- 
fundând oul de nenumărate ori în vopseluri. De regulă, colo- 
rarea urmăreşte totdeauna trecerea de la culorile deschise 
(galben, roşu, verde) spre cele închise (albastru, cafeniu, 
maro), terminându-se cu scufundarea în vopsea neagră. 

Analizând bogatul repertoriu ornamental al ouălor 
încondeiate, constatăm că motivistica lor se grupează în 


jurul unor teme principale, al căror izvor l-au constituit, pe de 
o parte, străvechile semnificaţii precreştine ale ouălor roşii - 
semnul plastic al Soarelui fertilizator şi al stelelor, 
completate ulterior de Crucea Paștelui, iar pe de altă parte, 
universul ocupaţional şi mediul de viaţă al sătenilor. Edi- 
ficatoare sunt în acest sens motivele întâlnite pe ouăle 
încondeiate în satele Bucovinei şi numite sugestiv Crucea, 
Stelele, Floarea Paştelui, Ciuboţica Cucului, Bradul, Frunza 
Stejarului, Ghiocelul, Măghiranul, Ruja, Sâmburul de Nucă, 
Spicul Grâului etc. Desprinse din realitatea mediului încon- 
jurător, aceste motive exprimă, într-o manieră sintetică, uni- 
versul cotidian al ţăranilor. Surprinse în ipostaze pline de 
expresivitate artistică, motivele zoomorfe apar doar pe 
ouăle încondeiate de pe Valea Oltețului. Peştele, Cocoșul, 
Vulturul, Coada Păunului sunt redate într-o manieră origi- 
nală, printr-o grafie sugestivă, fiind potenţate de o cromatică 
bazată pe tonuri clare de roșu, galben, ocru şi negru. 


O grupare ornamentală aparte o reprezinta motivele 
inspirate din mediul ocupaţional al sătenilor şi stilizate prin 
intermediul unui desen sintetic. Uneltele din inventarul agro- 
pastoral sau cele casnice stârnesc interesul prin expresi- 
vitatea lor artistică pe ouăle încondeiate în satele Munteniei, 
Moldovei şi Transilvaniei. Fierul Plugului, Sapa, Hârlețul, 
Grebla şi Furca, Cârligul Ciobanului şi Calea Rătăcită sunt 
doar câteva dintre motivele ce vorbesc despre activităţile 
cotidiene ale agricultorilor şi păstorilor români. Vârtelniţele şi 
Furcile de Tors ne evocă lumea satului din perspectiva 
îndeletnicirilor casnice ale mamelor şi bunicilor noastre. 

Meşteşug şi artă, “scrierea”, “pictarea” sau “înconde- 
ierea” cu ceară fierbinte a ouălor de Paşte este o activitate 
extrem de veche a poporului nostru, care ne încântă şi 
astăzi prin realizările sale de o inegalabilă valoare. Ca şi 
odinioară în majoritatea satelor din Bucovina, Botoşani, 
Ţara Vrancei, Prahova, Buzău, Muscel, Argeş, Gorj, Dolj şi 
Mehedinţi, dar şi din Bistriţa-Năsăud, Mărginimea Sibiului, 
Întorsura Buzăului şi zona Branului, femeile continuă să 
făurească aceste “bijuterii” artistice pline de strălucire şi 
rafinament estetic. 

Prin intermediul ouălor roşii şi al celor împodobite cu 
diverse motive decorative, sărbătoarea creştină a Paştelui 
îşi îmbogăţeşte semnificaţia religioasă, conexând dintre 
valorile eterne ale civilizaţiei un simbol nepieritor - oul, chin- 
tesenţă a vieţii veşnice şi a renașterii perpetue. 


Dr. DOINA DASCĂLU IŞFĂNONI 


Ouă încondeiate în satul Oboga, jud. Olt, cu motivele: Cocoşul (1) 
şi Calea Rătăcită (2). Ouă “împistrite” din Bucovina (3 şi 6). Ouă 
din Bucovina încondeiate cu motivele: Crucea Paştelui (4) şi 
Biserică (5). 

A ntotdeauna am fost impresionată de zâmbetul 


american. Desigur, îl vedeam în filme, unde, indiferent 

că are rolul de seducător sau de portar, actorul are un 
farmec specific datorat dinților perfect aliniați ce îi conferă 
un zâmbet cuceritor. Mi s-a spus atunci că americanii îşi 
scot dinții şi îşi pun proteze ca să fie mai frumoşi şi să 
scape de grijile date de durerile de dinţi. Anii au trecut şi 
am aflat că nu-şi mai pun proteze, ci implanturi. Nimic mai 
neadevărat! Nici proteze, nici implanturi. Sunt dinţii lor 
proprii şi naturali, trataţi cu fluor şi aparate ortodontice. 
Fluorul are o extraordinară acţiune profilactică în ceea ce 
priveşte caria dentară, iar tratamentele ortodontice 
corectează anomaliile dento-maxilare, cu alte cuvinte, 
corectează poziţia dinţilor în raport cu vecinii şi antagoniştii 
lor, cu osul alveolar, cu baza maxilară şi cu părţile moi 
(buze, obraji, limbă). 

Ca formă de învăţământ, ortodonţia are aproximativ 
vârsta acestui secol, prima şcoală de ortodonţie fiind 
înfiinţată în anul 1900 în SUA de către Edward Angle - 
poate cea mai puternică personalitate în acest domeniu 
până astăzi. Peste ocean ortodonţia a avut o dezvoltare 
foarte rapidă, acordându-i-se încă de la începuturi 
importanţa cuvenită. Un argument în acest sens este 
revista de specialitate American Journal of Orthodontics 
and Dentofacial Orthopedics, fondată în 1915! 

Ortodonţia este o ramură a stomatologiei deosebit de 
frumoasă, plină de satisfacţii de ambele părţi (medic şi 
pacient), dar şi foarte grea. Necesită, în afara cunoştinţelor 
complexe de stomatologie generală şi de specialitate, 
multă imaginaţie, îndemânare, capacitatea de a “vedea” în 
spaţiu, de a prevedea cum va arăta pacientul în absenţa 
sau la sfârşitul tratamentului, precum şi arta de a colabora 
cu pacientul. 

Un tratament ortodontic cu aparatură fixă durează, în 
medie, 18-24 luni. Este vorba de o colaborare de aproape 
doi ani în care ortodontul trebuie să confere multă 
încredere, să ajute pacientul să treacă peste inerentele 
momente de nerăbdare, să convingă. Cum? Prin 
rezultatele tratamentului său. 

În mare, pacienţii de ortodonţie se împart în două cate- 


gorii. Cei mici, copii între 8 şi 14 ani, sunt aduşi la ortodont 
de către părinţi. De cele mai multe ori, copiii sunt indiferenți 
la ideea de dinţi drepţi, de ocluzie corectă etc., preo- 
cupându-i doar să fie simpatici şi acceptaţi în cercul lor de 
prieteni. Sunt situaţiile în care medicul trebuie să-l cuce- 
rească pe copil, să-l facă să înţeleagă că aparatul îi este 
un prieten pentru a putea obţine colaborarea lui. 

Cealaltă categorie este a tinerilor şi adulţilor, care vin în 
cabinet destul de neîncrezători şi întreabă dacă se mai 
poate face ceva la vârsta lor. În cele mai multe situaţii, 
răspunsul este afirmativ. Aparatura fixă în ortodonţie nu 
este limitată de vârstă, singurele limite fiind impuse de 
gravitatea anomaliei şi de priceperea medicului. Motivația 
tinerilor şi adulţilor ţine, cel mai adesea, de considerente 
estetice. Ei pur şi simplu se jenează să zâmbească sau 
chiar să râdă datorită înghesuirilor dentare dezagreabile 
din zona frontală (cine nu a văzut persoane care, pentru a 
ascunde defectul, râd cu mâna la gură?). Cu toţii ştim că 
un aspect plăcut, o persoană agreabilă, sigură de sine, 
fără complexe este o persoană de succes şi cu toţii vrem 
să avem succes, să facem carieră, să fim atrăgători. 
Anomaliile dento-maxilare sunt un obstacol în realizarea 
acestor vise, iar ortodontul este cel ce poate suprima 
barierele, permiţând viselor să se realizeze. După cum 
spune profesorul meu, ortodontul nu este un aliniator de 
dinţi şi nici un fabricant de aparate ortodontice, ci un 
realizator de vise. 

În ţările cu veche tradiţie în ortodonţie s-au făcut 
statistici ce arată că majoritatea celor care solicită 
tratament ortodontic au prieteni cu experienţe favorabile 
ortodontice, sunt familiarizați cu ideea de aparat ortodontic, 
fac parte din clasele sociale superioare, sunt persoane 
dominate de voinţă, de dorinţa de a reuşi în viaţă. 

Tot din statistici rezultă că din cinci copii trei au nevoie 
de terapie ortodontică. Câţi din ei se adresează medicului? 
Câţi din ei primesc recomandarea de a fi consultaţi de un 
medic ortodont? 

În primele decenii ale secolului atât în SUA, cât şi în 
Europa ortodonţia a fost dominată de tehnica şi filozofia 
specifice aparatelor fixe. După cele două războaie mon- 

diale, Europa s-a orientat spre aparatele mobile şi cele func- 
tionale, în timp ce SUA au menținut preferința, folosind ma- 
teriale tot mai performante, modificând permanent filozofia 
în funcție de rezultatele cercetării ce nu a încetat nici o clipă 
şi de experiența acumulată în cele câteva zeci de ani. > 

Rezultatele obținute, spectaculoase atât din punct de 
vedere biomecanic, cât şi estetic, au făcut ca astăzi să 
lucreze în SUA 8 000 de specialişti ortodonți, care anual 
încep peste 1 000 000 de cazuri. Superioritatea netă a 
rezultatelor obținute cu aparatele ortodontice fixe i-a 
determinat pe specialiştii europeni să se reorienteze, în 
ultimele 3-4 decenii, spre această tehnică. 

Dar de ce se numesc aparate ortodontice fixe? Pentru 
că părțile componente, prin intermediul cărora se agregă 
pe dinți (inele, butoni, bracket-uri etc.), se fixează direct pe 
smalţul dentar. Substanțele folosite pentru colaj sunt 
materiale compozite imaginate special pentru această 
operaţie. Ele conferă suficientă rezistenţă în faţa forţelor 
masticatoare şi a celor dezvoltate de partea activă a 
aparatului (arcul) şi, în acelaşi timp, permit îndepărtarea 
uşoară de către medic a aparatului la finele fazei active a 
tratamentului. Totodată, zonele pe care se aplică 
materialul de colaj devin “sigiliate”, prezentând o mai mare 
rezistenţă la atacul carios după îndepărtarea aparatului. 
Pacientul nu are posibilitatea de a scoate aparatul din 
cavitatea bucală. Stând permanent în gură, aparatul 
necesită o igienă impecabilă, obţinută prin periajul normal 
al dinţilor după fiecare masă. Spre deosebire de aparatele 
mobile, cele fixe sunt cu mult mai comode deoarece ocupă 
un volum minim în cavitatea bucală, lasă liberă bolta 
palatină şi faţa orală a dinţilor, neîmpiedicând cu nimic 
masticaţia şi fonaţia. 

De ce trebuie corectate anomaliile dento-maxilare, cu 
alte cuvinte, de ce este necesară terapia ortodontică? 
Lăsând la o parte aspectul estetic, care îl necăjeşte cel 
mai mult pe pacient, trebuie luate în considerare efectele şi 
complicațiile în timp pe care acestea le creează. Mai întâi, 
înghesuirile dentare severe fac dificilă, dacă nu imposibilă 
curăţarea perfectă a dinţilor aflaţi în incongruenţă, ceea ce 
duce la depuneri de tartru, la gingivite (cu inflamarea 
gingiei) şi în cele din urmă la parodontopatii marginale, 
însoţite de retracţii gingivale, pungi parodontale, dinții 
devin mobili şi cu timpul cedează. Lipsa igienei riguroase 


Pacient inainte de tratamentul ortodontic. 


duce la apariţia cariilor în zonele de înghesuiri. Osul 
alveolar este şi el afectat de înghesuirile dentare. În aceste 
zone el este foarte subţire şi nu poate oferi rezistenţa 
necesară dinţilor pe care îi susţine, fiind un teritoriu 
vulnerabil. Lipsa contactului cu dinţii antagonişti reprezintă 
practic scoaterea lor din funcţiune, urmată de atrofierea 
osului de susţinere. Dacă unii dinţi sunt scoşi din funcţiune 
înseamnă că alţii sunt suprasolicitaţi. Ei se vor abraza şi în 
timp vor ceda. Angrenajele inverse sunt extrem de 
dăunătoare pentru echilibrul dento-alveolar şi chiar pentru 
buna funcţionare a articulației temporo-mandibulare. 

Lipsa unor contacte interdentare ferme, funcţionale 
este însoțită de scăderea eficienţei masticatoare ce poate 
declanşa complicaţii gastro-intestinale. Unele anomalii 
dento-maxilare se însoțesc de defecte fonetice. Incluziile 
dentare, dinţii supranumerari, anodonţiile - toate sunt 
anomalii pe care medicul ortodont, uneori în colaborare cu 
chirurgul şi proteticianul, le poate rezolva. Uneori chiar 
proteticienii trimit pacienţii la ortodont pentru aşa-numita 
ortodonţie preprotetică în vederea aplicării unor lucrări care 
altfel ar fi imposibil de realizat cu respectarea riguroasă a 
criteriilor de funcţionalitate şi rezistenţă. 

Există situaţii în care spaţiile de pe arcada dentară 
datorate unor extracţii să poată fi închise cu ajutorul 
aparatelor ortodontice, făcând astfel inutilă aplicarea unor 
punți dentare, pacientul păstrând (astfel) dinţii neşlefuiţi. 

Persoanele ce solicită tratament ortodontic sunt 
preocupate mai curând de aspecul fizionomic, ştiind mai 
puţin despre beneficiile biologice şi funcţionale la nivelul 
dinţilor, al osului, la nivelul articulației temporo-mandibulare 
aduse de terapia ortodontică. 

Alinierea dinţilor este însoţită de o repoziţionare a 
părţilor moi, respectiv a buzelor, îmbunătăţind aspectul 
facial. De asemenea, reducerea decalajului intermaxilar 
sagital reface echilibrul facial, mai cu seamă profilul, 
conferindu-i mai multă armonie. Terapia ortodontică poate 
contribui la renunţarea la obiceiuri vicioase, cum este 
suptul degetului. 

(Continuare în pag. 43) 


Dr. ILEANA GRECEANU-ANGHEL, 
medic stomatolog, specialist ortodont 


Pacient la sfârşitul fazei active a tratamentului ortodontic. 

PROCESUL 
DE ÎMBĂTRÂNIRE 
ȘI DEMERSURILE 
PRIN CARE POATE 
FI INFLUENȚAT (1) 


definitoriu pentru toate fiinţele 

vii, inclusiv omul. Evident că 
este efectul scurgerii unidirecţionale 
a timpului din universul nostru 
material. 

Acest proces se poate caracteriza 
sub o formă generală prin patru as- 
pecte fundamentale (Hayflick): e este 
un proces de deteriorare (de scădere 
a fiabilităţii) şi de dezorganizare (de 
creştere a entropiei) e ce evoluează 
progresiv, potrivit unui model para- 
metric exponențial descris de 
Gompertz şi completat de Makeham 
e şi care este generat de mecanisme 
interne, deci intrinsec e şi universale, 
caracterizând pe toţi membrii unei 
specii. 

Procesul de îmbătrânire afec- 
tează toate nivelurile de organizare 
(elemente, subsisteme de diferite 
ordine, sisteme) de la molecule (de 
exemplu, racemizarea aminoacizi- 
lor - Helfman şi Bada - sau sporirea 
legăturilor încrucişate - Bjârgsten) 
la schimburile celulare (diferitele 
alterări ale metabolismului) şi până 
la nivelul organelor. 


ES rocesul de îmbătrânire este 


La ora actuală există mai multe 
teorii privind procesul de îmbă- 
trânire, dintre care unele se referă 
la mecanisme generale moleculare 
şi subcelulare, iar altele fac apel la 
conceptul de organ sau sistem 
“pace-maker” al îmbătrânirii. 
Evaluarea procesului de îmbă- 
trânire se face prin metode statistice 
descriptive deduse din studiul unor 
grupe (cohorte) populaţionale repre- 
zentative. Ele fac apel la “măsuri” 
(indicatori), ca durata medie de 
viaţă, speranţa de viaţă la naştere, 
limita superioară de vârstă atinsă 
sau potenţialul maxim de vieţuire. 
Durata vieţii, îmbătrânirea şi 
moartea definesc “biologia finitudinii 

vieţii”. Combinarea proceselor evo- 
lutive antientropice (ontogeneza, 
embriogeneza, organogeneza, 
maturizarea) cu cele involutive 
entropice (îmbătrânirea) împarte 
durata vieţii în două segmente: 

LI segmentul evolutiv (“developmen- 
tal longevity”) până la terminarea 
maturaţiei (care la om variază 
după autori între 20 şi 30 de ani); 

Ia segmentul involutiv (“post-deve- 
lopmental longevity”), ce defi- 
neşte în fond perioada de îmbă- 
trânire (durata medie de viaţă - 
72-75 de ani - sau durata maxi- 
mă de viaţă cca 120 ani). Acest 
segment este un câştig realizat 
prin progresul tehnico-ştiinţific şi 
prin cultură. El a dus însă la 
apariţia problematicii mul- 
tidisciplinare a senescenţei. 

În cadrul procesului de îmbătrâ- 
nire trebuie luate în considerare şi 
bolile cronice ce apar în cursul vâr- 
stei a treia. De subliniat că rata de 
apariţie a acestor boli creşte expo- 
nenţial o dată cu vârsta. De aseme- 
nea, prezenţa lor accelerează 
îmbătrânirea şi scade durata vieţii. 


Determinarea genetică a dura- 
tei vârstei (deci programarea 
genetică a îmbătrânirii) este astăzi 
unanim acceptată. Ea este funda- 
mentată de următoarele constatări: 
1. Durata maximă de viaţă este o 
caracteristică legată de specie 
(de exemplu, 120 ani pentru om). 
2. Diferenţele între duratele de via- 
tă ale gemenilor univitelini sunt 
de două ori mai mici decât între 
fraţi (Kallman şi Jarovik). 


3. Longevitatea este ereditară 
(Pearl şi Pecerb). 

4. Durata medie de viaţă este mai 
lungă la femei (Comfort). 


5. Modificări unigenice (sindromul 
Werner), ca şi unele modificări 
poligenice produc aspecte de 
îmbătrânire accelerată (Epstem). 


6. Agenţii genotoxici (de exemplu, 
radiaţiile) modifică durata vieţii. 

7. Longevitatea unor specii depinde 
de eficacitatea mecanismelor de 
reparare a ADN (Hart şi Setlow). 

8. Copiii născuţi din mame bătrâne 
au o speranţă de viaţă scăzută 
(efectul Lansing). 

9. Experienţe de încrucişări (la 
şoareci, la nematode, precum şi 
la Drosophila melanogaster) au 
dovedit implicaţia genomului în 
durata vieţii. 

10. În culturile de ţesuturi, celulele 
au o capacitate limitată de divi- 
ziune, care depinde de specia 
de la care provin (Hayflick). 
Mecanismul intervenţiei genetice 

ar fi un proces continuu de dife- 
renţiere celulară şi de moarte celu- 
lară programată (obligatorie) (Cutler), 
care ar fi deosebit de activ în seg- 
mentul involutiv al vieţii, dar care 
există - bazat tot pe o determinare 
genetică - şi în cursul segmentului 
evolutiv. In acest sens ar interveni 
gene care asigură longevitatea, 
gene care determină îmbătrânirea 
accelerată, gene letale ş.a.m.d. 

S-a invocat şi existenţa unor 
gene care în perioada evolutivă 
combat procesele îmbătrânirii. 
Aceste gene frenatoare la un mo- 
ment programat devin inactive şi 
îmbătrânirea începe să se desfă- 
şoare (Medawar). Rezultă că dura- 
ta vieţii este programată, iar longe- 
vitatea crescândă a speciei ar 
putea fi expresia unei selecţii natu- 
rale. Numai că această selecţie nu 
se poate referi direct la longevitate, 
căci o selecţie se poate realiza nu- 

mai în perioada de reproducere. 
Longevitatea poate fi aşadar un 
epifenomen al unei alte selecţii, ce 
se referă la asigurarea unei condiţii 
de maximă vigoare în perioada 
evolutivă de pe urma căreia profită 
perioada de involuţie. 

Implicarea mecanismelor gene- 
tice deschide orizontul spre noi 
demersuri în biogerontologie sau 
citogerontologie: identificarea gene- 
lor ce asigură longevitatea, îmbă- 
trânirea accelerată şi moartea şi 
apoi dezvoltarea unor tehnici de 
genetică moleculară ce vor permite 
crearea unor genomuri care să 
asigure un cât mai lung segment de 
viaţă postmaturaţie (Johnson). 


Determinarea genetică progra- 

mată se referă la durata maxi- 
mă de viaţă. In schimb, durata me- 
die de viaţă este rezultatul unor 
procese stochastice în cadrul că- 
rora intervin factori endogeni şi exo- 
geni (din ecosistem). 

Intervenţia factorilor exogeni 
(ecologici, socio-economici, cultu- 
rali etc.) reprezintă o adevărată “pa- 
razitare” a mecanismelor intrinseci 
de îmbătrânire. 

Toţi factorii aleatori, exogeni şi 
endogeni, determină acumulări de 
deteriorări (mutații) şi recombinări 
nefavorabile. E vorba de un proces 
instrumental, împotriva căruia 
organismul se găseşte relativ prote- 
jat printr-o redundanţă (mai mare 
sau mai mică) a genelor, mai ales a 
celor esenţiale (Medvedev). 


a) Cea mai clasică teorie sto- 
chastică privind îmbătrânirea este 
cea numită a “catastrofelor prin 
acumulare de erori” propusă de Or- 
gel în 1963. Ea nu face decât să 
dea o interpretare mai riguroasă 
teoriei uzurii (“Wear-and-tear theo- 
ry”) a lui Pearl (1924) şi să comple- 
teze teoria mutaţiilor somatice. 

Teoria ia în considerare produ- 
cerea şi apoi acumularea progresi- 
vă de proteine alterate, ca un rezul- 
tat al erorilor survenite în cursul 
transcripţiilor şi traducerilor (la nivel 
de ADN şi ARN) ce asigură pro- 
teinosinteza celulară, erori care duc 
la încorporări greşite de aminoacizi 
în structurile polipeptidice. Prote- 
inele astfel alterate nu-şi mai pot 
îndeplini rolul funcţional (mai ales în 
cazul enzimelor). E drept că există 
un mecanism eficient de distrugere 
endocelulară a acestora (Ballard), 
dar tot mai scapă unele care, după 
modelul lui Orgel, se acumulează 
exponențial potrivit relaţiei: 


p= Den) 


în care p este frecvenţa erorilor 
la momentul t (t = timpul), p, este 
frecvenţa erorilor în momentul iniţial 
(t = to) iar a este un coeficient de 
proporţionalitate (cu condiţia a > 1). 

Există o serie de cercetări care 
într-adevăr au identificat enzime 
alterate în celulele bătrâne (Reiss, 
Fujii şi colab.). Numai că o analiză 
riguroasă realizată de Rothestem a 
arătat că foarte puţine enzime sunt 
alterate în cursul îmbătrânirii. Cele 
mai multe îşi păstrează fiabilitatea 
şi modul de rezistenţă la încălzire; 
mai mult încă: mici erori induse 
experimental unor enzime sunt 
prompt corectate în celulele bătrâ- 
ne (Gallant şi Palmer), ceea ce im- 
plică a < 1 în relaţia lui Orgel şi infir- 
mă sau minimalizează toată teoria 
lui. Sunt însă cercetări care arată 
că “erorile” de construcţie a protei- 
nelor nu se referă la alcătuirea 
lanţului polipeptidic, ci mai degrabă 
la plierile, curbările şi împachetările 
sale (structura lui spaţială). 


b) Teoria lui Orgel a fost modifi- 
cată şi s-a propus teoria “proteine- 
lor degradate” (Dice şi Goff) în care 
se ia în considerare apariţia conti- 
nuă a unor proteine alterate după 
sinteza lor (posttraducere) prin 
mecanisme endocelulare. Aceste 
proteine degradate sunt eliminate 
prin: trei mecanisme citosolice 
(folosind ATP), prin trei mecanisme 
lizozomale şi printr-un mecanism 
mitocondrial. In cursul îmbătrânirii, 
mecanismele lizozomale operează 
mult mai greu şi le încarcă mult pe 
cele citosolice (care şi ele nu mai 
sunt atât de fiabile). Ca rezultat, 
proteinele degradate se acumulea- 
ză şi celula suferă (îmbătrâneşte). 

Existenţa acestei acumulări de 
proteine degradate sugerează două 
demersuri geriatrice. Primul constă 
în a bloca factorii ce produc degra- 
darea proteinelor prin introducerea 
indirectă a unor enzime antioxi- 
dante (superoxiddismutaza, cata- 
laza şi glutationreductaza), trans- 
ferând în celule genele lor respec- 
tive (care sunt cunoscute). Al doi- 
lea, mult mai complex, constă în 
identificarea elementului alterat din 
mecanismele lizozomale sau cito- 
solice, apoi în găsirea secvenţei din 
ADN care codifică acest element, 
după care trebuie realizată această 
secvenţă (acest construct genetic) şi 
în fine trebuie transferată în celule. 


c) O altă teorie derivată din cea 
a catastrofelor este teoria degra- 
dării şi reparării ADN. Imbătrânirea 
depinde - în contextul acestei teorii 
- de balanţa dintre fenomenele de 
degradare şi reparare a ADN (cu 


repercusiunile ce le au asupra sin- 
tezei proteinelor funcţionale şi struc- 
turale) (Tyce şi Setlow). Evident că 
intervine şi gradul de redundanţă a 
genelor respective despre care am 
amintit. Cu cât redundanţa este mai 
mare, cu atât informaţia genei 
respective este mai stabilă. 

Destinul celulei şi implicit desfă- 
şurarea procesului de îmbătrânire 
depind mult de eficienţa mecanis- 
melor de reparare a ADN-ului alterat. 
Principiul de reparare constă în 
recunoaşterea şi excizia bazei sau/şi 
nucleotidului alterat şi înlocuirea lor 
folosind drept model lanţul opus din 
perechea de lanţuri helicoidale. 

Se constată că în celulele în 
vârstă procesele de reparare sunt 
mai puţin eficiente (printr-o eficienţă 
scăzută a sintezei de ADN). 


Alterarea ADN (şi ARN) este pro- 

dusă, în general, de factori exo- 
geni faţă de celulă (sau organism) 
sau xenobiotici, ca razele ultrascurte, 
razele X, razele cosmice, iradierile din 
elemente radioactive, anumite sub- 
stanțe genotoxice (de exemplu, sub- 
stanțele alkilante, cholkiema etc.). 

Alte alterări se produc prin factori 
endocelulari, dar exogeni în raport 
cu molecula de ADN (sau ARN), ca 
agitația termică şi produsele 
metabolismului. 

Trebuie subliniat că alterări ale 
lanțurilor de ADN se obţin şi spon- 
tan - fără intervenţia unor factori din 
afara ADN - prin procesul de “legă- 
turi încrucişate” (“cross-linkage”) 
descris de Björksten. 

Acest fenomen a'fost propus ca 
unul din mecanismele îmbătrânirii 
(“teoria legăturilor încrucişate”). 

Experienţe folosind substanţe al- 
kilante (ca myleran, clorambucil, nitro- 
gen-mustar), care provoacă legături 
încrucişate între lanţurile de ADN, au 
arătat că acest mecanism scurtează 
durata de viaţă (Alexander). 

Efectele alterării şi reparării ADN 
asupra îmbătrânirii sunt importante, mai 
ales când sunt implicate genele ce asi- 
gură senescenţa (accelerând îmbătrâ- 
nirea) sau longevitatea (care încetinesc 
îmbătrânirea). Studiul lor defineşte 
citogerontologia. Ea se bazează printre 
altele pe transportarea celulelor cu 
navete-vectori (plasmide, virusuri) ce 
conţin anumite construcţii genetice. 

Trebuie subliniat că cea mai 
strânsă corelaţie între procesul de 
îmbătrânire şi deficienţele proceselor 
de reparare a ADN se observă la 
nivelul neuronilor. 

(Va urma) 

Strategii de vânătoare 


NAH 


anidele, ai căror canini sunt mai puţin specializaţi, 
Ç iar muşcătura aplicată în zona gâtului mai puțin 

precis orientată, au dezvoltat o metodă diferită de 
vânare a prăzilor mari. Comportamentul respectiv 
include o importantă componentă socială prin urmărirea 
prăzii de către un grup de animale, prada fiind doborită şi 
ucisă prin acumularea unor răni minore. Lupii (Canis 
lupus) şi câinii sălbatici africani sau câinii-hienă (Lycaon 
pictus) reprezintă exemple tipice în acest sens. 

Atacurile colective ale lupilor asupra prăzii îmbracă o 
varietate de forme, adaptându-se circumstanțelor. După 
I. Pop şi V. Homei (1973), uneori doi-trei indivizi stau la 
pândă, ascunşi, până ce altul sau alţii gonesc victima 
spre ei; alteori haita atacă simultan şi brusc turma, din 
toate părţile, ca la un semnal; un lup poate atrage 
câinele stânii până într-un loc unde aşteaptă alţi lupi, 
acunşi; unii pot efectua atacuri simulate dintr-o parte a 
stânii, în timp ce alţii se apropie mai uşor din cealaltă 
parte etc. Când vânează animale sălbatice, lupii se 
împrăştie în evantai şi stârnesc eventuale prăzi - un 
cerb, o căprioară - pe care apoi le gonesc pe distanţe 
mari, fără răgaz, indiferent de configuraţia terenului, 
până ce animalul epuizat este încolţit, adesea într-o vale 
sau fundătură, şi doborit. Vânătoarea sub formă de 
urmărire are succes mai ales spre sfârşitul iernii, când 
temperaturile scăzute din timpul nopţii întăresc pojghiţa 
de gheaţă deasupra stratului de zăpadă ce în cursul zilei 
s-a topit la suprafaţă. Peste această crustă fragilă, lupii 
aleargă uşor, dar cerbii şi căprioarele îşi înfundă 
picioarele în zăpadă din pricina greutăţii şi a copitelor 
ascuţite care măresc presiunea în punctele de sprijin şi 
sparg gheaţa. Alteori, lupii dirijează animalele urmărite 
spre pâraiele şi apele mai mari îngheţate, pe luciul 
cărora ele alunecă şi cad, fiind astfel mai uşor capturate. 

Comportamentul de vânătoare al câinelui sălbatic 
african se desfăşoară de asemenea în grup. După W. 
Kuhme, un câine-hienă este incapabil să ucidă singur o 
pradă deoarece, în momentul în care a ajuns-o, el este 
prea epuizat pentru a sări asupra ei şi a-i aplica un 
număr suficient de muşcături. Comportamentul normal 
de vânătoare al fiecărui membru al haitei constă totuşi 
iniţial din urmărirea propriei prăzi. Urmăririle individuale 
sunt însă abandonate de îndată ce devine evident că un 
câine este pe punctul de a captura şi ucide prada, spre 
deosebire de ceilalţi tovarăşi ai lui, care însă din acest 
moment i se asociază pentru continuarea urmăririi şi 
doborirea acestei unice victime. H. Kruuk şi M. Turner au 
studiat de asemenea câinii sălbatici africani şi au 


constatat că prada este detectată de obicei vizual, de la 
o distanţă de cel puţin 2 km. Apropierea preliminară 
constă dintr-un galop, întrerupt din când în când de 
scurte pauze. Când ajung la o distanţă mai mică de 500 
m de pradă, câinii-hienă încep să se deplaseze încet şi 
furişat, cu capul ţinut în jos în linie cu corpul, adoptând o 
formaţie în şir unic. Intocmai ca ghepardul, ei se apropie 
de pradă încet şi la vedere şi reîncep urmărirea numai 
când distanţa de fugă a prăzii e depăşită şi turma se 
întoarce, luând-o la goană. Autorii citați confirmă 
constatarea lui Kiihme, conform căreia o dată ce un 
câine este vizibil pe punctul de a efectua un atac reuşit 
asupra prăzii urmărite, restul haitei i se alătură în 
urmărirea acestei victime, abandonându-le pe celelalte. 
Este oarecum o trecere de la vânătoarea solitară a 
ghepardului la o formă socială a aceleiaşi tactici. După 
aceiaşi autori, nu există un sistem de vânătoare 
organizat în reţea (cum s-a afirmat adesea), cu câini 
conducători care se schimbă când obosesc. In cazurile 
observate, câinele conducător iniţial a efectuat aproape 
totdeauna capturarea şi doborirea, deşi urmăririle au fost 
destul de lungi. Recordul înregistrat a fost o capturare 
după o urmărire de 13 km, dar, de regulă, uciderea 
survine după un traseu aproximativ egal cu jumătatea 
acestei distanțe. Când câinele conducător a ajuns în 
apropierea imediată a prăzii, aceasta încearcă adesea 
să-l evite, ferindu-se într-o parte şi alta şi căutând chiar 
un traseu care să-i permită salvarea prin fugă. În acest 
moment, câinii din spatele liderului intervin, învăluind 
prada şi tăindu-i orice posibilitate de scăpare, apoi ajută 
la uciderea finală, după ce conducătorul a doborit victima 
printr-o muşcătură a flancului acesteia. 

Amplele studii de teren ale lui Hugo van Lawick au 
confirmat în mare măsură observaţiile autorilor citați 
anterior, aducând însă şi unele elemente noi. O haită de 
câini-hienă ce aleargă prin savană nu stârneşte imediat 
panică printre turmele de erbivore prezente; animalele 
situate cel mai aproape de câini se feresc din calea lor, 
pornind în trap sau galop uşor, apoi se întorc pentru a-i 
observa, în timp ce vânătorii îşi continuă drumul. 
Animalele intră în panică numai după ce o haită a făcut 
mai multe incursiuni succesive fără efect sau a vânat 
mult timp. într-o anumită zonă, ceea ce indică intervenţia 
vânătorii în determinarea comportamentului de fugă. De 
îndată însă ce câinii încep să gonească, toate erbivorele 
aflate în jurul lor pe o rază de câteva sute de metri se 
îndepărtează în grabă. Probabil de aceea câinii practică 
tactica apropierii descrisă de H. Kruuk şi M. Turner. În 

acest mod, ei reuşesc frecvent să se apropie până la 40 
m de turmele de zebre sau antilope-gnu înainte ca 
acestea să o rupă la fugă; turmele de gazele fug când 
câinii au atins şi depăşit deja distanţa de 90 m. Din 
momentul în care prada o ia la fugă, câinii-hienă încep 
urmărirea propriu-zisă, care se poate desfăşura în mai 
multe feluri. Uneori, când câinii s-au apropiat de o turmă 
mică, prada pare să fie aleasă de conducătorul haitei 
înainte de începerea urmăririi. Liderul începe să alerge, 
iar ceilalţi îl urmează în aceeaşi direcţie, după aceeaşi 
pradă, fie până ce aceasta e prinsă, fie până ce reuşeşte 
să scape. Când se apropie de turme mari, haita 
efectuează o urmărire scurtă în direcţia unui grup de 
animale, apoi se opreşte sau merge încet, observând 
turma ce continuă să alerge. Apoi, câinii fie reiau 
alergatul, urmărind un singur animal din turmă, fie repetă 
apropierea de o altă turmă. Mai există însă şi posibilitatea 
ca, de îndată ce turma s-a pus în mişcare, câinii din haită 
să se despartă, pornind simultan mai multe urmăriri ale 
unor prăzi diferite. Rareori, două asemenea urmăriri se 
vor încheia cu succes. De obicei, acestea se finalizează 
printr-una singură, ca şi cum fiecare câine ar evalua 
şansele celorlalţi urmăritori, fiind gata să-şi abandoneze 
vânatul şi chiar abandonându-l dacă observă că alt câine 
sau grup de câini are şanse mai mari de reuşită. Hugo 
van Lawick crede, deşi admite că lucrul poate fi greu 
dovedit, că ultimele două tehnici de vânătoare - oprirea 
haitei, corelată cu observarea turmei ce aleargă pe lângă 
ea, şi separarea indivizilor haitei, urmată de începerea 
unor urmăriri individuale simultane - permit câinilor 
sălbatici africani să selecteze din turmă un individ ce are 
condiţie fizică mai proastă decât cea a companionilor săi; 
acest animal nu trebuie să fie vizibil handicapat fizic sau 


bolnav, deoarece câinii-hienă sunt probabil capabili să 
sesizeze indicii subtile ale inferiorităţii fizice, ce fac din 
respectivul individ o prezumtivă victimă. Pe de altă parte, 
renunţarea membrilor haitei la urmăririle ce par a avea 
mai puţine şanse de succes în favoarea unei singure 
urmăriri, având cea mai mare posibilitate de finalizare 
reuşită, conduce la acelaşi rezultat, urmăririle separate 
permiţând să se identifice prada cea mai vulnerabilă, 
această tactică fiind mai eficace decât o urmărire 
colectivă a unui animal ale cărui capacităţi fizice n-au 
putut fi testate şi comparate. H. van Lawick menţionează 
şi el faptul că, în cursul urmăririi, câinii situaţi în spatele 
conducătorului haitei vor tăia drumul prăzii ori de câte ori 
aceasta îşi va schimba direcţia de fugă, ei ocupând astfel 
poziţii mai avansate în dispozitiv sau trecând chiar în 
frunte. Acest comportament se manifestă mai ales în 
cazul vânării gazelei Thompson (Gazella thomsoni), care 
goneşte în zigzag când este urmărită sau descrie un cerc 


foarte mare, astfel încât în cursul urmăririi mai mulţi câini - 


conduc haita, dar aceasta numai când este tăiat drumul 
gazelei. Aici se află, după H. van Lawick, originea părerii 
eronate conform căreia câinii-hienă ar practica 
vânătoarea cu schimbul, locul indivizilor obosiţi fiind 
preluat de cei mai odihniţi, care au stat în trena haitei. In 
realitate, toţi membrii unei haite aleargă susţinut în timpul 
vânătorii. In cursul unei urmăriri, de altfel nereușită, a unei 
gazele Grant (Gazella granti), haita observată de H. van 
Lawick a alergat susţinut pe o distanţă de 5,600 km cu o 
viteză minimă de 48 km/oră, pe distanţe scurte alergând 
până la 56 km/oră; cu toate acestea, gazela le-a scăpat. 
Din zece haite de câini sălbatici africani studiate 


relativ recent în Parcul Serengeti din Tanzania, numai . 


două s-au dovedit capabile să doboare o zebră adultă, 
având o greutate de opt ori mai mare decât a unui câine, 
şi s-o ucidă. Aceste două haite erau mari, având opt sau 
chiar mai mulţi membri, dar dimensiunea haitei nu pare a 
fi factorul esenţial. De altfel, nu toţi câinii sălbatici africani 
din Serengeti vânează zebre; numai unul din cele două 
grupuri menţionate era cunoscut a fi vânat zebre în 
ultimii zece ani, adică timp de trei generaţii. Pentru acest 
grup, vânătoarea de zebre era o tradiţie învățată de 
fiecare generaţie de la predecesoarea ei. Alte grupuri 
studiate nu manifestau o tradiţie vânătorească, deşi 
prezentau o preferinţă pentru gazelele Grant sau 
gazelele Thomson. 

Câinii sălbatici africani ucid prin eviscerarea prăzii vii 
şi acest comportament este, după H. van Lawick, motivul 
afectiv ce le-a atras antipatia oamenilor, conducând la 
exterminarea lor totală în multe regiuni. Admiţând că 
priveliştea câinilor sălbatici africani ce sfâşie măruntaiele 
victimei încă vii “te îmbolnăveşte”, H. van Lawick crede că 
metoda este mai eficientă şi provoacă deci mai puţine 
suferinţe victimelor decât metoda prin strangulare şi 
sufocare practicată de felide. Din cele 39 ucideri 
cronometrate de autorul citat, toate, cu excepția uneia, nu 
au durat mai mult de cinci minute, prada murind adesea 
în mai puţin de două minute. Excepţia menţionată a fost o 
antilopă-gnu în vârstă de un an, ucisă de patru câini în 17 
minute. In cazul felidelor, uciderea prin strangulare 
durează cel puţin zece minute, iar în cazul în care o 
pradă este de talie mică sau a fost imobilizată prin 
frângerea coloanei vertebrale, leii, leoparzii şi gheparzii 
consumă victimele încă vii, iar suferințele acestora sunt 
mult mai prelungite şi atroce deoarece felidele, spre 
deosebire de canide, mănâncă încet. 


Dr. MIHAIL COCIU 

Reprezentarea sociala 
a adultului și a vârstei adulte 
de catre adolescent 


un “celălalt” care nu apare în 

reprezentarea socială a celui- 
lalt. Pentru adolescent, celălalt este 
tot un adolescent. Reprezentarea 
socială a celuilalt în adolescenţă es- 
te guvernată de principiul simetriei: 
adolescentul este un egal între egali. 

Dar există şi un “celălalt” după 
celălalt - adultul. 

Ne-am propus să încercăm să 
identificăm câteva determinaţii ale 
reprezentării sociale a adultului în 
lumea “privată” a adolescentului. 

Metodele chestionarului, a 
observaţiei, a convorbirii ne-au 
furnizat un ansamblu de date pe 
care le considerăm relevante. 
Subiecţii investigaţi au fost ado- 
lescenţi de 17-18-19 ani, cu pre- 
ponderenţă fete. 


Cé entru adolescent, adultul este 


Respingerea vârstei adulte, 
a maturității 


Răspunsurile la întrebările din 
chestionar: “Care perioadă a vieții ţi 
se pare cea mai frumoasă şi de 
ce?” şi “Dacă ai putea să alegi, ce 
vârstă ai prefera pentru totdeau- 
nai", ne-au furnizat datele din 
tabelul următor. 


Cea mai frumoasă vârstă 

O Adolescenţa 45% 
a Tinereţea (20-25 ani) 6,6% 
O Copilăria 45% 
O Toate vârstele 3,33% 
Vârsta la care doreşti să rămâi 

O Adolescenţa 55% 
O Tinereţea (20-25 ani) 23,33% 
O Tinereţea (25-30 ani) 1,66% 
O Copilăria 18,33% 
OToate vârstele 1,66% 


45% dintre subiecţii investigaţi 
consideră adolescenţa ca fiind cea 
mai frumoasă vârstă, iar alţi 45% con- 
sideră că cea mai frumoasă vârstă 
este copilăria. Doar 3,33% consideră 
că toate vârstele au frumuseţea lor. 

Dacă ar fi să-şi aleagă vârsta la 
care să-şi trăiască viaţa perpetuu, 
55% dintre adolescenţi ar alege 
adolescenţa, iar 23,33% ar alege 
tinereţea, înțeleasă între 20 şi 25 de 
ani. În fapt, o adolescenţă întârziată. 
Un număr foarte mic de adolescenţi, 
1,66%, ar prefera să parcurgă toate 
etapele vieţii ca experienţe de viaţă. 

Nici un adolescent nu preferă 
viaţa adultă ca etapă perpetuă a 
existenţei lui. Nici un adolescent 
nu-şi refuză vârsta. Sunt şi subiecţi 


care declară categoric: “Nu doresc 
să fiu considerată o adultă!”. Alţii 
fac elogiul vârstei lor: “A fi adoles- 
cent este cel mai frumos lucru ce 
poate exista!”. 

Remarcăm o respingere a vâr- 
stei adulte, a maturității. 


Reprezentarea socială 
a adultului 


Pentru a obţine informaţii cu 
privire la opiniile şi atitudinile ado- 
lescenţilor investigaţi cu privire la 
adulţi, aceştia au avut de răspuns 
la următoarele întrebări din ches- 
tionar: “Ce aspecte îţi plac cel mai 
mult din viaţa adulţilor? De ce?” şi 
“Ce aspecte din viaţa adulţilor nu îţi 
plac? De ce?”. 

Analiza răspunsurilor şi “trata- 
mentul datelor prin analiza similitudi- 
nilor” permit prefigurarea reprezen- 
tării adultului de către adolescent 
printr-o schemă în care elementele 
reprezentării se impun într-o ierarhie 
internă, conform teoriei “nodului cen- 
tral” a lui Jean-Claude Abric. 

Prima constatare care se impune 
este aceea că toţi adolescenţii inves- 
Doan identifică adultul cu părinţii. 
Pentru adolescent, prototipul adultu- 
lui sunt părinţii. Astfel că relaţia ado- 
lescent-adult devine relaţia adoles- 
cent-părinţi. Fenomenul se datorea- 
ză pregnanţei sistemului de interac- 
Dun ale adolescentului cu părinţii în 
cadrul familiei, prin care se inter- 
mediază relaţiile lui cu lumea şi cu 
ceilalţi adulţi. Putem afirma că fieca- 
re adolescent îşi are adulţii lui - pro- 
priii părinţi. 

Reprezentarea socială a adultu- 
lui este organizată în jurul unui nod 
central constituit din cinci elemente, 
dintre care unul cu valenţe pozitive şi 
patru cu valenţe negative. Elementul 
pozitiv definitoriu pentru adult în 
reprezentarea socială a adolescentu- 
lui este independenţa, autonomia 
economico-financiară şi socială. 
Celelalte 4 elemente centrale sunt: 
Nu-i înţeleg pe adolescenţi (propriii 
lor copii) / Fuga după bani / Stresul, 
lipsa de timp / Autoritarismul. 

Elementul central Autono- 
mie/Independență are ca sistem peri- 
feric ce-l caracterizează: Au o pro- 
fesie, un salariu / Liberi să-şi aleagă 
modul de viaţă / lau hotărîri pe care 
nu trebuie să le motiveze nimănui / 
Au un cămin / Sunt ascultați. 

Celelalte elemente ale nodului 
central au valenţe negative, consti- 
tuie elemente de respingere a 
vârstei adulte de către adolescent. 
Atractivitatea elementului pozitiv - 

Autonomie/Independență - nu este 
suficient de puternică pentru a-l 
face pe adolescent să poată trece 
peste celelalte atribute negative. 
Respingerea maturității şi 
reprezentarea vârstei adulte ca 
neatractivă de către adolescent 
considerăm că este un fenomen 
psihosocial cu două componente: 
una atemporală, perenă, invariantă 
şi universală ce ține de natura 
umană ce deplânge “fuga timpului”, 
şi o alta temporală, strict determi- 
nată de contextul concret istoric. 
Prima componentă este dată de 
acea “intuiție magică” proprie ado- 
lescenței despre care vorbeşte 
Stefan Zweig în jurnalul său 
“Lumea de ieri”: “Cu intuiţia magică, 
proprie adolescenților, am anticipat 
că acest miracol al tinereţii noastre 


Vârsta adultă - Atribuiri pozitive 
Au o profesie, se descurcă bine 
Au o familie după bunul lor plac 
Discern binele de rău 

Sunt independenţi financiar 
Ştiu să se adapteze oricărei 
situaţii 

lau hotărîri pe care nu trebuie 
să le motiveze nimănui 

Sunt liberi să-şi aleagă modul 
în care vor să trăiască 

Sunt ascultați 

Ajung la culmea realizărilor pro- 
fesionale 

Pot fi ei înşişi 

lubirea pe care majoritatea o au 
pentru copiii lor 

“Fără explicaţii date altora” 
Foarte stăpâni pe ei 


Vârsta adultă - Atribuiri negative 
Sunt veşnic preocupaţi de ziua 
de mâine 

Nu au o situaţie financiară care 
să le ofere un confort minim 
Certuri, stresul continuu 

Viaţă complicată, retragerea în 
mediul familial 

Renunţarea la bucuriile pe care 
la oferă natura, societatea 

Nu au nevoie de ceilalţi 


Necesitatea confruntării perma- 
nente cu greutăţile 


Reprezentarea socială a vârstei adulte 
și autoreprezentarea vârstei 
adolescenței prin tabelele de atribuiri 


este unic şi nu se produce de două 
ori în cursul unei vieţi”. 

lată ce scria Sigmund Freud la 18 
ani, în septembrie 1874, într-o scri- 
soare către prietenul său Eduard Sil- 
berstein: “In orice caz foloseşte timpul 
pentru tine; tinereţea e doar o perioa- 
dă de interzicere a vânătorii, pe care 
soarta o acordă fortificării noastre 
atunci când îi va veni să ne vâneze”. 

În refuzul vârstei adulte,ado- 
lescenţii “intuiesc” că aceasta are, în 
chiar esența libertăţii ei, griji, nelinişti, 
responsabilităţi, confruntări cu pro- 
bleme, cu oameni şi situaţii, după ca- 
re independenţa maturității înseamnă 
a da piept cu viaţa, că vârsta adultă 
poate însemna şi solitudine, şi lipsă 
de comunicare, şi eşecuri cărora tre- 
buie să le faci față demn şi eroic. 

A doua componentă a feno- 


O Pierderea imaginaţiei şi a 
simțului umorului 

Prea sobri 

A murit copilul din ei 

Rigiditatea, rutina 

Minciuna, invidia, ura, trădarea, 
certurile 

Prea serioşi, nu-i înţeleg pe 
tineri 

Nu-şi înţeleg copiii 

Cer copiilor ceea ce n-au putut 
realiza ei 


O 
O 
a 
O 

Adolescenţa - Atribuiri 
Trăieşti clipe unice, de neuitat 
Maximă libertate, felurite dis- 
tracții 

Este curat sufleteşte 
Mereu tânăr, în forță, neobosit 
E vârsta primelor iubiri 
Copilul din noi încearcă să se 
retragă, făcând loc maturității 
Prieteniile cele mai frumoase, 
care nu se uită niciodată 
Totul are parcă formă şi. 
culoare 
Suntem lipsiţi de griji, nu avem 
responsabilităţi mari faţă de cei 
din jur 
Nu suntem confruntaţi cu prob- 
leme, nu avem atâtea obligaţii 
faţă de cei din jur. 


aa 


a 


menului psihosocial de respingere a 
vârstei adulte este viaţa grea, lipsită 
de frumuseţe, a majorităţii adulţilor 
într-o lume săracă, plină de priva- 
Dun. Această motivaţie este strict 
generată de contextul socio-econo- 
mic actual. La sărăcia de ordin eco- 
nomic, la urîtul de ordin material, am 
putea adăuga şi urîtul moral, care 
proliferează tot mai mult. 

Un alt motiv integrat celei de-a 
doua componente pentru care ado- 
lescentul refuză vârsta adultă ar 
putea fi devalorizarea instituționali- 
zată a tuturor etapelor vieţii de după 
cea a tinereţii, aşa cum se practică în 
societatea noastră la ora actuală. 
Intr-o societate în care valorile matu- 
rităţii se devalorizează, ca o con- 
secinţă firească, adolescenţii vor 
refuza maturitatea. Să luăm un singur 
exemplu. Analiza de conţinut a ofer- 
telor de serviciu, transmise prin ziare 
şi alte medii, ne arată că aproximativ 
90% dintre acestea se adresează 
tinerilor până la 35 de ani. 


Analiza unor atribuiri 


Lipsa de înţelegere din partea 
adulţilor (citeşte părinţi) este invo- 
cată, de aproximativ 86% dintre 
adolescenţii chestionaţi, ca fiind un 
atribut al adulţilor. Aceştia au uitat că 
au fost şi ei odată adolescenţi, pre- 
tind copiilor lor să realizeze ceea ce 
ei nu au putut realiza la vremea lor. 
Este fenomenul pe care l-am putea 
numi retrorealizarea socială a părin- 
Hor prin copii. Adică a-ţi realiza pro- 
priul ideal din tinereţe, de regulă cel 
socio-profesional, pe care a trebuit 
să-l abandonezi din diferite motive 
sau pe care l-ai realizat doar parţial, 
prin copiii tăi. De aici adeseori con- 
strângerile părinţilor şi una dintre 
cauzele neinţelegerii dintre părinţi şi 
copii. (Opțiunile şcolare şi profesio- 
nale ale copiilor în adolescenţă sunt 
de multe ori, se ştie, mai mult opţiuni 
ale părinţilor decât ale copiilor. Sunt 
un fel de retroopţiuni.) 

Adolescenţii dezaprobă valorile 
adulţilor. Preocupările cotidiene ale 
vârstei adulte, ca banii, planificarea 
banilor şi grija zilei de mâine, stre- 
sul vieţii zilnice, munca în familie 
care nu se mai termină, agitația, 
oboseala, stereotipia şi monotonia 
vieţii cotidiene, problemele materi- 
ale cu care aceştia se confruntă, 
lipsa de timp, de tihnă, de linişte 
sunt dezapreciate şi respinse de 
adolescenţi. Adolescenţii consideră 
că adulţii sunt răspunzători în 
exclusivitate de acestea, deoarece 
sunt incapabili să sesizeze frumo- 

EVALVATI-VÀ INTELIGENTA EMOȚIONALĂ 


V-aţi gândit vreodată de ce unele persoane sclipitoare au eşecuri, în timp ce altele, cu 
o inteligenţă medie, reuşesc în tot ceea ce întreprind? Cercetătorii americani au 
răspuns la aceste întrebări prin conceptul de “inteligență emoţională”, care înseamnă nu 
numai capacitatea de autocontrol şi luciditate faţă de trăirile proprii, dar şi facultatea de a 
percepe sentimentele, gândurile celorlalți (empatie). 

În cele ce urmează, vi se oferă posibilitatea, prin intermediul câtorva mici teste - pe care 
le vom continua şi în numărul viitor al revistei - să vă evaluaţi inteligența emoțională. 


Testul nr. 1 
D fotografie care spune multe 


Observaţi cu atenţie, timp de un 
minut, fotografia de pe pagina 
alăturată, apoi acoperiţi-o cu o foaie 


de hârtie şi răspundeți la întrebări. 


L Tânăra femeie poartă: 
a. un pantalon; 
b. o fustă. 


2. În jurul gâtului, ea are înnodată: 
a. o eşariă; 
b. o bluză de bumbac; 


3. Tânărul cuplu iese: 
a. dintr-o brutărie; 
b. dintr-un magazin de coloniale. 


4. Magazinul are ca firmă: 
a. |. Chevalier; 
b. E. Chevalier; 


5. Tânăra femeie ţine în mână: 
a. o jumătate de baghetă; 
b. un croissant. 


N 


6. Pantalonul bărbatului este: 
a. închis la culoare; 


b. deschis la culoare. 


7.De vitrină este atârnată o pan- 
cartă publicitară ce oferă: 
a. îngheţată; 
b. cacao. 


8.in interior, se zăreşte: 
a. o femeie; 
b. un bărbat. 


9.Pe trotuar se văd: 
a. pisici; 
b. porumbei. 


10. Strada pare: 
a. perfect plană; 
b. mai curând în pantă. 


sul din viaţa de zi cu zi şi să se 
bucure de el. 

Adolescenţii sunt conştienţi că 
devin tot mai mult purtătorii unor 
valori pe care ştiu că adulţii le deza- 
probă. Valori cu privire la muncă, 
datorie, sexualitate, bani, succes, 
afaceri, patrie, patriotism, serviciu 
militar, eficacitate, libertate, egali- 
tate etc. încep să aibă o coloratură 
“postmorală”. Ele sunt o expresie a 
ceea ce Gilles Lipovetski numeşte 
“amurgul datoriei” sau “societatea 
postmorală” care “exclude judecata 
morală în favoarea faptelor exacte, 
a imparţialităţii şi a obiectivităţii”. 

Dezacordurile dintre adolescenţi 
şi părinţi, chiar dacă iau forma unor 
conflicte, este vorba de cele mai 
multe ori de “conflicte de catifea” 
deoarece între ei se află dragostea 
ce şi-o poartă reciproc. 

La întrebarea din chestionar: Ce 
iubeşti cel mai mult în viaţă? 98% 
dintre adolescenţii chestionaţi 
răspund: părinţii. Familia rămâne în 


adolescenţă marele protector, 
sfătuitor, autoritatea morală reală, 
cea mai dorită şi mai iubită, în ciuda 
lipsei de consens total şi de deza- 
probări reciproce în multe privinţe. 

In amplul său studiu “Amurgul 
datoriei”, Gilles Lipovetsky constată 
acelaşi lucru cu privire la ado- 
lescenţii şi tinerii europeni. Pe baza 
unor anchete, îndeosebi în Franţa, 
dar şi în alte părţi ale Europei, şi a 
unor date furnizate de cercetările 
unor prestigioşi sociologi, Lipovet- 
sky constată că “Raporturile părinţi 
- copii nu scapă nici ele de hege- 
monia formei-datorie şi aceasta 
paralel cu «descoperirea copilului» 
şi cu dezvoltarea excesivă a senti- 
mentului familial, proprie societăţilor 
moderne”. Gilles Lipovetsky mai 
constată că “Familia este singura 
instituţie căreia majoritatea europe- 
nilor se declară gata de a-i sacrifica 
totul, inclusiv viaţa”. 

Din atribuirile făcute de către 
adolescenţi adulţilor constatăm, pe 


de o parte, perceperea socială 
corectă a problematicii cotidiene a 
vârstei adulte, a cauzalităţii ei 
interne şi externe, pe de altă parte, 
reproşul adresat adultului în 
măsura în care pierderile suferite 
de propria lui personalitate sunt 
cele care condiţionează viaţa sa 
cotidiană neîmplinită. In reprezen- 
tările sociale ale adolescenților 
aceste pierderi sunt următoarele: 
“şi-au pierdut imaginaţia”; “şi-au 
pierdut simţul umorului”; “au renun- 
łat la bucuriile oferite de natură şi 
societate”; “se retrag în mediul 
familial”; “sobrietatea”, “rigiditatea” 
etc. Probabil că adulţii ar avea câte 
ceva de învăţat de la adolescenţi 
dacă ar avea răbdarea şi înţelep- 
ciunea de a se întâlni cu ei într-o 
comunicare deschisă, sinceră, 
apropiată şi fără prejudecăţi. 


Prof. DOINA CALOMFIRESCU, 
Şcoala Normală 
“Dimitrie Țichindeal” - Arad 


Testul nr. 1 - Interpretarea rezultatelor 


Acest test a avut drept scop evaluarea memoriei dv. 
vizuale. Căci, pentru a da dovadă de empatie, trebuie 
să fiți capabil(ă) de a acorda atenție altora şi deci de a-i 
“memora”, Pentru fiecare răspuns corect, acordaţi-vă 
un punct. În funcţie de total, raportaţi-vă la interpretarea 
corespunzătoare.1=a; 2=b; c=a; 4=a; 5=a; 6=a; 7=a; 
8=a; 9=b; 10=b. 

Între 7 şi 10 puncte 

Nu vă scapă nimic sau aproape nimic din ceea ce vă 
înconjoară. Sunteţi deci capabil(ă) de a detecta la 
ceilalţi acel “ceva” care îi face perfect 'lizibili”. 


Între 4 şi 6 puncte 
Capacităţile dv. de observare sunt bune, iar aptitudinea 
de a-i înţelege pe ceilalţi este intactă. 


Mai puţin de 4 puncte 

Aveţi mare nevoie să vă antrenați memoria şi să o puneţi 
la treabă! Priviţi în jurul dv., încercaţi să memoraţi ceea 
ce vă înconjoară. Veţi vedea, lumea este adesea simpat- 
ică şi veţi găsi întotdeauna ceva interesant de observat. 


Testul nr. 2 
Dumneavoastră in 20 de întrebări 


Încercuiţi afirmaţiile cu care sunteţi de acord. Însumaţi nu- 
mărul de răspunsuri afirmative, apoi raportați-vă la rezultat. 


U Competenţele profesionale sunt esenţiale pentru a 
reuşi în viaţă, dar dv. contaţi şi pe şansă. 

2 Aţi fi capabil(ă) să vă împrieteniţi cu o persoană 
care nu împărtăşeşte opiniile dv. politice. 

3 Faceţi parte dintre cei (cele) care îşi consultă 
agenda dimineaţa, după ce s-au trezit. 

4 Atunci când v-aţi decis să urmaţi o dietă şi vă 
treziţi între prieteni, în jurul 
nisite, “cedaţi” inevitabil. | 


unei mese bine gar ` 


5 Preferaţi să fiţi mai curând simpatic(ă) decât sclipi- 
tor (sclipitoare). 


6 Dacă prietenii întârzie să vă sune, o faceţi dv. 
7 Nu credeţi în predestinare. 


8 Vi se întâmplă adesea să uitaţi de o aniversare 
fără să vă simţiţi prea vinovat(ă) din această 
cauză. 


9 Dacă un film se termină tragic, vă imaginaţi imediat 
un alt deznodământ şi astfel vă simţiţi mai bine. 


10 Majoritatea oamenilor i-ar ajuta pe alții dacă ar 
avea ocazia. 


T Atunci când un(o) prieten(ă) comite o impolitețe, 
vă simţiţi “trădat(ă)” dacă plângeți. 

12 A dormi reprezintă pentru dv. o adevărată plăcere. 

13 Mai bine să iertaţi decât să pedepsiţi. 

14 Cumpăraţi adesea mici cadouri pentru cei apro- 
piaţi, chiar în afara sărbătorilor şi aniversărilor. 


15 Chiar dacă aveţi probleme financiare, continuaţi să 
vă primiţi regeşte oaspeții. 

16 Adoraţi să hoinăriţi la întâmplare prin oraşele pe 
care nu le cunoaşteţi. 

17 pierderea de bani nu este o catastrofă. De altfel, 
chiar şi dv. vi se întâmplă din când în când. 

18 Atunci când faceţi cunoştinţă cu cineva, vă simţiţi 
foarte repede legat(ă) de persoana respectivă. 

19 Completarea de formulare administrative este o 


adevărată corvoadă pentru dv. pe care o îndepli- 
niţi în ultima clipă. Uneori chiar puţin mai târziu. 


20 nu poţi rămâne indiferent la soarta altora. 


Testul nr. 2 - interpretarea rezultatelor 


Acest chestionar a urmărit să arate dacă sunteţi sau nu 
sociabil(ă). Pentru a afla, citiți portretul ce corespunde 
numărului de afirmaţii pe care le-aţi bifat. 


Aţi răspuns “da” la 13 întrebări sau la mai multe 
Sociabilitatea dv. este deosebită şi aveţi o excepţională 
capacitate de a-i asculta pe alţii, adesea chiar fiind capa- 
bil(ă) să ghiciţi gândurile anturajului. Foarte receptiv(ă), 
sunteţi întotdeauna atent(ă) la ceilalţi şi reuşiţi să le per- 
cepeţi sentimentele. In aceste condiţii, inteligenţa dv. 
emoţională are toate şansele de a se dezvolta din plin. 
Există totuşi o umbră în acest tablou: îi înțelegeți foarte 
bine pe cei din jurul dv., ceea ce vă face să fiţi puţin cam 
indulgent(ă) în privinţa lor. Dar este acesta un defect? 


Ați răspuns “da” la 7-12 întrebări 

li acceptaţi pe alţii, compania lor vă este agreabilă, chiar 
necesară, dar aceasta nu vă împiedică să-i criticaţi 
atunci când consideraţi că le-ar fi util. Prietenii dv. (căci 
aveţi destui!) o ştiu foarte bine şi nu îşi permit chiar 
orice în ceea ce vă privește. Inteligența dv. emoţională 
este deci ascuţită şi lucidă în egală măsură. 


Aţi răspuns “da” la mai puţin de 7 întrebări 
li ignoraţi pe cei din jurul dv. şi vă concentrați pe propria 
persoane. De ce? Dificil de spus. Fie plăcerea este de a 
rămâne cu dv. înşivă, fie faceţi parte din cei care nu se 
dedică decât unei persoane sau două, din gelozie, pro- 
tejându-şi bine acest raport privilegiat. Nimic de spus în 
această privință, cu excepţia faptului că lăsaţi poate să 
vă scape ocaziile excepţionale ale unor întâlniri. 

9 An Val A H 9 
Singularitati în Univers sau o introducere 


in traumatologia spatiu-timpului 


Timpul mort şi 'ntinde trupul şi devine vecinicie 
Căci nimic nu se întâmplă în întinderea pustie, 
Şi în noaptea nefiinţii totul cade, totul tace, 
Căci în sine împăcată reîncepe - eterna pace. 


e la sfârşitul anilor '30, pe bază de raționamente de 
4 fizică “normale”, s-a ajuns la o concluzie oarecum 

neaşteptată: se poate întâmpla ca o stea să “colap- 
seze” efectiv fără limită, adică până la dispariţia ei totală. Cu 
aproape 30 de ani mai târziu, observaţii astronomice - şi nu 
doar ele - evidenţiază că asemenea catastrofe stelare sunt 
într-adevăr posibile. 

Şi totuşi “ceva” nu se poate transforma în “nimic”, ase- 
menea situaţii nu au un precedent în Natură. Ar fi un fapt cu 
totul ...singular, de unde şi numele de singularităţi atribuit 
unor astfel de “obiecte”. După expresia lui Paul Davies, ele 
reprezintă criza cea mai dramatică ce poate surveni în viaţa 
unei stele - de fapt a întregului Univers. Unde poate să dis- 
pară o stea? Cum pot fi puse de acord astfel de evenimente 
cu legile cunoscute ale fizicii? Reprezintă singularităţile 
limita întregii ştiinţe în sine? Interfața cu supranaturalul? 


Jocul morții 


După ce în episodul trecut am reamintit câteva definiţii 
fundamentale din “lumea” găurilor negre, să încercăm să ne 
imaginăm o călătorie spre ele - situaţie care evident va 
putea să apară în oricare din zborurile cosmice ale viitorului. 

Fără nici o exagerare, orice relaţie cu o gaură neagră 
reprezintă un “joc al morţii”. Pentru că un obiect oarecare - 
ființă, navă cosmică sau pur şi simplu o simplă particulă ele- 
mentară - o dată ce depăşeşte orizontul evenimentelor, se 
îndreaptă inexorabil spre anihilarea finală. Această 
“suprafaţă” imaginară este cu adevărat ultima frontieră în 
drumul spre neființă. x 

Dar să ne reamintim. In anul 1908, la trei ani de la 
apariția teoriei speciale a relativității, Hermann Minkowski, 
profesorul lui Albert Einstein, arată că imaginile pe care ni le 
reprezentăm în spațiu-timp, departe de a fi, cum am spune 
astăzi, science fiction, sunt imagini efective, cvadridimen- 
sionale, ale realităţii. Intr-o lume în care un observator, ființă 
sau lucru, este reprezentat de o linie de univers. El pri- 
meşte şi transmite semnale luminoase: dinspre trecut şi 
înspre viitor. Acestea se “aşază” de-a lungul unor suprafeţe 
conice, numite “conuri de lumină” (/ightcones) sau în interio- 
rul acestora: conul de trecut (backward) şi cel de viitor 
(forward). Pe sau în interiorul conului de trecut/viitor se află 
evenimentele care influenţează/pe care le influențează 
observatorul. Astfel, întreaga lume cvadridimensională a 
spaţiu-timpului este populată doar cu linii de univers şi eve- 
nimente, fiecare cu conurile sale de lumină. 

Pe măsură ce un asemenea observator se apropie de o 
gaură neagră, conurile sale de lumină se înclină. La limita 
suprafeţei Schwarzschild, lumina va emite numai spre 
interior, iar lumina primită va proveni numai din exteriorul 
găurii negre. Cu alte cuvinte, observatorul (particula, nava, 
exploratorul...) nu va putea avea nici o informaţie că se va 
prăbuşi în gaura neagră. El vede doar ceea ce lasă în urmă, 
nu ce îl aşteaptă. 

Să ne imaginăm o pereche de exploratori sau - dacă vă 
simţiţi mai împăcaţi cu această alternativă - de particule, 


(Mihai Eminescu) 


pornind spre o gaură neagră dintr-o zonă depărtată de ea, 
în care spaţiu-timpul este plat. Să zicem că unul din obser- 
vatori vrea să “exploreze” gaura neagră, celălalt rămânînd 
ca martor. In acest caz, martorul îndepărtat îşi va putea 
urmări “perechea” până la limita orizontului evenimentelor, 
unde îl va “vedea” oprindu-se, înghețând parcă pe loc. Un 
simplu exerciţiu ne va convinge că aşa este. Trebuie doar 
să ne reamintim că pentru cei doi observatori avem două 
timpuri diferite: cel care “cade” în gaura neagră va face acest 
lucru în timpul său “propriu”, dat de relaţia ds? = c? dr, timp 
care în mod evident are o valoare finită şi este dat de 
valoarea razei împărţită la viteza luminii; pentru martorul 
îndepărtat, timpul consumat de partenerul său pentru a 
atinge raza Schwarzschild (orizontul evenimentelor) este 
obţinut prin integrarea expresiei dt = - dr/o(1 - r/r), între 


punct fix e 


din ce în ce mai 
aproape... 


suprafața 

limitele rọ, distanţa - mare - la care se află el şi r;, adică raza 
Schwarzschild). Or, un calcul elementar ne arată că 
valoarea acestei integrale este infinită. 

Şi mai există şi un al treilea fel de a ne imagina lucrurile, 
extrem de clar, apelând la punctele statice definite la 
sfârşitul episodului trecut şi care rămân fixe în raport cu 
gaura neagră. Ei bine, dacă ne imaginăm, ca în figura 1, că 
fiecare asemenea punct fix emite un puls de radiaţie, vom 
vedea cum frontul de undă, circular, are, departe de gaura 
neagră, centrul chiar în punctul fix (normal, desigur), numai 
că, pe măsură ce ne apropiem de gaura neagră, centrele 
acestor fronturi de undă sunt “trase” pe verticală (efectul de 
dragare) înspre aceasta. Sau, pentru că ne-am obişnuit să 
folosim după cum ne este mai convenabil, “gravitația” sau 
“geometria”, efectul este acelaşi ca în cazul când spaţiul 
însuşi ar “curge” spre gaura neagră, antrenând cu el lumina. 
Zona în care această curgere spre interior a spaţiului are loc 
este ceea ce am numit orizontul evenimentelor. Dincolo, în 
interior, viteza de curgere a spaţiului o depăşeşte pe cea a 
luminii - de fapt teoria relativităţii rămâne valabilă pe regiuni 
locale de spaţiu, doar că spaţiul interior al găurii negre este 
atât de deformat încât semnalele pot circula spre interior cu 
o viteză practic fără limită, antrenând cu ele regiunile care 
se supun teoriei relativităţii. Semnalele emise spre exterior 
nu pot însă circula cu viteze supraluminice - ca atare vor fi 
“trase” înapoi şi nu vor putea atinge orizontul. Între exteriorul 
şi interiorul unei găuri negre nu există comunicare.. 

Situaţia este ceva mai complicată (sau, dacă vreţi, mai 
complexă), dar cu acelaşi rezultat final, în cazul găurilor 
negre rotitoare (numite şi găuri negre Kerr şi prezentate şi 
ele în numărul trecut). In acest caz, spaţiul nu doar cade 
spre înăuntru, dar se şi roteşte. Centrele fronturilor de undă 
nu sunt doar deplasate faţă de punctele statice de-a lungul 
verticalei, ci şi “împinse” în direcţia rotației (figura 2). Aşa 
apar aici, în secvenţa apropierii de gaura neagră, suprafaţa 
statică, limita la care spaţiul începe să curgă spre interior cu 
viteza luminii şi care are o formă de sferoid aplatizat, şi 
orizontul evenimentelor, sferic, aflat în contact cu suprafața 
statică (cu care de altfel coincide la găurile sferice 
Schwarzschild) în punctele de intersecţie cu axa de rotaţie. 
Între ele - ergosfera, zona care, aşa cum aminteam tot în 
episodul trecut, pe baza argumentului Penrose, poate de- 
veni un incredibil rezervor energetic. La o viteză maximă de 
rotaţie a găurii negre, orizontul are raza egală cu jumătate 
din raza Schwarzschild şi se roteşte şi el cu o viteză egală 
cu viteza luminii - aceeaşi cu care spaţiul continuă să se 
prăbuşească în gaura neagră. Dacă s-ar întâmpla î însă ca 
viteza de rotaţie a găurii negre să crească peste această 
valoare, căderea spaţiului în interior s-ar diminua, viteza ar 
descreşte sub viteza luminii, şi ar deveni posibilă “ scur- 
gerea” de informaţie din interior spre exteriorul găurii negre, 
dezgolind acea zonă de densitate inimaginabilă care se află 
în centrul găurii negre - singularitatea. 

Cam aşa stau lucurile într-un univers (cum este al 
nostru) dominat de gravitație, un univers care poate foarte 
bine să se fi născut ca un produs secundar al naturii 
cuantice a spațiu-timpului - un haos de spațiu şi de timp, 
strivite şi amestecate între ele până la a deveni 
nedistinctibile şi făcând improprii termeni ca secvență 
temporală, sfârşit sau început. 

Un univers în care în timp ce unul din observatori pri- 
veşte, fără să înțeleagă nimic, la partenerul său “îngheţat” la 

marginea eternității, celălalt se prăbuşeşte, asistând, pro- 
babil la fel de uimit, la defilarea într-o sigură clipă a întregii 
istorii viitoare a universului. Până când raza acestuia a scă- 
zut atât de mult încât densitatea exterioară şi cea interioară 
ale găurii negre coincid, timpul exterior şi cel interior bat în 
sfârşit aceeaşi cadență, iar cele două particule, cei doi 
parteneri, martorii de odinioară ai avatarurilor reciproce, se 


O sferă cu o "gaură" se transformă topologic într-o porțiune 
mărginită a unui plan. Marginea găurii din sferă devine frontiera 
porțiunii din plan. 


reîntâlnesc pentru a se scufunda împreună într-o 
singularitate cosmică marcând soarta lor finală comună. 


Mic exercițiu de topologie 


Situaţia este încă şi mai stranie în cazul singularităţilor 
însele. Pentru că o dată ce o linie de univers atinge o 
asemenea singularitate, ea nu se mai poate întoarce. 
Spaţiu-timpul se opreşte. O stea care întâlneşte o 
singularitate spaţio-temporală trebuie să dispară din lumea 
fizică şi să nu se mai întoarcă. Probiema este: unde? Mai 
mult, în cuvintele lui Roger Penrose însuşi, chiar dacă stea- 
ua ar reuşi cumva să evite atingerea unei densități infinite, 
spaţiu-timpul însuşi nu poate evita să devină, într-un fel sau 
altul, singular. Aceasta este, în linii mari, ideea teoremei lui 
Penrose. Cercetările sale şi cele care i-au urmat par să 
anunţe o adevărată şi inevitabilă criză a naturii însăşi. Vom 
recurge însă la un mic exerciţiu de topologie, care ne va 
netezi drumul, dacă nu spre răspunsuri, măcar spre 
formularea corectă a întrebărilor. Vom ajunge imediat la un 
astfel de argument. 

Să ne situăm pentru început în epoca pre-"traumatică” 
(pentru a prelua inspiratul termen folosit de Paul Davies), 
adică înainte ca steaua să se angajeze pe “ultimul drum”, 
care o va duce spre gaura neagră. Spaţiu-timpul se poate 
imagina în aceste condiţii ca o “foaie”, plată, cu extensie 
infinită. Ceea ce se întâmplă aici determină evenimentele 
viitoare (cauzalitate simplă). În vecinătatea găurii negre 
însă, suprafeţele conice de-a lungul cărora este focalizată 
lumina, îndreptată în afară sau înăuntru, se intersectează, 
închizând între ele o anumită regiune spaţio-temporală 
(numită şi “suprafaţă capturată” - trapped, pentru că, o dată 
prinsă în interiorul său, steaua nu mai poate scăpa). Orice 
punct de pe aceste suprafeţe trebuie să se afle astfel în 
corespondenţă cu un punct din foaia spaţio-temporală plată 
(mai precis, cu o submulțime închisă a sa, domeniul 
ultimelor evenimente care mai “au timp” să ajungă în 
regiunea colapsului stelar). Este însă ceva care “nu merge”! S 
De ce? Foaia spațio-temporală plată are topologia unui plan, 2 
pe când cele două suprafețe şi zona închisă de ele au w 
topologia unei sfere. Ele sunt incompatibile din punct de = 
vedere topologic! Nu se pot “deforma” una în alta fără a R 
recurge la vreo rupere a uneia din ele (esenţa transformării < 
topologice). Şi totuşi legătura cauzală dintre cele două 
categorii extreme de evenimente există. Ceea ce înseamnă 
că explicaţia se află în altă parte. Şi cum elementul de 
neocolit este începutul, adică suprafaţa plată de spaţiu-timp, 
cu topologie de plan, ceea ce ne rămâne de căutat este 
echivalentul topologic al acesteia: or, echivalentul topologic 
cel mai apropiat de situaţia efectivă impusă de problemă, al 
unui plan, este... o sferă cu o gaură în ea. (Exemplul cel mai 
familiar la care vă puteţi gândi şi pe care îl puteţi urmări şi în 
figura 3, este planiglobul pe care cu toţii îl avem acasă.) 


(Continuare în pag. 48) 

ste absolut impresionant cum pentru prima dată, 
E după ştiinţa mea, iubitorii de animale din România 
s-au solidarizat în faţa pericolului reprezentat de 
autorităţi, hotărite, în multe părţi ale ţării, să ucidă cu 
orice preţ animalele fără stăpân. Ca la un semnal 
magic, oamenii au reacţionat prin proteste vehemente, 
care au apărut în presa scrisă, la radio şi televiziune. 
Se pare că acest curent de opinie favorabil vieţii a 
cuprins toată ţara, iar primarii au început să privească 
altfel lucrurile. Pentru ilustrarea acestei stări de lucruri 
cu totul nouă, am să citez câteva din scrisorile primite. 


Elevii clasei a VIII-a C, Şcoala Generală nr. 2 din 
Hunedoara, au adunat 101 semnături “pentru a salva 
câinii fără stăpân din Bucureşti pentru că îi îndrăgim 
foarte mult, ei fiind cei mai buni prieteni ai omului. Noi 
sperăm din toată inima că se va rezolva această 
situaţie neplăcută care s-a creat în Bucureşti”. 


Doamna Reghina Iosif, din Braşov, ne trimite un 


articol apărut în Transilvania Expres din 18 martie 1997 


în legătură cu hotărîrea viceprimarului Zota, care a 
iniţiat scoaterea la licitaţie a ecarisajului în scopul 
uciderii tuturor câinilor. Doamna Reghina Iosif invită 
reporterii de la televiziune să filmeze cum sunt omoriți 
câinii la Codlea. Domnia-sa se oferă să asigure 
cazarea şi masa pentru cei ce doresc să mediatizeze 
acest masacru ce se termină cu jupuirea câinilor, care 
nu sunt întotdeauna morți. 


Doamna Veronica Benedek, din Arad, scrie: “în lup- 
ta pentru salvarea câinilor şi pisicilor abandonate vă 
rog să nu obosiţi, să nu încetaţi, noi vă stăm alături, 
cereţi-ne ajutorul, vi-l dăm, numai ca acest masacru să 
înceteze”. 


Alexandru Negomireanu, subofițer, Ministerul 
Justiţiei, Penitenciarul Tg. Jiu, 28 de ani, ne scrie 
următoarele: 

“Oamenii au devenit insensibili, nu mai suntem 
români curaţi, azi omorîm câinii vagabonzi, mâine copiii 
vagabonzi, apoi cerşetorii. Domnul preşedinte Emil 
Constantinescu a câştigat inimile multor oameni prin 
cuvintele: «Animalele au nevoie şi merită multă 
dragoste şi îngrijire», la fel domnul prim-ministru Victor 
Ciorbea: «Sunt un mare iubitor de animale încă din 
copilărie». Acestea sunt protecţia, dragostea pe care 
le-o oferă noul regim? 

Câinii au devenit vânat? 

leri, 4 martie 1997, la ora 16.00, am ieşit, ca de 
obicei, să-mi plimb căţeluşa. De regulă, sunt însoţit de 
fiul meu în vârstă de trei ani şi jumătate, care este 
foarte mândru de câinele «lui». De data aceasta, slavă 
Domnului, mi-a şoptit să nu-l iau. Mergând pe una din 
străzile care duc spre parc, am văzut un câine alergând 
în direcţia din care veneam. Era înfricoşat, cu privirea 
disperată. M-am gândit imediat că ceva nu este în 
regulă, dar am dezlegat misterul abia când am auzit 
împuşcături regulate, apoi urletele câinilor loviți cu 
cruzime de aşa-zişii «vânători sportivi». 

Mi-am continuat drumul şi, ajungând la intrarea în 
parc, am văzut numeroşi gardieni publici, poliţişti şi 
hingheri care păzeau intrările şi ieşirile parcului. Câinii 

care cu disperare căutau un loc de ieşire din parc să 
scape erau întorşi în bătaia focului de «gonacii» aşezaţi 
la ieşiri. Cei mai curajoşi, care încercau să străpungă 
cordonul «uman», erau prinşi în laţ şi strangulaţi până 
se destindea şi ultimul muşchi, până când şi ultimele 
spasme agonice încetau. Ce mândri or fi fost vânătorii 
atunci când, în loc să ridice căţeii de 4-6 săptămâni şi 
să le găsească un cămin, au preferat să-şi verifice 
îndemânarea țintindu-i fără milă. 

Mi-a venit rău, deşi sunt bărbat, iar munca pe care o 
fac m-a abrutizat destul şi mi-a arătat multe lucruri 
oribile şi credeam că nimic nu mă mai îngrozeşte, dar 
am trăit contrariul. 

După cum se ştie, mândria şi măreţia parcului 
central din Tg. Jiu o reprezintă sculpturile lui Constantin 

( Brâncuşi, om înzestrat cu duioşie pentru animale şi 

care şi-a găsit alinarea în prietenia cu cățelul Polaire. 
Cred-că sufletul acestui parc este Constantin Brâncuşi, 
un suflet care era liniştit până când a fost tulburat de 
cei pentru care el a creat minunatele opere de artă. 

Stau şi mă întreb: ce ar fi zis fiul meu dacă ar fi 
văzut infernul? EI, care are atâta încredere în câine şi 
atunci când ameninţ că îl chem pe Bau-Bau, spune că 
pot să îl chem că îl mănâncă Hilda. Fiul meu a fost 
foarte dificil, se trezea noaptea țipând, trebuia să îl 
plimb prin casă, purtându-l în braţe, cu greu reuşeam 
să îl liniştesc. De când a prins dragoste de cățeluşă, nu 
mai am probleme cu el, mai vorbeşte în somn, dar 
spune foarte liniştit numele cățeluşei. 

Astăzi am fost din nou cu el şi cu căţeluşa în parc. 
Nu mai rămăsese nici un câine, semnul fostei lor 
prezenţe erau doar aleile stropite de sânge nevinovat, 

care a curs din abundență. Acţiunea a fost eficientă, 
s-a încărcat un camion de câini ucişi. Observ acum 
câinii fără stăpân, puţini la număr, care au mai rămas în 
oraş (care până de curând veneau lângă om şi îşi 
ofereau capul şi grumazul spre a fi alintate); sunt 
stingheri, iar atunci când iau contact cu omul, bagă 
coada între picioare şi, umili, lasă capul spre pământ, 
încercând să dispară cât mai repede. 

Oare ce gândeşte primarul oraşului, Petrică Nanu, 
despre acest masacru organizat?”. : 


Am transcris aproape toată scrisoarea domnului 
Negomireanu pentru că m-a impresionat foarte tare şi 
ea reprezintă de fapt ecoul pe care îl au atrocitățile ce 
se comit în multe oraşe ale ţării în sufletele oamenilor. 
Dacă o persoană care lucrează în condiţii abrutizante a 
reacţionat astfel, mă întreb ce simt în faţa ororilor care 
se întâmplă în mod organizat copiii şi adolescenţii care 
nu sunt _rodaţi cu nedreptăţile vieţii. Oare cum 
reacţionează sau cum încearcă să oprească ceva care 
traumatizează profund sufletele 
oamenilor cei ce se ocupă de 
acestea - preoţii, învățătorii, 
profesorii? Astfel de lucruri nu 
pot trece neobservate şi mă 
întreb cum cel care se uită în 
ochii unui câine mai poate să-i 
pună laţul de gât sau mai poate 
trage cu puşca. Mi se pare 
absolut imposibil să ucizi cu 
sânge rece singurul animal 
lăsat de Dumnezeu care 
iubeşte omul fără condiţii; fie că e 
bogat sau sărac, fie că este bun 
sau rău, fie că e urit sau frumos, 
câinele îi rămâne credincios până 
la ultima suflare. 

Mi se pare ciudată graba cu 
care se acţionează în ultimul timp. 
Oare de ce vor unii să rezolve în 
câteva luni o situaţie creată timp 
de 50 de ani? Câinii de pe stradă sunt de fapt victimele 
comunismului, datorită lui au rămas pe stradă şi soluţia 
oferită de administraţie este uciderea lor fără milă. Sunt 
convinsă că este “mai uşor” pentru unii să stranguleze 
un câine decât să îl castreze, dar de aceea suntem 
oameni, cu gândire raţională, să alegem soluţia cea mai 
bună, cea mai umană, chiar dacă este cea mai grea. 
Există, fără îndoială, şi situaţii limită, când nişte animale 
trebuie sacrificate (boli incurabile etc.), dar atunci trebuie 
procedat în aşa fel încât moartea să fie instantanee, fără 
suferință şi mai ales fără frică. Faptul că părerile sunt 
împărţite - unii le doresc moartea, iar alţii doresc să fie 
castrate şi să trăiască câte zile au - este absolut normal 
într-o ţară democratică, datoria noastră însă, ca şi a 
factorilor responsabili, este să explicăm oamenilor, cu 
argumente ştiinţifice, care este calea cea bună de urmat. 

În această ordine de idei, am fost foarte neplăcut 
impresionată de prestaţia unui medic de la staţia de 
salvare “Puls”, care, într-o emisiune TV, a explicat cum 
câinii din Bucureşti trebuie ucişi fără milă pentru că ei 
transmit chistul hidatic. Deşi această zoonoză a mai făcut 
subiectul unui articol, este bine să revin, pentru că e 
păcat ca bucureştenii, pe lângă alte pericole reale la care 
sunt expuşi, să mai trăiască cu o spaimă în plus. 

Echinococoza, cunoscută şi sub denumirea de chist 
hidatic, este o parazitoză a câinelui produsă de cea mai 
mică tenie, formată doar din 2-3 proglote, numită 


Echinococcus granulosus. Tenia parazitează în intestinul 
subţire, totdeauna în număr mare. Proglotele terminale, 
care sunt adevăraţi saci cu ouă, se elimină, o dată cu 
excrementele, în mediul exterior. Dacă excrementele cad 
pe vegetale, ele sunt consumate o dată cu acestea de 
gazdele intermediare, erbivore sau omnivore (bovine, 
ovine, porcine, om). Ouăle teniei, ajunse în tubul digestiv 
al gazdei intermediare, eliberează larvele, care ajung, 
prin circulaţia sangvină, în organele interne, cel mai 
adesea în ficat şi pulmon, unde se formează nişte 
vezicule pline cu un lichid clar, numit şi “apă de stâncă”, 
în care plutesc scolexuri (capetele viitoarelor tenii). 
Numărul de chisturi hidatice poate fi foarte mare, astfel că 
un ficat de vită poate ajunge la 30-40 kg. 

Câinele nu se poate infesta decât consumând aceste 
organe parazitate cu forma larvară a teniei Echinococcus. 
La controlul sanitar-veterinar al animalelor sacrificate în 

abator, organele parazitate se 
confiscă şi se denaturează, ceea 
ce înseamnă că este exclus să 
ajungă în hrana câinilor. 

In mediul rural însă, unde se 
fac sacrificări în gospodăriile 
ţărăneşti, organele parazitate, care 
se văd clar, cu ochiul liber, sunt 

aruncate la câinii din gospodărie 
sau de la stână. In intestinul 
acestora se dezvoltă multe tenii 
Echinococcus şi ciclul continuă. 
Cazurile de echinococoză sunt 
mai frecvente în mediul rural, dar 
se întâlnesc şi în mediul urban, 
mai rar. Se pune întrebarea: 
cum, de vreme ce un câine care 
locuieşte în oraş nu poate veni 
în contact cu organele parazitate 
crude ale erbivorelor? Explicaţia 
este simplă. Câinii parazitaţi de 
la sate îşi depun excrementele şi 
în grădinile de zarzavat, iar 
salata verde, mărarul, pătrunjelul, ceapa verde, ridichile, 
căpşunile pot fi vectorii care transportă ouăle teniei 
Echinococcus în pieţele oraşelor. Dacă aceste zar- 
zavaturi care se consumă crude nu sunt foarte bine 
spălate, la jet de apă, pot produce îmbolnăviri grave, cu 
dezvoltarea de chisturi hidatice în organele interne ale 
omului, boală care nu are decât tratament chirurgical, cu 
riscuri operatorii mari. Deci chistul hidatic nu se ia nici de m~ 
la câinele propriu, nici de la cei fără stăpân, nici de la 
părul de câine sau de pisică, ci pur şi simplu din piaţă. 

Aşa că nu omorirea câinilor “vagabonţi”, cum spunea 3 
domnul doctor, este soluţia, ci educaţia sanitară a S 
oamenilor şi numai astfel echinococoza nu va mai fi o < 
problemă. Oricum, omorirea unei întregi populaţii canine 
pentru că o mică parte din câini sunt parazitaţi mi se pare 
cel puţin un act reprobabil. Normal, conform legii sanitar- 
veterinare, toţi câinii de la stână şi din mediul rural se 
dehelmintizează obligatoriu de două ori pe an. Câinii de 
apartament sunt oricum deparazitaţi cu regularitate. 

Ar trebui să ne bucurăm cu toţii de primăvară, de 
renaşterea naturii, cu sufletul curat, nu încărcat de 
crime şi ură. Să facem cu toţii ceva pentru pacea 
generală şi nu poate fi pace în lume dacă nu este pace 
în sufletele noastre. Şi nu poate fi pace în sufletele 
noastre atâta vreme cât nişte animale, care au dreptul 
la viaţă ca şi noi, sunt omorite în condiţii groaznice. 


Dr. RUXANDRA NICOLESCU 

VINUL 


UI inul este una dintre cele mai vechi băuturi. Este recu- 


noscut astăzi rolul privilegiat pe care l-a ocupat în 

istoria civilizaţiilor, practic în toate domeniile vieţii 
omului: economic, social, politic, religios, cultural şi 
comercial. 

Dintotdeauna vinul a exercitat o fascinaţie asupra 
omului, care i-a acordat o serie de atribute specifice ființe- 
lor: supleţe, eleganţă, gingăşie, nobleţe, vivacitate, fineţe, 
bărbăţie etc. 

Documente de acum 4 000 de ani se referă la folosirea 
dietetică şi terapeutică a vinului. Medicina antichităţii, a 
evului mediu şi a secolelor următoare a prescris vinul în 
terapia a numeroase boli, pe baza unor experienţe empi- 
rice, el, fiind considerat, adesea, nu numai atrăgător ca ali- 
ment, ci şi ca un adevărat medicament. 

Îşi păstrează prospeţimea şi actualitatea, de peste 25 
de secole, aforismul lui Hipocrate, părintele medicinei, po- 
trivit căruia “vinul este un lucru ce se potriveşte de minune 
omului, fie el sănătos sau bolnav, dacă şi-l administrează 
cu cuviinţă şi dreaptă măsură”. 

Oenologia modernă îşi aduce o contribuţie 
fundamentală în sprijinul calităţii, la sublinierea perso- 
nalităţii marilor noastre podgorii istorice: vinului obţinut 
astăzi i se potriveşte, mai mult ca oricând, aforismul lui 
Pasteur: “vinul este cea mai sănătoasă şi mai igienică 
dintre băuturi”. 

Există numeroase studii referitoare la influenţa vinului 
asupra fiziologiei alimentaţiei, asupra sănătăţii omului, ca 
urmare a prezenţei, alături de apă (care reprezintă 85-90% 
din volumul vinului), a alcoolului etilic (în medie 9-13%) şi a 
unui număr foarte mare de compuşi chimici (peste 500), 
folositori organismului uman şi care lipsesc din alte 
produse alimentare. 

În ultimul deceniu, lumea medicală, şi nu numai 
aceasta, este preocupată de explicarea “paradoxului 
francez”, care a dat naştere la numeroase dezbateri şi 
orientări noi în privința modului de viaţă, a alimentaţiei şi a 
consumului de vin. Făcând o comparaţie între durata medie 
de viaţă a americanilor (74 de ani) şi cea a francezilor 


Brânzeturi 
Grăsimi vegetale 
Vin 


Mortalitatea provocată de bolile cardiovasculare şi dieta la subiecţi 
de sex masculin în trei oraşe franceze (după OMS, 1989). 

(76,5), cei din urmă au mai puţine probleme cardiace (cu 
40%), deşi fumează mai mult, consumă mai multe grăsimi, 
fac mai puţin sport şi cheltuiesc mai puţini bani pentru 
îngrijirea sănătăţii. 

După profesorul C. Ellison, de la Facultatea de Medi- 
cină a Universităţii din Boston, explicaţia acestui paradox 
se referă la consumul de vin, alimentaţie şi mod de viaţă. 
Într-adevăr, francezii consumă, în mod obişnuit, alcool în 
cantități moderate, în principal vin roşu, în timpul meselor, 
mănâncă mai multe fructe şi legume proaspete, mai multe 
brânzeturi şi mai puţin lapte integral, folosesc mai mult ulei 
de măsline şi mai puţine grăsimi de origine animală, petrec 
mai mult timp pentru a servi masa. 

In vin, alcoolul - compusul caracteristic tuturor băuturilor 
alcoolice - este asociat unui complex de substanțe organice 
şi minerale care provin din struguri şi din metabolismul 
drojdiilor. 

In literatura ştiinţifică din ultima vreme s-au comunicat o 
serie de rezultate care subliniază efectul benefic al unui con- 
sum moderat de alcool asupra sănătăţii cardiovasculare. 

Intr-un interesant studiu publicat în revista Epidemi- 
ology, P. Bonaffetta şi L. Garfinkel (1990) au demonstrat, 
după ce au urmărit, timp de 12 ani, peste 276 000 de ame- 
ricani, faptul că un consum de 1-3 pahare de alcool pe zi 
(un pahar fiind echivalent cu 8-12 g alcool) a condus la un 
efect protector faţă de bolile cardiovasculare. 

Rezultatele unui studiu efectuat în perioada 1978-1985 
pe 128 000 de subiecţi şi publicat în American Journal of 
Cardiology (A.L. Klatsky şi colab., 1993) au evidenţiat efec- 
tul protector al consumului moderat de alcool (vin, bere, 
băuturi spirtoase) faţă de cardiopatia ischemică. Consuma- 
torii de vin au fost cei mai protejaţi, comparativ cu cei ce au 
consumat băuturi spirtoase. 

Un alt studiu, condus pe 50 000 de subiecţi în vârstă de 
40-75 de ani, în perioada 1986-1988 şi publicat în pres- 

tigioasa revistă britanică The Lancet (E.B. Rimm şi colab., 
1991) scoate în evidenţă efectul cardioprotector al alcoo- 
lului, consumat cu moderație, atât pentru bărbaţi, cât şi 
pentru femei. 

Recent, aceiaşi autori, sintetizând rezultatele numeroa- 
selor studii publicate după anul 1979, atribuie efectul 
cardioprotector, în principal, prezenţei alcoolului din diferite 
băuturi alcoolice (E.B. Rimm şi colab., 1996). 

Cercetătorii Institutului de Medicină Preventivă din Co- 
penhaga au publicat în revista British Medical Journal re- 
zultatele unei anchete efectuate pe un eşantion de 13 300 
de persoane (bărbaţi şi femei) cu vârsta cuprinsă între 30 şi 
79 de ani, urmărite timp de 12 ani. Ei au demonstrat că 
riscul mortalităţii cardiovasculare se reduce la jumătate în 
cazul consumului zilnic de până la 3-5 pahare de vin, 
comparativ cu abstinenții. 

Comunitatea ştiinţifică internaţională apreciază că rela- 
ţia dintre consumul de alcool şi mortalitatea provocată de 
bolile cardiovasculare poate fi reprezentată grafic printr-o 
curbă în formă de “J” sau “U”. Aceasta indică faptul că la 
persoanele care nu consumă alcool, ca şi la băutorii în 
exces, se înregistrează o mortalitate mai mare, comparativ 
cu cele care beau cantităţi moderate. 

În general, majoritatea autorilor consideră un consum 
moderat de vin de 3-5 pahare pe zi pentru bărbaţi şi 1-3 
pahare pentru femei. 

In Franţa, consumul anual de vin pe locuitor este 
cuprins între 65 şi 75 |, revenind 20-30 g de alcool, în 
medie, pe zi. 

Rezultate surpinzătoare au fost obţinute în urma unui 
studiu efectuat de Organizaţia Mondială a Sănătăţii, prin 
compararea unor date privind relaţia dintre mortalitatea 
provocată de bolile cardiovasculare şi dieta locuitorilor din 
trei oraşe franceze: Strasbourg, Toulouse şi Lille (S. 
Renaud, M. Lorgeri, 1992). La Toulouse se înregistrează o 
dietă tipic “mediteraneană”, în care, alături de un consum 
ridicat de vin, un loc important îl ocupă legumele, fructele şi 
pâinea (vezi tabelul). 

Mecanismele care explică acest efect protector al 
vinului se referă la: 


O Sporirea conţinutului de colesterol “bun” - lipidele cu den- 
sitate mare (HDL) - sub efectul alcoolului. Acestea readuc 
la nivelul ficatului cantitatea de colesterol care se află în 
exces, unde este distrus şi apoi eliminat prin bilă. 

O Oxidarea lipidelor cu densitate scăzută (colesterolul 
“rău” - LDL) - forma cea mai periculoasă de transport a 
colesterolului în sânge, care favorizează depunerile de 


Finlanda 


(1987) 


ă 


= 
© 
= 
L 
+ 
3 
Ii 
= 


Y = 403 -150 log(x) 


E 
S 
S 
y 
E 
Š 
ka 
S 
ZS 
ç 
S 
E 


Vin (calorii) 


Practicarea 
activităţii fizice 


De câteva ori pe lună 
sau de mai multe ori, 
dar intotdeauna în 
cantități mici 


grăsimi (aterom) pe pereţii vaselor sangvine, îndeosebi 
pe arterele care hrănesc inima, provocând atero- 
scleroza. Un rol important în această oxidare revine 
compuşilor polifenolici din vin (existenţi în cantitate mai 
mare în cel roşu), care accelerează epurarea coles- 
terolului sangvin. 


O Prezenja fitoalexinelor în vin (substanţe sintetizate în 
pielita boabelor, cu rol de protecţie împotriva atacului 
bolilor), în special a resveratrolului, care se găseşte în 
cantitate mai mare în vinul roşu, comparativ cu cel alb. 
Resveratrolul a fost identificat ca substanţă activă în 
“kojo-jon” - un medicament popular în China şi Japonia, 
utilizat pentru tratarea aterosclerozei. 

În figura 1 este prezentată relaţia dintre consumul de 
vin şi mortalitatea coronariană înregistrată în 17 ţări indus- 2 
trializate din OECD (după S. Renaud, 1993). Relaţia inver- E 
să (exponențială) foarte semnificativă sugerează protecţia 3 
asigurată de consumul de vin. Mortalitatea este mult mai Gë 
scăzută la populaţiile care consumă vin (Franţa, Portugalia, < 
Italia, Spania), comparativ cu cele la care consumul de vin 
este scăzut (Finlanda, Irlanda, Danemarca). 

Recent a fost întocmită o piramidă a celebrului regim 
alimentar mediteranean (din Franţa, Spania, Portugalia, 
Italia, Grecia), care include consumul zilnic moderat de vin 
în vederea reducerii riscului bolilor cardiovasculare (figura 
2). Aceasta a fost recunoscută de numeroşi cercetători din 
lumea întreagă, iar Biroul regional european al OMS a 
acceptat-o ca un concept de alimentaţie sănătoasă. 


Prof. dr. LIVIU DEJEU, 
Universitatea de Ştiinţe Agronomice 
şi Medicină Veterinară Bucureşti 

Popas... în cele 
patru anotimpuri 


II 


ara este anotimpul împlinirilor, 
Y al căldurii, adeseori dogoritoa- 

re, pe care ne-o dăruiesc cu 
atâta generozitate razele fierbinți ale 
Soarelui. Este, în acelaşi timp, şi ano- 
timpul luminii, care la paralela de 45° 
latitudine nordică durează între 13 şi 
15 ore din răstimpul unei zile. lată cum 
evocă George Coşbuc împlinirea şi 
farmecul naturii din anotimpul estival 
în poezia “Vara”: “Cât de frumoasă 
te-ai gătit,/ Natură, tu! Ca o virgină/ Cu 
umblet drag, cu chip iubit!/ Aş vrea să 
plâng de fericit,/ Că simt suflarea ta 
divină,/ Că pot să văd ce-ai plăsmuit!”. 

Calendaristic, vara începe în emi- 
sfera nordică cu prima zi de iunie, dar 
din punct de vedere astronomic la 22 
iunie, când razele Soarelui cad per- 
pendicular pe Tropicul Racului, defi- 
nind momentul solstițiului de vară. Şi 
tot calendaristic vara se termină cu 
ultima zi de august, dar astronomic 
mai durează până la 23 septembrie, 
data echinocţiului de toamnă, când 
razele solare cad în unghi drept pe 
Ecuator, făcând ca ziua să fie egală 
cu noaptea, pe toate meridianele şi 
paralelele globului. 

Dar vara este şi un anotimp al con- 
trastelor, deoarece mai ales în primele 
două luni: iunie (numit şi Cireşar) şi 
iulie (Cuptor), zilele senine, dominate 
de lumina orbitoare a Soarelui, se 
împletesc cu perioade mai scurte sau 
mai lungi, frământate de zbuciumul fur- 
tunilor, ce nu de puţine ori sunt însoţite 
de ploi torențiale care cumulează une- 
ori, într-un interval de câteva ore, 
dublul cantităților medii lunare de pre- 
cipitaţii! De aici şi expresia atât de des 
folosită “toarnă cu găleata”, tocmai 
pentru a evidenția caracterul torențial al 
averselor de vară, dezlănţuite, laolaltă 
cu fulgerele şi tunetele, din norii cumu- 
lonimbus, fioroşi prin înfăţişarea lor 
cenuşiu-vineţie, ce întunecă orizontul. 
Asemenea ploi torențiale mai sunt nu- 
mite în popor şi “rupere de nori”, fiindcă 
într-adevăr în acele momente parcă 
s-au deschis “zăgazurile cerului” spre a 
revărsa şuvoaie de apă pe Pământ. 


În poezia inti- 
tulată atât de su- 
gestiv “Ciclonu!”, 
Vasile Alecsandri 
ne redă în câteva 
versuri asemenea 
urgie a naturii: “Un 
ciclon din zarea 
neagră, plin de ful- 
geri tunători/ Vine, 
vâjâie şi urlă, adu- 
când troieni de 
nori./ Peste luncă 
se abate, darmă, sfarmă-ntr-o cli- 
peală/ Nal stejari trecuţi prin secoli 
cu-a lor frunte triumfală”. 

Doar luna august, cunoscută şi 
sub denumirea de Gustar, este mai 
liniştită şi mai stabilă, oferindu-ne cele 
mai multe zile senine, dintre lunile 
anotimpului cald. 

lar dacă mai înainte spuneam că 
vara este un anotimp al contrastelor, 
trebuie să reținem că nu de puţine ori, 
zile în şir, vremea poate fi deosebit de 
caldă şi uscată, când mercurul ter- 
mometrelor urcă uşor până la 30°C, 
ceea ce din punct de vedere climato- 
logic înseamnă o zi tropicală, sau 
chiar până la 35°C (şi mai sus), când 
vremea devine caniculară. Sunt aşa- 
numitele zile de arşiţă sau de zăduf, 
când săgețile de foc ale razelor solare 
se împletesc cu dogoarea emanată de 
pământul încins şi uscat. Nu de puţine 
ori, astfel de zile pot să acopere peri- 
oade mai lungi de timp, când cerul lip- 
sit de nori, pare că se revarsă cu toată 
căldura asupra Pământului. Sunt bine 
cunoscutele perioade de secetă, spe- 
cifice de altfel şi celorlalte anotimpuri 
(mai cu seamă toamnei), fără însă ca 
în acele intervale să “beneficieze” şi 
de dogoarea verii. In ţara noastră 
secetele sunt mai obişnuite în Podişul 
Moldovei, Câmpia Munteniei şi Dobro- 
gea şi mai rare în celelalte regiuni, 
unde se face mai des resimţită influ- 
enţa curenților de aer mai umed din- 
spre vestul şi sud-vestul continentului. 
În ultimii 15 ani am avut parte de 10 
ani secetoşi, în diferite zone geo- 


grafice ale României, care ne-au făcut 
să ne gândim la cumplitele secete ce 
au bântuit (mai ales Moldova) în anii 
1945 şi 1946. 

Asemenea perioade uscate şi toride 
sunt cât se poate de fidel redate în 
câteva versuri din poezia “Pasteluri” de 
Şt. O. Iosif: “E secetă şi de căldură/ Pe 
câmp porumbul se usucă,/ Mor vitele în 
bătătură/ Şi norii vin... ca să se ducă...”. 

Vara îşi merită, însă, cu prisosinţă, 
renumele de anotimp estival, deoa- 
rece este cea mai dorită perioadă pen- 
tru vacanțe şi concedii, pe care le 
putem petrece fie pe culmile maies- 
tuoase ale Carpaţilor, fie pe ţărmul 
atât de însorit al Pontului Euxin, dar şi 
în multe alte locuri pe care natura le-a 
dăruit cu atâta generozitate pământu- 
lui românesc. Aşa cum parcă ne în- 
deamnă versurile lui Mihai Eminescu 
din poezia “Floare albastră”: “Hai în 
codrul cu verdeaţă,/ Und-izvoare 
plâng în vale,/ Stânca stă să se pră- 
vale/ In prăpastia măreaţă./ Acolo-n 
ochiu de pădure,/ Lângă trestia cea li- 
nă/ Şi sub bolta cea senină/ Vom 
şedea în foi de mure”. 

Intr-adevăr, vara este anotimpul 
vacanței mari a elevilor şi studenţilor, 
ce parcă uită cu totul de frământarea 
orelor de pe băncile şcolilor sau ale 
amfiteatrelor, dar şi a concediilor atât 
de dorite şi mult aşteptate, pentru cei 
ce au trecut de această minunată 
perioadă a vieţii şi care caută un strop 
de odihnă, pentru a lăsa la o parte 
stresul cotidian. 


IOAN STĂNCESCU 


